
NEVOIA DE DIALOG 


În perioada 19-24 octombrie, la Bucureşti şi Sinaia, sub înaltul patronaj al 
Preşedintelui României, Domnul Emil CONSTANTINESCU, a avut loc primul 
Forum al Presei Române de Pretutindeni. Această reuniune a fost organizată 
de către Fundaţia pentru Asistenţă Activă în Comunicare împreună cu un şir de 
instituţii implicate în relația cu românii de peste hotare. La Forum au participat 
130 de jurnalişti din 20 de țări ale lumii şi au fost dezbătute chestiuni de mare 
interes pentru românitate, printre care amintim: “Problema proprietăţii — nodul 
gordian al dezvoltării”, “România în mileniul III”, “Lobby Românesc”, “Dosare în 
suspensie — Decembrie 1989, Securitatea, Mineriadele” ş.a. A avut loc, de 
asemenea, un seminar despre prezentul şi viitorul comunicării între românii de 
pretutindeni. Forumul a fost inaugurat la Palatul Cotroceni. Preşedintele României, 
Domnul Emil CONSTANTINESCU, a rostit o alocuţiune şi a răspuns la întrebările 
jurnaliştilor. Participanţii la Forum au avut o întrevedere şi cu Domnul Radu 
Vasile, Prim-ministru al României. La acțiunile din cadrul Forumului au participat 
conducători de ministere şi departamente, şefi de partide politice din coaliția de 
guvernare şi din opoziţie, reprezentanţi ai societăţii civile, oameni de cultură şi 
de afaceri. 

E revelator că inițiativa de a aduna la Bucureşti reprezentanții presei 
române de pretutindeni aparţine unui grup de tineri ziarişti, care au considerat 
că “la zece ani de la dărîmarea cortinei de fier în variantă românească persistă, 
în continuare, o suspiciune bivalentă: atît a românilor de acasă faţă de cei care 
locuiesc doar cu sufletul în România, cît şi a românilor care au ales exilul față 
de cei din țară”. Aşadar, jurnalişti de prestigiu au venit în capitala României 
pentru a analiza în ce mod pot fi înlăturate obstacolele ce stau în calea 
comunicării mai eficiente, ce trebuie să se întreprindă pentru ca românii de pe 
mapamond să fie mai uniți şi mai “aproape” de țara lor de origine. Programul de 
acţiuni, amplu şi divers, a oferit posibilitatea de a obține informaţii exhaustive 
în cele mai stringente probleme ale societăţii româneşti. Paradoxal, dar chiar şi 
reprezentanții presei, cu acces la sursele cele mai moderne de documentare, 
sînt străini de realităţile țării, au o imagine ambiguă despre condiția românilor 
din afara frontierelor. Necunoscută mai este încă situaţia românilor din nordul 
Bucovinei, sudul Basarabiei şi Republica Moldova, din fosta Iugoslavie. 
Dificultăţile de ordin material, incertitudinea politică, dezbinarea în rîndurile 
comunităților, — s-a accentuat la Forum, — diminuează forța de rezistenţă în 
fața acţiunilor de erodare a conştiinţei naționale. În acest sens, nevoia de 
comunicare a românilor din zonele supuse violentului proces de deznaționalizare 
este echivalentă cu necesitatea lor vitală de a supravieţui ca entitate, fapt 
realizabil doar prin contact permanent cu ȚARA. Or, presa e tocmai cea care 
urmează să multiplice şi să consolideze virtualele punți de legătură dintre români. 
Timpul vorbelor frumoase, al promisiunilor generoase a trecut. E necesară o 
conlucrare concretă şi eficientă dintre instituţiile de cultură din ţară şi cele din 
afara ei. Se impune elaborarea unei strategii naţionale de ocrotire şi de salvare 
a neamului, aşa cum au de multă vreme alte state. Un prim pas în context ar fi 
patronarea instituţiilor culturale de peste hotare, inclusiv a publicaţiilor de cultură. 
Supravieţuirea lor creează premise reale pentru menţinerea echilibrului spiritual 
şi naţional al românilor. Forumul a pus începutul unui dialog care, continuat, va 
stimula spiritul de colaborare şi comunicare al românilor din lume. 


Alexandru BANTOŞ 

Emil CONSTANTINESCU, 
Preşedintele României 


ADEVĂRATA FRONTIERĂ A ROMÂNIEI 
ESTE FRONTIERA IUBIRII DE NEAM 


Cu toate că există o metaforă seducătoare şi destul de des folosită, eu nu 
cred în existența a două Românii: cea de aici şi cea din afara granițelor. Formăm 
cu toţii, în ciuda evenimentelor, restriştilor, aceeaşi naţiune şi, de fapt, sîntem 
uniți în jurul apartenenţei la o limbă şi la o cultură comună. Şi singurul lucru 
care, poate, este evident, este că aici, în România, sau la mii de kilometri 
distanță, apărăm şi cultivăm aceleaşi valori culturale. 

Presa română de pretutindeni este, pur şi simplu, o parte a presei române. 
Fără dumneavoastră am fi cu toţii mai săraci, mai puţin informați, mai singuri. 

In anii din urmă, am constatat cu satisfacţie că multe instituţii de presă 
din ţară au înfiinţat ediţii şi redacţii pentru comunităţile româneşti de peste 
hotare şi mi s-a părut o atitudine simptomatică pentru noua concepție pe care 
am promovat-o, aceea a unei mari comunităţi româneşti răspîndite în lume. La 
rîndul lor, publicaţiile acestor comunități au tot mai mulţi corespondenți din 
România. In aceste condiţii, cred că nu mai vorbim de complementaritate, ci 
putem vorbi de interferenţă. Şi acesta este un exemplu de cum poate fi benefic 
pentru ideea națională procesul de globalizare, inerent evoluției societăţii 
mondiale la cumpăna dintre mileniul || şi mileniul III. 

Fiecare jurnalist — scriind aici sau oriunde în lume — are o viziune proprie 
asupra modalităţilor de a participa la ideea naţională. Cade în sarcina democraţiei 
să aplice una sau alta dintre aceste modalităţi, în funcţie de conjunctura internă 
şi externă a fiecărui moment istoric. 

Adevărata frontieră a României este frontiera iubirii de neam. Vă mulțumesc 
pentru că menţineţi în acele locuri în care trăiţi şi lucraţi un interes viu şi con- 
stant față de problemele, dificultăţile şi speranţele noastre. Pentru că întreaga 
dumneavoastră activitate de informare şi evaluare întregeşie tabloul unei prese 
vii şi combative, într-o permanentă stare de veghe, garanţie a unui dialog demo- 
cratic şi fertil între societate şi autoritățile publice. 

Vă doresc succes şi sper ca acest Forum să se transforme într-o tradiţie 
benefică tuturor şi, mai ales, acelei Românii eterne pe care o slujim cu mintea 
şi cu sufletele noastre! 

Din alocuțiunea rostită la Forumul 
Presei Române de Pretutindeni 

ROMÂNIA ÎN PRAGUL MILENIULUI III 


DECLARAȚII ALE PARTICIPANȚILOR LA FORUM 


Cornel DUMITRESCU, coeditor la “Lumea liberă”, USA: “Din punct de vedere 
democratic România a avansat enorm faţă de 1989. S-a mişcat în bine şi din punct 
de vedere economic, dar este prematur să vedem schimbare şi în creşterea nivelului 
de trai. Sînt multe institute bune şi iniţiative guvernamentale bune. În mod clar, chiar 
dacă viața este încă grea, s-au deschis multe porți de comunicare prin care România 
poate păşi cu încredere în noul mileniu”. 

Roman MINEA, Televiziunea Novi Sad, lugoslavia: “Nu mi-a plăcut să vin în 
România comunistă, dar în cea democratică am venit des. Noi întotdeauna am făcut 
lobby românesc pentru că niciodată n-am ştiut să vorbim de rău despre români. 
Cred că România va trebui să facă mai mult pentru ridicarea embargoului, acest 
lucru putînd ajuta considerabil economia celor două ţări, acum, la sfîrşit de mileniu. 
Plec de la Forum cu informații din cele mai diverse domenii, care îmi vor folosi foarte 
mult”. 

Eugen IONESCU, Radio ZZZ, Australia: “Sînt plecat de 35 de ani dar am 
revenit anual şi am observat că evoluţia României este foarte curioasă. După 1989 
am sesizat o evoluţie a gîndirii şi aceea doar la o parte restrînsă a populaţiei. România 
la începutul mileniului III este dominată de nemulțumirea populaţiei care are un nivel 
de aşteptări foarte scăzut, mulțumindu-se cu satisfacerea necesităţilor legate de 
ziua de miine”. 

Ştefan BROASCĂ, “Plai românesc”, Cernăuţi: “Ne întoarcem acasă cu 
aceleaşi probleme. Deşi jumătate dintre jurnaliştii participanţi la Forum sînt din 
țările de lîngă România, s-a dat mai multă importanţă problemelor ridicate de cei din 
Occident. La noi este foarte greu de făcut lobby românesc din moment ce sînt încălcate 
cele mai elementare drepturi ale omului”. 

Jan Willem BOS, “Romania bulletin”, Olanda: “România sfîrşitului de mileniu 
mai este dominată la nivelul mentalităţii de omul nou ieşit din malaxorul comunist. 
România are de trecut multe etape şi şansa ei ar putea fi exploatarea potenţialului 
turistic şi o mai mare preocupare a instituţiilor statului pentru schimbarea imaginii”. 


Preşedintele Emii CONSTANTINESCU împreună cu ziarişti basarabeni. 

LIBERTATE GRUPULUI ILAŞCU! 
APELUL PARTICIPANȚILOR LA FORUMUL PRESEI ROMÂNE 
DE PRETUTINDENI 


De peste şapte ani, în văzul lumii întregi, se produce un abuz strigător la 
cer împotriva drepturilor omului, al cărui victimă este un grup de români, cetățeni 
ai actualei Republici Moldova: llie Ilaşcu, Andrei Ivanțoc, Alexandru Leșco şi 
Tudor Petrov Popa. 

Grupul Ilaşcu este prizonier al regimului de la Tiraspol, un regim criminal, 
implantat pe teritoriul unui stat suveran membru al ONU, Republica Moldova, 
prin înfiinţarea unei “republici” secesioniste, de către cele mai reacționare forțe 
ale fostului imperiu sovietic. Acest regim ilegal, nerecunoscut de nici o ţară din 
lume, de nici un organism internaţional, este sprijinit politic şi militar de Rusia, 
prin armata a 14-a, care continuă să staționeze pe teritoriul Republicii Moldova, 
încălcînd în mod flagrant toate normele de drept internaţional şi toate acordurile 
exprese vizînd retragerea sa. 

Rusia are nevoie de această pretinsă republică, pentru a-şi perpetua politica 
imperialistă de imixtiune în treburile altor țări, pentru a ameninţa statele suverane 
Ucraina, România şi Republica Moldova şi pentru a controla sub aspect militar, 
zona Balcanilor şi a Mediteranei. Ca o dovadă în plus, în sprijinul acestei afirmaţii 
vine hotărîrea recentă a Dumei de Stat a Rusiei prin care Transnistria (parte 
integrantă a statului suveran Republica Moldova) în care este implantată 
autoproclamata “republică nistreană” este declarată “zonă de interes strategic 
geopolitic pentru Rusia”. 

Apelăm şi cu această ocazie, la oamenii politici din lumea întreagă, la 
toate forurile internaţionale, la toate organizaţiile care militează pentru democraţie 
şi drepturile omului, la toți slujitorii cultelor religioase, la toți oamenii de bună 
credinţă, să ia apărarea “grupului Ilaşcu” şi să acţioneze pentru eliberarea lui 
din temniţele regimului de reminiscență bolşevică de la Tiraspol. 

Cazul grupului Ilaşcu se impune să fie mediatizat de lumea civilizată, de 
opinia publică mondială — aşa cum s-a procedat la timpul lor şi în cazurile 
disidenților sovietici şi a lui Nelson Mandela, erou al Africii — pînă la restabilirea 
justiției şi în acest uitat colţ al lumii, care tinde să devină un focar de instabilitate. 

Salutăm demersul Curţii Europene a Drepturilor Omului de la Strasbourg 
care, la intervenţia Preşedintelui Franţei, Jacques Chirac, la începutul lunii iulie 
a.c., a acceptat examinarea cazului Ilie Ilaşcu, deputat în parlamentul de la 
Chişinău, întemnițat în propria ţară din iunie 1992 şi condamnat la moarte un an 
mai tîrziu. 

Domnilor parlamentari din lumea întreagă, vă reamintim că llie Ilaşcu, 
colegul vostru, deputat în a doua legislatură consecutivă al Parlamentului 
Republicii Moldova este în imposibilitate de a-şi exercita mandatul care i-a fost 
încredinţat de electorat în baza unui scrutin liber şi democratic, din cauză că 
este prizonierul unui regim terorist. Aveţi obligația morală să obţineţi eliberarea 
lui imediată şi necondiționată. 

Ne adresăm preşedinţilor, parlamentelor şi guvernelor României şi 
Republicii Moldova, să acționeze hotărît pentru eliberarea grupului Ilaşcu. 

Aşa să ne ajute Dumnezeu! 


Varumul Presei Române de Pretutindeni 


NU ÎNCETAȚI 

_ SA CREDEŢI 
IN STEAUA NOASTRA, 
A ROMANILOR! 


DIALOG: ALEXANDRU BANTOŞ — 
TEODOR MELEŞCANU, 
PREŞEDINTELE ALIANȚEI 
PENTRU ROMANIA 


— Stimate Domnule Preşedin- 
te, la Forumul Presei Române de 
Pretutindeni aţi prezentat una 
dintre cele mai realiste şi mai 
sugestive imagini ale României din 
mileniul Ill. Vă rog să faceţi o 
succintă prezentare a acestei 
imagini pentru cititorii revistei 
“Limba Română” de la Chişinău. 

— Eu sînt destul de optimist în 
legătură cu viitorul României şi al 
românilor, în general. Mă refer deci la 
toți românii, indiferent dacă ei trăiesc 
acum înăuntrul sau în afara graniţelor 
actuale. Viitorul nostru, însă, este 
determinat în mod fundamental de 
țintele pe care noi dorim să le atingem. 
Prin urmare, ce fel de economie, ce 
fel de societate, în fine, ce statut 
geopolitic va avea România în mileniul 
următor? Pentru fiecare dintre aceste 
trei domenii principale noi avem de 
făcut — şi repede — opţiuni esenţiale. 
In primul rînd, din punct de vedere 
economic, România poate fi o interfață 
între lumea dezvoltată şi ceea ce ge- 

Şeful Departamentului Euro-Atlantic, 
Ministerul Afacerilor Externe (mai 1991); 
Ministru de Stat, Ministrul Afacerilor 
Externe (noiembrie 1992 — noiembrie 
1996); Cercetător principal la Institutul 
Român de Studii Internaţionale şi 
membru în Consiliul Ştiinţific al acestui 
institut; Profesor, şeful catedrei de drept 
internațional public la Şcoala Naţională 
de Înalte Studii Politice. Predă cursul de 
drept internaţional şi instituţii europene; 
Profesor asociat la Facultatea de drept 
a Universităţii din Bucureşti. Predă 
cursul de drept instituțional european; 
Profesor la Facultatea de Ştiinţe a 
Universităţii din Bucureşti, secția de 
predare în limba franceză (filiera franco- 
fonă). Preşedintele “Fundaţiei euro- 
pene Titulescu” şi Preşedintele juriului 
pentru acordarea premiului inter- 
naţional Nicolae Titulescu; Membru al 
Asociaţiei de Drept Internaţional şi relaţii 
Internaţionale A.D.I.R.L. şi al Asociaţiei 
de Drept Internaţional (S.U.A). Senator 
de Prahova (1996). Autor de manuale 
de drept internaţional public şi de drept 
comunitar. Autor de lucrări de specia- 
litate. 

neric numim lumea a treia, între 
performanţa agricolă, industrială şi 
terțiară — şi subdezvoltare şi sărăcie 
cronice. În al doilea rînd, avem de 
ales între o societate polarizată, de 
tipul celor din secolul al XIX-lea, în 
care majoritatea populaţiei să trăiască 
la limita sărăciei sau chiar sub 
aceasta — şi o Românie echilibrată 
social, în care diferențele sociale 
fireşti să se manifeste într-un cadru 
general prosper. In sfîrşit, România 
poate avea un statut geopolitic cu totul 
periferic ori, dimpotrivă, poate juca un 
rol de putere mijlocie în cadrul relaţiilor 
internaţionale. Avînd în vedere aceste 
alternative, dacă vom face alegerile 
cele bune, iar nu pe cele rele, şi 
viitorul României va fi unul bun. 

— Reformele în România nu au 
deocamdată efectul scontat. Cum 
credeţi, care sînt acţiunile (de ordin 
politic, economic, cultural) ce 
urmează a fi întreprinse în mod 
urgent pentru ca schimbarea în 
bine a ţării să fie sigură şi irever- 
sibilă? 


< % 


Teodor Meleşcanu răspunde la întrebările jurnaliştilor. 


— În România este necesar ca 
viitoarele alegeri să aducă o majoritate 
parlamentară, şi deci un guvern 
puternic, în stare să determine 
relansarea economică a ţării. Aceasta 
este cerința fundamentală. Acest 
lucru va face posibil să finanţăm în 
mod corespunzător învățămîntul, 
cultura, dar şi armata, administraţia 
de stat etc. România trebuie să arate 
lumii în cel mai scurt timp un nou 
chip, cu totul diferit de cel actual. 

— În acest context, Domnule 
Preşedinte, care ar trebui să fie cele 
mai importante direcţii ale politicii 
externe a statului român? 

— Politica externă a unei ţări 
trebuie să servească la împlinirea 
intereselor sale fundamentale. În 
acest sens, relaţiile bune cu toţi 
vecinii, integrarea noastră în NATO şi 
aderarea la Uniunea Europeană — ca 
obiective esenţiale ale politicii noastre 
externe — constituie, fără îndoială, 
ținte majore care, odată atinse, vor 
asigura României statutul pe care îl 
merită în această zonă. 

—O problemă aparte a politicii 
externe româneşti o constituie 
relațiile cu Republica Moldova. Ce 
aspecte ale legăturilor dintre cele 
două state româneşti sînt în prezent 
insuficient «explorate»? Cum pot fi 
extinse şi diversificate contactele 
dintre românii de pe cele două 
maluri ale Prutului? 

— Relaţiile dintre România şi Re- 
publica Moldova cresc, se dezvoltă 
în mod firesc, deşi nu sînt încă la un 
nivel mulţumitor. Chiar dacă şi Româ- 
nia traversează o perioadă dificilă, 
trebuie să identificăm modalități de a 
oferi un sprijin concret Republicii 
Moldova. De exemplu, ştim că aveţi 
probleme cu importurile de energie 
electrică, gaze şi petrol. Dar aceste 
produse pot fi importate, măcar 
parţial, din România, chiar dacă 
Chişinăul nu va putea plăti imediat. 
Noi nu trebuie să uităm nici o clipă că 
avem un interes special în Republica 
Moldova. Lipsa de lichidităţi poate fi 
suplinită prin vînzarea de acțiuni 
aparținînd unor întreprinderi moldo- 
veneşti către companiile româneşti. 
Aceasta este o soluţie care ar fi în 
avantajul ambelor părți. In general, 
cred că este necesar ca autorităţile 
moldoveneşti să încurajeze accesul 
oamenilor de afaceri români la 
dumneavoastră şi chiar cooperarea pe 
terțe pieţe, cum ar fi Rusia şi Ucraina. 
Nu în ultimul rînd, un semnal deosebit 
de pozitiv al bunelor relații dintre cele 
două state îl va reprezenta încheierea 
într-un timp cît mai scurt a Tratatului 
politic de bază, document care să 
reflecte relaţiile speciale dintre 
România şi Republica Moldova. 

- Indiferent de caracterul 
relaţiilor dintre România şi Republi- 
ca Moldova, evenimentele, regi- 
murile (unele nu tocmai favorabile 
nouă) nu au afectat identitatea şi 
unitatea noastră, nu au umbrit 
semnificația unor date de interes 
fundamental pentru neam. Mă re- 
fer la ziua de 1 decembrie 1918, în 
general la acest an de referinţă în 
istoria noastră modernă cînd toate 
provinciile s-au unit sub acelaşi 
drapei. Cum credeţi ce forțe (de 
ordin intern, extern) au determinat 


schimbarea configurației hărţii de 
la 19182 

— In opinia mea, 1 decembrie 
este una dintre cele mai importante 
zile din întreaga istorie a românilor. 
Desigur, cînd este vorba de eveni- 
mente istorice de asemenea însem- 
nătate, forțele interne singure, deşi au 
un rol hotărîtor, izbîndesc cu greu. De 
aceea, este nevoie de folosirea 
înțeleaptă a unor împrejurări externe 
prielnice, şi chiar de sprijinul unor forțe 
externe care sînt în favoarea atingerii 
obiectivului propus. La 1 decembrie 
1918 a existat o asemenea conjunc- 
ţie — fericită — între dorinţa irepresibilă 
şi întru totul legitimă a tuturor românilor 
de a se uni într-un singur stat, şi 
sprijinul pe care l-am primit din partea 
unor mari puteri. Din păcate, astfel de 
împrejurări fericite sînt rare în istoria 
unui popor. 

- Tocmai de aceea este inco- 
mensurabil de mare responsabili- 
tatea oamenilor politici în faţa 
istoriei. Din acest punct de vedere 
ce calităţi trebuie să aibă un om 
de stat în România de astăzi? Care 
este idealul, crezul liderului unei 
formaţiuni ce îşi asumă răspun- 
derea pentru viitorul ţării? 

— Trebuie să fie cinstit, energic 
şi deosebit de capabil. Crezul oricărui 
om politic român responsabil nu poate 
fi altul decît acela de a contribui cu 
întreaga sa capacitate umană, profe- 
sională şi politică la concentrarea 
tuturor energiilor naționale, care există 
din belşug la români, pentru a scoate 
România din starea în care se găseşte 
acum, aşezînd-o pe drumul normal al 
modernizării şi al integrării sale în 
rîndul celor mai evoluate naţiuni ale 
lumii. 

— Ce mesaj doriţi să adresaţi 
cititorilor revistei “Limba Română” 
de la Chişinău? 

— Mă adresez cititorilor revistei 
cu cele mai bune gînduri, aşa cum 
mă adresez tuturor românilor, oriunde 
s-ar afla ei. Vă doresc Dvs şi copiilor 
Dvs multă sănătate, belşug şi pace. 
Nu încetați să credeti în steaua 
noastră, a românilor! 


Bucureşti, octombrie 1999 

llinca ROŞCA 
Chişinău 


DESTINUL NOSTRU -— 
LIMBA ROMÂNĂ 


Sărbătoarea “Limba noastră cea 
română” din 31 august 1999 a consti- 
tuit şi un moment de retrospecţie, de 
analiză a victoriilor şi a înfrîngerilor 
din ultimii zece ani. 

In acest sens, Casa Limbii Ro- 
mâne de la Chişinău a organizat un 
program special. 

Manifestările au început la 23 
august, cu Conferinţa ştiinţifică inter- 
naţională “Memorie culturală şi 
continuitate în mileniul trei” (activitate 
de culegere şi depozitare a folclo- 
rului), organizată de Ministerul Culturii 
din Republica Moldova, Centrul 
Naţional de Creaţie Populară, Aca- 
demia de Ştiinţe a Republicii Moldova, 
Comitetul Naţional al Republicii 
Moldova pentru UNESCO, Primăria 
municipiului Chişinău. Au participat 
dnii Tudor Colac, Grigore Botezatu, 
lulian Filip, Andrei 
Hâncu, Ileana Postolachi (Republica 
Moldova), lon Taloş (Germania) ş.a. 

Conferinţa a fost însoțită de o 
expoziţie de carte şi lucrări de 
artizanat ale meşterilor populari din 
republică. 

La 27 august a avut loc un 
vernisaj de artă fotografică al lui Tu- 
dor lovu (reporter la ziarul “Moldova 
Suverană”) cu genericul 1989. Cei 
prezenţi au retrăit cu emoție amintirile 
acelui an de graţie. Autorul a ştiut să 
surprindă unele dintre cele mai 
expresive şi mai tulburătoare clipe 
care au devenit ulterior veritabile 
documente istorice. 

Ziua de 28 august a prilejuit 
istoricilor de pe ambele maluri ale 
Prutului satisfacția întîlnirii la o masă 
rotundă cu tema: “Moldova între 
descălecat şi întemeiere”. Au parti- 
cipat: Demir Dragnev, Andrei Eşanu, 
Pavel Parasca, lon Negrei, Anatol 


Petrencu (Chişinău), precum şi 
oaspeţii din Cluj: Valer Hossu, Mihai 
Gherman, Teodor Tanco, llie Rad ş.a. 

Intrunirea s-a remarcat prin 
expunerile ample ale dlor Pavel 
Parasca şi Valer Hossu, care au 
abordat tema în profunzime în bază 
de multiple argumente ştiinţifice. 
Discuţiile s-au axat pe aceste două 
puncte de vedere, participanţii la ele 
precizînd, completînd sau elucidînd 
noi aspecte ale problemei. 

Simpozionul ştiinţific “Un dece- 
niu al speranţelor...”, 30 august — 31 
august, a fost o continuare a chestio- 
narului “Zece ani de la adoptarea 
legislaţiei lingvistice”, inițiat de revista 
“Limba Română” nr. 6-8, 1999, în care 
lingvişti, istorici, scriitori, profesori, 
oameni de cultură, politicieni şi-au 
expus opiniile în ce priveşte soarta 
limbii române de la 1989 încoace. 

La simpozion au participat: 
preşedintele de onoare al Casei Limbii 
Române, di Valeriu Rusu (Franţa), 
scriitorii Vladimir Beşleagă, Grigore 
Vieru, lulian Filip, lon Ciocanu, acad. 
lon Borşevici, Anatol Ciobanu şi Silviu 
Berejan, profesor Vasile Melnic, lon 
Buga, dna dr. Maria Cosniceanu şi alte 
personalităţi care la 1989 au fost im- 
plicate nemijlocit în elaborarea unor 
legi menite să readucă limba română 
din Basarabia în drepturile ei fireşti. 

Specialiştii au indicat asupra 
lipsei de randament a acestor legi, 
departe de a fi perfecte la 1989 şi cu 
atît mai mult în contextul politic şi 
socio-lingvistic actual. 

In cuvîntul de deschidere a 
simpozionului di Alexandru Bantoş, 
redactor-şef al revistei “Limba Româ- 
nă”, directorul Casei Limbii Române, 
a citat un fragment relevant dintr-un 
articol semnat de regretatul lon 
Dumeniuk şi Nicolae Mătcaş şi apărut 
în “Invățămîntul public” imediat după 
adoptarea legislaţiei lingvistice: “Sînt 
ideale legile despre care vorbim? Fără 
doar şi poate că nu. Ele sînt rezultatul 
compromisului ce s-a făcut între 
“părţile beligerante”. După cum se 
ştie, legile nu se discută, ele se 
execută. Vom reveni la corectarea 
unor articole după ce vom verifica în 
ce măsură se traduc ele în fapte”. 

Din păcate, asupra legislaţiei 

lingvistice nu s-a mai revenit, deşi 
specialiştii, filologii, Institutul de 
Lingvistică al Academiei, fostul 
Departament de Stat al Limbilor au 
semnalat nu o dată necesitatea 
schimbării ei. 

In consecință, după zece ani de 
la adoptarea acestor legi, situația 
lingvistică din republică nu este cea 
pe care ne-am dorit-o şi care ar fi 
trebuit să fie. 

DI acad. lon Borşevici, diplo- 
matul limbii române de la 1989, a 
evocat anumite momente semni- 
ficative din bătălia care s-a dat în 
parlamentul de atunci “mai mult decît 
bolşevizat” pentru fiecare articol 
favorabil limbii române ca limbă de 
stat. 

Din cei 380 de deputati, a afirmat 
dumnealui, cel puțin 180 se împo- 
triveau reînscăunării limbii române. 
Cu toate acestea, am obtinut o victorie 
pentru acele timpuri. 

Domnia sa a privit problema şi 
dintr-un alt unghi argumentînd că nu 
s-au folosit la maximum posibilitățile 
oferite de această legislație. Şi una 
din pricinile nerealizării ei este 
implicarea inoportună a politicii în 
domeniul ştiinţei. Perioada agrariană 
care a urmat după 1989 a fost 
dezastruoasă, ea a fost nu numai 
antiromânească, ci şi antimoldove- 
nească. Agrarienii, unindu-se cu inter- 
frontiştii şi socialiştii, au avut drept 
scop lichidarea micilor noastre victorii. 

DI acad. lon Borşevici a lansat 
ideea de a publica din nou legislația 
lingvistică (fiindcă mulţi n-o cunosc), 
pentru a fi studiată şi analizată de 
populaţie, iar pe baza opiniilor şi 
punctelor de vedere pe care le va 
suscita, să se propună reînnoirea ei. 

Limba română există de sute şi 
sute de ani, limba română a evoluat 
în epoca modernă, a devenit atît de 
frumoasă, atît de bogată, atît de 
variată, cu atîtea posibilităţi de 
expresie, încît nu trebuie să ne 
facem nici o grijă că este în pericol — 
a afirmat Vladimir Beşleagă. Altceva 
ar trebui să ne doară, că noi sîntem 
laşi faţă în față cu limba română, noi, 
cei care ne aflăm la margine de 
românism, “în bătaia valurilor slavis- 
mului”, cum spuneau predecesorii 


noştri. Ceea ce trebuie să ne preocupe 
este anume destinul nostru în cadrul 
acestei limbi. 

Este sugestivă remarca dum- 
nealui că în marea mişcare națională 
care începuse pe la 1987 limba 
română a constituit un “vîrf de lance”. 
Poporul nostru a avut nevoie de ceva 
care să-i unească forţele şi acest ceva 
s-a dovedit a fi limba naţională. Dintre 
toate republicile vastului imperiu 
sovietic Moldova a fost singura care 
a pus limba şi alfabetul pe primul 
plan — lucru ce vorbeşte despre firea, 
caracterul şi esenţa noastră. 

DI acad. Anatol Ciobanu şi dl lon 
Ciocanu, doctor în filologie, au pus 
accentul pe mentalitatea oamenilor 
simpli, rămasă neschimbată, mai 
mult, ea continuă să fie infectată de 
minciunile românofobilor, care prin 
diferite mijloace seamănă ură şi 
discordie între români şi reprezentanții 
altor etnii. 

Ceea ce ne-a scăpat la 1989 şi 
în perioada care a urmat, a menţionat 
dl acad. Anatol Ciobanu, a fost omul 
din stradă, care timp de patruzeci de 
ani a făcut şcoală sovietică. Am avut 
mereu în obiectiv şcoala, tînăra 
generaţie şi am uitat de o altă 
generaţie, nu mai puţin importantă, de 
sute de mii de oameni, care, la ora 
actuală, au puterea de decizie şi care 
sînt manevrați. 

In calitatea de şef Direcţie 
Promovare a Legislaţiei Lingyvistice din 
cadrul Departamentului Relaţii Inter- 
etnice şi Funcționarea Limbilor, dl |. 
Ciocanu a atenţionat că Depar- 
tamentul în noua sa formulă, în frunte 
cu dna Tatiana Stoianov, a înaintat la 
Guvern un proiect de înnoire a 
legislaţiei lingvistice (tentativă făcută 
şi la 1993 de către fostul Departament 
al Limbilor, dar fără succes). 

Nu există deocamdată un răs- 
puns clar din partea Guvernului, a 
afirmat Domnia sa, dar faptul că acest 
proiect a fost înaintat, că a fost 
pregătită o variantă nouă a legii cu 
privire la limba de Stat, la funcţionarea 
limbilor pe teritoriul Republicii Mol- 
dova, că activează Comisia intergu- 
vernamentală pentru supravegherea 
respectării legislației lingvistice ne dă 
dreptul să credem că actualul Depar- 

tament are sorti de izbîndă, bineîn- 
teles, dacă forurile superioare vor 
aproba inițiativele sale. 

Dna dr. Maria Cosniceanu s-a 
referit la unele aspecte ale antro- 
ponimiei noastre pe parcursul celor 
zece ani de la adoptarea legislației 
lingvistice. 

Art. 26 din legea cu privire la 
functionarea limbilor vorbite pe terito- 
riul Republicii Moldova prevede regle- 
mentarea scrierii corecte a numelor 
de persoane. Constatarea reală şi 
argumentată a dnei M. Cosniceanu 
este că avem puţine progrese la acest 
capitol, iar cauzele sînt nedorința 
organelor diriguitoare de a trece la 
sistemul de denominatie românesc şi 
nepăsarea oamenilor noştri, cărora le 
este indiferent cum îi numeşşti. 

Art. 26 a adus unele îmbunătățiri 
la scrierea prenumelor (s-a revenit la 
formele tradiționale). 

Situaţia însă a rămas dificilă în 
ce priveşte scrierea numelor de 
familie. Majoritatea acestora s-au for- 
mat de la nume comune naţionale şi 
nu au echivalente în limba rusă. In 
felul acesta, începînd cu 1812, ele au 
fost supuse rusificării, ucrainizării, 
traducerii şi altor alterări. lar astăzi 
organele de resort nu acceptă corec- 
tările de rigoare, sub pretextul că 
aceasta este o problemă juridică. 
Cauza principală însă este imper- 
fecțiunea legii care ar fi trebuit să 
prevadă nu numai transliterarea 
prenumelor şi numelor după normele 
ortografice ale limbii române, ci şi 
corectarea lor (curățirea de sufixele 
ruseşti şi ucrainene). 

Un mare prejudiciu a adus 
antroponimiei noastre şi formula 
rusească de denominatie cu trei nume 
(rus. otcestvo). Art. 26 a legiferat 
scrierea numelui după tată fără sufix. 
Acest enunţ vine în contradicţie cu 
un alt punct din acelaşi articol care 
prevede că numele moldoveanului 
constă din prenume şi nume de 
familie. 

Toate adresările şi recoman- 
dările Comisiei republicane pentru 
Reglementarea şi Ocrotirea Ono- 
masticii naţionale, semnate de dl 
acad. Silviu Berejan şi trimise la 
diferite ministere şi departamente, cu 


rugămintea de a nu include în formu- 
lare numele după tată, n-au dat 
rezultate. 

DI prof. Valeriu Rusu a chemat 
asistenţa şi întreaga populație a 
Basarabiei la dialog, la o rezolvare 
paşnică a tuturor problemelor, fără 
ură, fără mînie. 

Trebuie să avem inima des- 
chisă, a menţionat Domnia sa, pentru 
că sîntem atît de bogaţi sufleteşte, 
încît e loc pentru toată lumea în casa 
noastră, cu o condiţie — să fim 
respectaţi. Sentimentul de toleranță 
să nu se transforme în unul de 
umilință, ci de demnitate, pentru că 
bogăţia noastră spirituală ne dă 
dreptul să zicem: “Noi sîntem acasă, 
noi creăm destinul nostru. Porţile 
casei noastre sînt deschise tuturor 
oamenilor de orice nație, de orice 
limbă, de orice religie, tuturor celor 
care vin cu inima deschisă să se 
împărtăşească la luminile acestei 
culturi, ale acestei civilizații.” 

Participanţii la simpozion au 
adoptat o declaraţie (se publică mai 
jos). 

Programul zilei din 31 august a 
inclus lansarea cărților: “Zborul frînt 
al limbii române” de lon Ciocanu, 
“Cultura comunicării” de Alexei Palii, 
“O cronică a Basarabiei 1995-1999” 
de Mircea Radu lacoban, la care au 
luat cuvîntul autorii, scriitorii Grigore 
Vieru, Serafim Saca, Vladimir Beş- 
leagă ş.a. 

Apoi a urmat o întîlnire cu dnii 
lon Caramitru, Ministru al Culturii din 
România şi Ghenadie Ciobanu, 
Ministru al Culturii din Republica Mol- 
dova care i-au felicitat pe cei prezenți 
cu ocazia sărbătorii Limbii Române. 
DI ministru |. Caramitru a evocat anul 
1989, cînd, fiind în Basarabia, a trăit 
împreună cu românii de aici primele 
victorii ale mişcării naționale care au 
constituit pentru România un imbold 
de eliberare sufletească. Domnia sa 
a remarcat rolul culturii ca factor ce 
va contribui întotdeauna la apropierea 
spirituală a românilor de pe cele două 
maluri ale Prutului. 

Programul zilei şi al sărbătorii a 
fost finalizat de către Glebus Sain- 
ciuc, cu o impresionantă Paradă a 
Măştilor. 

Către 

Preşedinţia Republicii Moldova, 
Parlamentul Republicii Moldova, 
Guvernul Republicii Moldova 


DECLARAȚIE 


a participanţilor la simpozionul 
ştiinţific“Un deceniu al speran- 
telor...” desfăşurat la Casa Limbii 
Române din Chişinău pe 30 şi 31 
august 1999 


Legislaţia lingvistică adoptată 
acum zece ani a impulsionat iniţial 
procesul de revigorare a limbii oficiale 
a statului nostru, asigurînd functio- 
narea ei într-un şir de domenii vitale 
şi a creat premise reale pentru 
protejarea limbilor minorităţilor etnice 
din Republica Moldova. Apreciind 
ameliorarea parţială a situaţiei limbii 
de stat, participanţii la simpozionul 
ştiinţific “Un deceniu al speranţelor...” 
îşi exprimă, totodată, îngrijorarea 
cauzată de lipsa de eficienţă a legilor 
despre limbi şi consideră că este 
necesar să fie întreprinse grabnic 
acţiuni menite să creeze un cadru ju- 
ridic adecvat pentru funcționarea de 
facto a limbii de stat. In acest scop 
se impune: 

1. Abordarea în regim de urgen- 
tă a legilor despre limbi adoptate în 
1989, legi, care în condițiile declarării 
independenței şi suveranității Repu- 
blicii Moldova au încetat să mai cores- 
pundă noilor realităţi politice, sociale 
şi economice, transformîndu-se, de 
fapt, într-o piedică în calea funcţionării 
normale a limbii de stat. 

2. Adoptarea unei Legi a Limbii 
oficiale (de stat) a Republicii Moldova 
care să confere limbii noastre cali- 
tatea de atribut al statalității Republicii 
Moldova. 

3. Redactarea, în consens cu 
adevărul ştiinţific şi istoric, a artico- 
lelor 13, 118 a Parlamentului,a altor 
articole ale Constituţiei Republicii 
Moldova, în care să fie fixat numele 
corect al limbii de stat — limba româ- 
nă —, nume recunoscut între timp nu 
numai de către Academia de Ştiinţe 
a Republicii Moldova, de către oameni 
de ştiinţă şi de cultură din ţară şi de 
peste hotare, dar şi de către majo- 


ritatea populaţiei Republicii Moldova. 

4. Reînfiinţarea unui Depar- 
tament special, abilitat cu obligaţiunile 
şi drepturile de a ocroti limba oficială 
şi de a asigura funcţionarea ei reală 
în toate sferele vieţii statului, precum 
şi protejarea celorlalte limbi vorbite pe 
teritoriul Republicii Moldova. 

Semnatari: Acad. Silviu BERE- 
JAN, director al Institutului de 
Lingvistică al A.Ş.M., acad. Nicolae 
CORLATEANU, acad. Anatol CIO- 
BANU, şef al Catedrei de Lin- 
gvistică Română Generală şi Ro- 
manică de la U.S.M., prof. Valeriu 
RUSU, director al Departamentului 
Lingvistică Comparată a Limbilor 
Romanice şi Română, Universitatea 
Provence (Franţa), acad. lon BOR- 
ŞEVICI, Vladimir BEŞLEAGĂ, 
scriitor, Serafim SACA, scriitor, 
prof. lon BUGA, doctor în istorie, 
acad. Grigore VIERU, poet, lon 
CIOCANU, şeful Direcţiei Promo- 
vare a Limbii Oficiale şi Control 
asupra Respectării Legislaţiei 
Lingvistice din cadrul Depar- 
tamentului Relaţii Interetnice şi 
Funcționarea Limbilor, lulian FILIP, 
şef al Departamentului Cultură al 
Primăriei Municipiului Chişinău, 
Valeriu CULEV, vicedirector al 
Departamentului Relaţii Interetnice 
şi Funcționarea Limbilor, prof. 
Anatol PETRENCU, doctor în ştiinţe 
istorice, prof. Vasile MELNIC, şef 
al Catedrei de Limba Latină a 
Universităţii de Medicină şi Farma- 
cie “N. Testemiţeanu”, prof. lon 
MELNICIUC, doctor în filologie, 
Tamara GOLENCO, doctor în eco- 
nomie, prof. Vasile PAVEL, doctor 
în filologie, Anatol EREMIA, doc- 
tor în filologie, Maria COSNI- 
CEANU, doctor în filologie, Teodor 
COTELNIC, doctor în filologie, 
Sava MELEGA, doctor în istorie, 
Ana BANTOŞ, doctor în filologie, 
cercetător ştiinţific la Institutul de 
Literatură şi Folclor al A.Ş.M.,, 
Alexei PALII, doctor în filologie, 
Alexandru BANTOŞ, director al 
Casei Limbi Române, redactor-şef 
al revistei “Limba Română”. 

Maria COSNICEANU* 
Chişinău 


ANTROPONIMIA 

LA ZECE ANI 

DE LA ADOPTAREA 
LEGISLAŢIEI 
LINGVISTICE 


Legea din 1989 “Cu privire la 
funcționarea limbilor vorbite pe teri- 
toriul Republicii Moldova”, cu anumite 
concesii impuse de situația social- 
politică de atunci, în speranţa unei 
perfecţionări ulterioare, a rămas în 
vigoare pînă azi în varianta ei iniţială. 
Aspectele-i pozitive au generat 
succese vădite în procesul de in- 
struire şi de culturalizare a populaţiei 
băştinaşe. Aspectele vulnerabile însă, 
care urmau a fi revăzute, au cauzat 
confuzii şi aberaţii. Fireşte că şi unele, 
şi altele şi-au găsit reflectare în 
domeniul antroponimiei naţionale. 
Articolul 26 al Legii avea menirea de 
a reglementa scrierea corectă a 
numelor de persoană. Conform 
acestui articol, “Numele cetăţeanului 
R.S.S. Moldoveneşti de naţionalitate 
moldovenească constă din prenume 
(sau din cîteva prenume) şi numele 
de familie (simplu sau dublu). Numele 
de familie nu se schimbă după gen (...). 
In concordanţă cu legile “Cu privire la 


*Maria Cosniceanu, doctor în 


filologie, secretar al Comisiei republi-. 


cane pentru Reglementarea şi Ocrotirea 
Onomasticii Naţionale. 


statutul limbii de stat”, “Cu privire la 
revenirea limbii moldoveneşti la grafia 
latină”, prevederile sus-numite ale 
articolului 26 au contribuit la apariţia 
unor progrese în folosirea corectă, în 
scris şi oral, a numelor de persoană. 

In baza legislației privind func- 
ționarea limbilor, Guvernul Republicii 
Moldova, prin dispoziţia nr. l-d din 
05.01.1993, a constituit Comisia 
republicană pentru Reglementarea şi 
Ocrotirea Onomasticii Naţionale, ale 
cărei decizii “sînt definitive şi exe- 
cutorii pentru toate ministerele, depar- 
tamentele, alte organe ale admi- 
nistrației publice”. Prin hotărîrea 
Comisiei s-a aprobat “Instrucţiunea 
privind ortografierea numelor de 
persoane româneşti şi transliterarea 
din ruseşte a numelor neromâneşti 
ale reprezentanţilor altor etnii” care la 
12. 05. 1993 a fost expediată Guver- 
nului Republicii Moldova spre a fi 
difuzată, oficial şi operativ organelor 
administraţiei publice centrale şi 
autoadministrării locale, în vederea 
utilizării ei în procesul de scriere 
corectă a tuturor actelor de identi- 
ficare a persoanelor. Instrucţiunea a 
fost elaborată pe baza Dicţionarului 
de prenume şi nume de familie, ed. 
a Il-a, Chişinău, 1993, publcat la 
comanda Ministerului Afacerilor In- 
terne şi recomandat de Comisia 
republicană pentru Reglementarea şi 
Ocrotirea Onomasticii Naţionale de 
Ministerul Justiţiei şi de Ministerul 
Ştiinţei şi Invățămîntului din Republi- 
ca Moldova în calitate de îndrumar 
pentru activitatea practică a secţiilor 
de paşapoarte, a oficiilor stării civile 
şi a unităţilor de învățămînt din 
republică. 

Datorită legislației privind func- 
ționarea limbilor, deciziilor, preve- 
derilor şi recomandărilor sus-numite, 
astăzi majoritatea consîngenilor 
noştri, cu excepţia celor încăpăţinaţi 
şi rătăciţi, au revenit la prenumele 
româneşti tradiţionale (Alexandru, 
Claudia, Dumitru, Eudochia, Eugenia, 
llie, lon, Silviu, Ştefan, Teodor şi Tu- 
dor, Teodora, Toma, Zaharia etc.) nu 
numai în vorbirea orală, ci, conform 
legii, şi în actele de identitate. La orto- 
grafierea prenumelor dificultățile au 
putut fi depăşite uşor, fiindcă prenu- 

mele româneşti şi cele ruseşti au 
provenit din aceleaşi surse — greco- 
slavă şi latino-romanică —, căpătînd 
forme specifice în fiecare limbă (de 
ex.: Arcadie (rom.) — Arcadii (rus.), 
Valeriu (rom.) — Valerii (rus.), dar 
echivalente. Unele prenume au forme 
identice în română şi rusă (Andrei, 
Arhip, Constantin etc.). Cu părere de 
rău, însă, procesul de rectificare şi 
scriere corectă a antroponimelor 
naționale s-a stopat aici. 

La ortografierea numelor de 
familie situaţia este mult mai compli- 
cată, fiindcă acestea, în marea lor 
majoritate, s-au format de la cuvintele 
comune ale limbii române şi pe 
parcursul multor generaţii, începînd cu 
anul 1812, au fost supuse rusificării, 
ucrainizării şi denaturărilor arbitrare. 
Astăzi însă organele de resort nu 
acceptă corectarea numelor de familie 
conform legilor limbii române propa- 
gate de ştiinţa academică din republi- 
că, sub pretextul că aceasta este o 
problemă juridică, procedeul putînd fi 
folosit de infractori pentru a evita 
răspunderea în fața legii. Mai persistă 
şi teama de a nu româniza cumva şi 
vreun nume de origine slavă. N-a avut 
mare efect în privința aceasta nici 
hotărîrea Guvernului Republicii 
Moldova nr. 523 din 24 septembrie 
1996 “Cu privire la reglementarea 
scrierii numelor de persoană în actele 
de identitate”, care prevede ca “la 
eliberarea actelor de identitate să se 
rectifice numele şi prenumele ortogra- 
fiate greşit, înscriind, cu litere latine 
sau chirilice, în fişa de însoţire a 
buletinului de identitate numele şi 
prenumele purtate anterior, în confor- 
mitate cu originalul”. Cauza constă în 
faptul că rectificările se fac foarte rar 
şi cu mare greu. Numai restabilirea 
lui — u final, indiciu specific al numelor 
de familie româneşti (Arnăutu, Bîrlă- 
deanu, Rotaru etc.), sau a unei litere 
în cazurile de schimonosire vădită a 
numelui (Hîncu, Holban, Harbuz din 
formele aberante Gîncu, Golban, 
Garbuz) provoacă persoanelor în 
cauză multe necazuri, nervozitate, 
alergături, pierdere de timp şi de 
mijloace financiare. Dar motivul prin- 
cipal este totuşi imperfecţiunea Legii. 
Articoluil 26 nu prevede corectarea 


numelor. Or, pentru numele de familie 
ortografiere nu înseamnă numai 
transliterare din ruseşte conform 
normelor ortografice în vigoare, ci, în 
primul rînd, corectare, reîncadrare în 
sistemul de denominaţie al limbii 
române. Corectare înseamnă cură- 
ţirea numelor româneşti de sufixele şi 
terminaţiile ruseşti şi ucrainene 
(Bradu, Lupu, Scaiu, şi nu Bradulov, 
Lupulov, Scaev; Lupan, Muchie, 
Roşca, şi nu Lupanciuc, Muchienco, 
Roşciuc; Condurache, Lozie, Vrabie, 
şi nu Condurachii, Lozii, Vrabii; Falcă, 
Raţă, Suveică, şi nu Falco, Rato, 
Suveico etc.), restabilirea literelor 
înlocuite cu cele specifice pronunțării 
şi scrierii ruseşti şi ucrainene (Căl- 
dare, Găină, Biîndu, Pîrău, Vîrlan, şi 
nu Coldari, Gheine, Blendu, Pereu, 
Verlan; Obadă, Ocară, Ouş, şi nu 
Abada, Acar, Auş; Haiducu, Hămu- 
raru, Hînsaru, şi nu Gaiduc, Gamurari, 
Ghinsari etc.), înlăturarea tuturor 
denaturărilor şi intervențiilor arbitrare, 
făcute cu scopul bine determinat de a 
îndepărta numele de la etimonul său, 
de la limba în care a apărut şi de a-l 
include în sistemul de denominatie al 
altei limbi. Numai în felul acesta vom 
putea face ordine în antroponimia 
noastră naţională şi vom putea vorbi 
de ortografierea numelor. Dar pentru 
aceasta e necesară o lege perfectă. 
Un mare prejudiciu a adus 
antroponimiei noastre formula rusă de 
denominatie cu trei nume (prenumele, 
numele după tată, numele de familie), 
care pe parcursui ultimilor 50 de ani a 
pătruns în toate păturile populaţiei şi 
azi procesul de dezrădăcinare a ei 
decurge foarte greu şi anevoios. La 
momentul adoptării Legii una dintre 
concesiile impuse de situația social- 
politică a fost şi fixarea în articolul 26 
a patronimicului (rus. oTuecTBo) 
“Numele după tată se foloseşte fără 
sufix”, aceasta venind în contradicţie 
directă şi imediată cu prima frază din 
articol, care prevede că numele 
cetățeanului moldovean constă din 
prenume şi nume de familie. În 
consecinţă, s-a ajuns la o situație 
derutantă, cînd toţi moldovenii au 
început să se numească, în scris şi 
în adresările orale, cu două prenume, 
acestea confundîndu-se cu numele 

dublu: lon Gheorghe, Petru Vasile şi, 
mai ales, cu o formulă aberantă de 
tipul Maria Andrei, Elena Dumitru etc. 
Conform tradiţiei naţionale, prenumele 
tatălui, dacă n-a devenit nume de 
familie, nu se scrie alături de prenu- 
mele fiului sau fiicei. Numai în vor- 
birea orală se mai foloseşte formula 
străveche de tipul lon a(l) lui Toma, 
Silvia lui Grigore. In epoca apariției 
numelor de familie din această 
formulă populară a rezultat formula 
oficială de denominatie lon Toma, 
Silvia Grigore, în care Toma şi Grigore 
sînt nume de familie. În documentele 
oficiale, care necesită o identificare 
mai riguroasă a persoanei (paşaportul, 
buletinul de identitate, certificatul de 
naştere), numele părinţilor se scriu 
mai jos, într-o rubrică aparte (Părinții: 
tata — lon, mama — Maria). 

Deciziile, recomandările, propu- 
nerile Comisiei republicane pentru 
Reglementarea şi Ocrotirea Ono- 
masticii Naţionale, puse la dispoziţia 
ministerelor şi departamentelor din 
republică, în vederea omiterii din acte, 
din tot felul de formulare şi liste a 
numelui după tată (înlocuit în ultimul 
timp cu prenumele tatălui, ceea ce în 
esenţă nu schimbă nimic), n-au dat 
nici un rezultat. Situația aceasta se 
menţine şi va persista, pentru că 
Parlamentul republicii, ignorînd avizul 
Comisiei republicane pentru Regle- 
mentarea şi Ocrotirea Onomasticii 
Naţionale din 7 august 1996, a legiferat 
circulaţia într-un singur stat a două 
formule oficiale de identificare a 
persoanelor — formula românească din 
două elemente, înscrisă pe fața 
buletinului de identitate şi formula 
rusească din trei elemente, înscrisă 
pe verso, la rubrica în limba rusă, şi 
care pentru moldoveni apare în 
aberanta variantă moldovenească 
(Ilynan feopre Bacune, Byxop Anna 
NeTpy). 

Republica are limbă de stat şi 
actele de identitate n-ar trebui 
completate şi în limba rusă, limba unei 
minorităţi naţionale, care, conform 
dreptului internaţional, nu trebuie să 
aibă privilegii faţă de alte minorităţi, 
impunîndu-le şi azi formula rusească 
cu trei elemente (cu patronimicul în 
-ovici, -evici). Şi dacă au fost satis- 


făcute interesele reprezentanților 
etniei ruse, cum se face la noi, de 
obicei, pentru moldoveni rubrica 
aceasta n-ar trebui completată. 
Transliterarea numelor româneşti în 
grafie rusească, chiar şi fără intenţia 
de a le denatura, duce, în multe 
cazuri, la apariţia şi menţinerea în uz 
a unor forme alterate. Lipsa sunetului 
africat g şi respectiv a literei g în limba 
rusă face ca numele noastre (Angela, 
George, Sergiu, Geamănă, Geam- 
başu) să fie scrise cu gx (Annyxena, 
Dxeopaxe, Cepaxuy, Qxamana, 
Dxam6awy şi toate numele cu sufixul 
-giu: Kannanxuy, Cypyaxuy, Ogag- 
xny etc.). Faptul acesta le face pe 
multe persoane să renunţe la forma 
corectă şi în partea română a bule- 
tinului de identitate, păstrînd forma cu 
dj (Djamana şi Djamanova) sau 
insistînd să fie scrise numai cu j 
(Anjela, Serjiu, Jeambaşu, Surujiu) 
reducînd astfel numele cu g la forma 
populară vorbită. 

De vreme ce limba de stat 
funcționează pe baza grafiei latine, 
valabilă pentru toate limbile care 
folosesc acest alfabet, şi rubrica în 
limba engleză este de prisos, fiindcă 
numele îşi păstrează scrierea din 
limba de origine. 

Aşadar, actele de identitate ale 
cetățeanului Republicii Moldova, 
indiferent de apartenenţa lui etnică, 
trebuie completate numai în limba de 
stat şi în formula de denominaţie cu 
două elemente — prenumele şi numele 
de familie. In afară de transliterarea 
din ruseşte, prenumele şi numele de 
familie ale moldovenilor trebuie 
corectate, readuse la forma lor din 
limba română. Prenumele tatălui, 
pentru a nu duce la un echivoc, trebuie 
plasat la locul cuvenit, la rubrica 
“Părinţii”. Dar, pentru a face ordine în 
antroponimia naţională, pentru a reveni 
la numele tradiționale corecte, avem 
nevoie de legi bine întocmite şi de un 
mecanism adecvat care le-ar face să 
funcționeze. În caz contrar, încă zece 
ani sau şi mai mult ne vom pierde 
timpul discutînd în comisii, constituite 
numai de ochii lumii, adoptînd decizii 
şi făcînd recomandări, pe care nimeni 
nu le ia în consideraţie. 

lon DRON 
Chişinău 


RUSCA* 


Acest sat mic din componenţa 
comunei Lăpuşna pentru prima dată 
capătă statut juridic de localitate 
aparte în 1995, atunci cînd în Moni- 
torul Oficial al Republicii Moldova din 
14 ianuarie (nr. 3-4) este publicată 
“Legea privind organizarea admi- 
nistrativ-teritorială a Republicii Mol- 
dova”. 

Pînă în 1940, conform spuselor 
bătrînilor comunei Lăpuşna, pămîn- 
turile de pe locul Ruscăi şi din 
împrejurimi, constituiau posesiunile 
boierului Cazacliu. Pe locul aşezării 
satului Rusca de astăzi, prin 1945 
este construit un lagăr pentru prizo- 
nierii nemți. In 1949 lagărul este 
transformat într-o închisoare de 
bărbaţi, pentru ca în 1961 aceasta să 
se constituie în prima instituţie 
penitenciară din republică pentru 
femei. 

Cu timpul, pe lîngă penitenciar 
s-au construit mai multe case indivi- 
duale de locuit, încît în prezent aici 
se numără 56 de gospodării cu 175 
de oameni, între care moldovenii 
constituie 50%, ruşii — cca 20%, 
ucrainenii — cca 10%, tot aici locuiesc 
şi două familii de bulgari. 

Intorcîndu-ne în trecut, ţinem să 
menționăm că moşia tirgului Lăpuşna, 


“Cercetările au fost efectuate cu 
sprijinul financiar acordat de Primăria 
comunei Lăpuşna (primar Vasile Bu- 
buioc) şi SA “Vitis-Lăpuşniţa” (preşe- 
dinte Vasile Munteanu). 


în al cărei perimetru intra şi locul 
viitorului sat Rusca, a fost şi reşedinţa 
ținutului cu acelaşi nume şi pînă în 
1694 a fost posesiune domnească. 
Doar în august 1694 domnitorul 
Constantin Duca dăruieşte mănăstirii 
“loan Zlatoust” din laşi “moşia dom- 
nească numită Lăpuşna, cu tot 
pămîntul, cît va ţinea de acel loc, cu 
conacul şi cu tot locul, cu tot venitul, 
cu iazuri şi cu tot aceea ce vor avea 
în acea ocină (...) în hotarele demult 
stabilite”!. 

Stareţii mănăstirii dădeau uneori 
moşia Lăpuşna în arendă?. Pe la 1772- 
1774 Lăpuşna se găseşte în stăpi- 
nirea lui Lupul Hîncu, un descendent 
din marea şi puternica spiță a Hîncu- 
leştilor. Pe la 1814 în satul Lăpuşna 
se găsea şi un mitoc ce aparţinea 
mănăstirii Neamţ?. Mai tîrziu moşia 
Lăpuşna trece în stăpînirea boierilor 
din neamul Tomuleţ, încît în 1870, 
după moartea lui Egor Tomuleţ, moşia 
este împărțită în patru părți numite 
Făureşti, Rusca, Mlădina, Todei, 
cunoscute şi astăzi localnicilor, unele 
în calitate de nume topice minore. 

Partea de moşie numită Rusca 
(care n-are nimic în comun cu cuvîntul 
ruscă “rusoaică” şi unde n-au trăit în 
trecut nici un fel de ruşi) în anul 1870 
i-a revenit fiului lui Egor Tomuleţ — 
Egor (Iordachi). În 1869-1870 aici, în 
Rusca, locuiau 68 de familii de ţărani 
moldoveni, dintre care doar 48 de 
familii ar fi avut gospodării proprii€. 

Sub aspect cronologic, într-un 
timp mai îndelungat, soarta localității 
Rusca nu ne este amănunțit cunos- 
cută, deoarece nu poate fi urmărită în 
acte istorice şi de arhivă în perma- 
nenţă. Acest fenomen este explicabil 
şi prin faptul că istoria Ruscăi este 
indisolubil legată de istoria tîrgului 
Lăpuşna, Rusca fiind considerată în 
trecut un cătun al Lăpuşnei. 

Vestigiile de ordin arheologic 
demonstrează că Rusca, ca şi 
Lăpuşna, a fost locuită în permanenţă 
de băştinaşi, cu excepția doar a unor 
perioade de bejenie pe timp de război 
şi năvăliri străine. Cea mai veche 
perioadă locuibilă este cunoscută aici 
din timpul culturii Noua - epoca 
bronzului — sec. XIV-XII î. Hr. Pentru 
secolele IV-III î. Hr., în Valea Rusca, 
pe versantul drept (nordic) este 

cunoscută o aşezare a autohtonilor 
geti. in perioada secolelor I-IV d. Hr. 
aici îşi continuă viața autohtonii culturii 
Sîntana de Mureş (numită în istorio- 
grafia sovietică Cerneahov). Mai tîrziu 
tot aici sînt depistate urme de viețuire 
ale băştinaşilor românofoni în secolele 
XIV-XVIIS, care luate în totalitatea lor 
cronologică demonstrează o populare 
permanentă a aşezării Rusca (cu 
perioade de înfloriri şi întreruperi, de 
“pejenii”) din cele mai vechi timpuri 
pînă în prezent. 

Într-un articol anterior am expus 
opinia conform căreia localitatea 
Rusca şi-a “căpătat” numele prin 
procesul metonimiei de la numele văii 
Rusca’. 

in una dintre lucrările sale 
istoricul L.L. Polevoi a considerat 
greşit, după noi, că una din părțile 
Lăpuşnei s-ar fi numit pe timpuri 
“Partea rusească”. Acest nume topic 
“negativ”, în felul acesta, ar fi demon- 
strat că în trecut în “partea rusească” 
ar fi viețuit ruşi. În realitate băştinaşii 
moldoveni n-au numit niciodată nici 
un “petec” de moşie “Parte rusească”. 
De asemenea aici, adică pe locul 
Rusca pînă prin 1945-1949 n-au locuit 
nici un fel de ruşi de la care ar putea 
rezulta numele localităţii. 

În realitate denumirea aşezării 
provine de la numele văii, iar acesta, 
la rîndul său, coboară la un termen 
geografic indigen ruscă cunoscut în 
trecut populaţiei de limba română cu 
înţelesul de “crăpătură (în relief); 
curmătură, strîmtură; loc îngust şi 
adînc în coasta unui munte cu 
marginile abrupte, pe unde poţi urca 
la culme; scobitură adîncă şi îngustă 
în coasta unui munte”. Pe fundul văii 
Rusca şi în prezent încă mai curge 
un pîrîu care este un afluent pe stînga 
al rîului Lăpuşna. De altfel, etimologia 
populară (cunoscută localnicilor din 
Lăpuşna, Rusca şi Anini) leagă 
originea toponimicului Rusca de 
termenul de împrumut rusla (din 
rusescul ruslo) “pîrîu; albie de pîrîu”, 
ceea ce nu corespunde realităţii 
fonosemantice, însă se găseşte într-o 
concordanţă relativă cu etimonul 
primar al termenului ruscă. 

În spaţiul etnic românesc întîl- 
nim un număr destul de mare de 
localităţi şi nume de alte locuri 


denumite Rusca’. Pe teritoriul Repu- 
blicii Moldova, de exemplu, este 
cunoscut un pîrîu Rusca (s. Cîrpeşti, 
județul Cahul); un lac Rusca a fost 
cunoscut locuitorilor satelor Purcari şi 
Răscăieţi!”. Tot Rusca se mai numea 
şi un pîrîu în hotarul mănăstirilor 
Putna şi Suceviţa în sec. XV-XVI". 
Cîteva pîraie numite Rusca sînt 
cunoscute şi pe teritoriul regiunii 
Cernăuţi!? unde în trecut populaţia 
românească era majoritară (azi în 
mare parte fiind asimilată de ucrai- 
neni). Cercetătorul ucrainean lu. O. 
Karpenko a văzut în numele de piraie 
/ rîuleţe şi de localități Rusca din ` 
Bucovina, ocupată de ruşii sovietici 
în 1940, termenul etnic rus”. Aici nu 
vom uita să amintim că pe teritoriile 
locuite de slavi nu există practic nici 
un rîu (pîriu) numit Rusca. Savantul 
român Al. Graur atunci cînd vorbea 
despre proveniența toponimicilor 
Dumbrava şi Dealu atrăgea atenţia 
cercetătorilor că acestea “nu dove- 
desc numaideciît prezența unor 
populaţii slave: ce e drept, cuvintele 
sînt de origine slavă, dar ele au fost 
împrumutate şi generalizate în limba 
română, deci este foarte posibil ca cei 
care le-au folosit pentru denumirea 
locurilor să fi fost români”. Şi în 
continuare: “Mai trebuie avut în vedere 
şi faptul că se pot produce confuzii 
cu privire la înțelesul numelor: C. M. 
Ştefănescu, LR, XVI, 1967, p. 521- 
523, arată că numele Rusca, în 
formaţii ca Poiana Ruscăi, a fost greşit 
interpretat ca rusoaică, deoarece 
adevăratul lui înţeles este despi- 
cătură"t. | 

Unii cercetători, care au dedus 
toponimicele de tipul Rusca din 
numele etnic rus, n-au sesizat că în 
limbile slave nici nu există un termen 
rusca, fie şi cu înţeles etnic. Dic- 
ţionarele limbii române, pe lîngă 
sensurile mai sus amintite, mai 
înregistrează pentru ruscă înțelesul de 
“deal, rîpă (cu pămînt roşu); drum 
peste deal sau prin rîpă” (“ia-o pe 
ruscă în sus”)'5. Şi dacă pentru ruscă 
“rîpă (cu pămînt roşu)” am găsi o 
egalitate (o coincidenţă) etimologică 
cu ruscă “nume dat anumalelor 
domestice cu părul roşu sau cu pete 
roşii în jurul ochilor sau pe bot” (aici 
ruscă ar proveni dintr-un etimon vechi 
slav ros- / rus- “roşcat” care vine, în 

cele din urmă, tot dintr-un etimon 
comun indoeuropean ca şi termenii 
latini roseus “roz” şi rusus / russus 
“roş”; în limba latină rus mai însemna 
atît “cîmp”, cît şi “arătură”), atunci 
ruscă cu înţelesul de “vîlcea îngustă; 
despicătură; pîrîu, gîrlă” provine din 
alt etimon şi anume dintr-o temă 
veche (indoeuropeană) rus- cu înţe- 
lesul de “curgere”. Comp. pe lîngă 
rusescul ruslo “albie (a unui rîu, pîrîu)” 
lituanismele ruseti “a curge”, rusnoti 
“a curge încet”; Rausve / Rusnis — 
numele unui afluent pe dreapta al 
Nemanului (teritoriul Lituaniei); rust 
“scurgere rapidă, scurgere cu putere 
(a apei)” (în graiurile ruseşti din 
regiunile Iaroslav, Vladimir şi Volga)'$. 

Cu toate acestea în limba 
română termenul ruscă îşi are propria 
formă fonetică, deosebită de orice alte 
forme şi variante din alte limbi, ceea 
ce ne face să gîndim că ruscă în 
română nu-i un împrumut direct din 
vreo limbă slavă de contact, dar este 
un termen evoluat dintr-un etimon mai 
vechi, ieşit de mult din uz, nereţinut 
în scrierile şi cronicile neamului 
nostru. Sufixul (desinenţa, terminația) 
-că (-ca) în componenţa termenului în 
discuţie ar putea avea o altă prove- 
niență, diferită de cea slavă, credem 
indigenă, şi ar putea fi un sufix doar 
în aparenţă, simplificat dintr-o temă 
azi necunoscută nouă. Pentru aceasta 
comp. cuvintele dădacă, minzeacă / 
miînzacă, mînecă, oleacă, măciucă, 
joacă, floacă, moacă, mițoacă, vacă, 
vălicică, fiindcă, adică, foarfecă, 
duminică, biserică, cinematecă, 
bibliotecă, frescă, brînzică, foicică, 
măricică, cărticică, muscă etc. unde 
-că nici pe departe nu aminteşte de o 
provenienţă slavă. 

Din cele expuse rezultă că 
toponimicul Rusca (în cazul nostru 
concret primar fiind numele văii 
(înguste); ruscă mai însemnînd şi 
“baltă aşezată în văi şi depresiuni 
înguste ori cu forme geografice 
strîmtorate în spațiu; în s. Dărcăuţi — 
Soroca ruscă înseamnă “rîpă îngustă”) 
a fost format de băştinaşii acestui 
pămînt de la termenul indigen ruscă 
cu înțelesurile arătate mai sus, care 
nu-şi găseşte etimon ori bază de 
împrumut în limbile slave de contact 
şi n-are nimic în comun cu termenul 


popular ruscă “rusoaică”. 

ELEMENT LATIN SAU 
AUTOHTON? 


Părerea general admisă că dalb 
e o variantă a lui alb (lat. albus), cu d- 
protetic (din prepoziția de), nu poate 
fi luată în serios, din mai multe mo- 
tive: 

1) complexul semantic al adjec- 
tivului dalb alb; alburiu; strălucitor, 
luminos; limpede; plăcut; curat; ne- 
vinovat; straşnic; în toi [1] diferă, 
parțial, de cel al adjectivului alb de 
culoarea laptelui, strălucitor, luminos, 
limpede; plăcut [1]; 

2) afinitățile fonice şi semantice 
cu dr. dălban basma albă [1], ar. 
dulben bariş alb; doliu în alb [2], 
dulber foarte frumos [2], alber 
blond [2], dr. dălior auriu [1], alior 
(alion) diferite specii de plante din fa- 
milia Euphorbiaceelor, cu flori galbene 
[1], alion presură sură cu vergi 
mărunte albe pe corp; nume de cîine 
[1], dălbină (dălboană, dilboană, 
dulbină, dulghină, dîlbină, delbină, 
dalbină) bulboană [1], duldină id. 
[3] exclud'originea latină a lui dalb 
(refractară acestei necontenite 
mlădieri a formei); 

3) convergenţele fonosemantice 
cu dr. băl bălan; frumos; drăguță; lele; 
dragă [1], ar., megi. bel bălan [2], 
ar. baliu; breaz [2], alb. balë cal 
stelat [2] etc. denotă şi ele carac- 


terul nonlatin şi “blazonul” cromatic 
străvechi al adjectivului dalb. 

Dicţionarul Academiei Române 
[1] îllasă neetimologizat pe dălban, 
trimițîndu-ne la var. tulpan. Aici însă 
uită de dălban şi se concentrează 
exclusiv asupra formelor cu t- iniţial 
(tulpan, tulipan, trupan, trupai), pentru 
a face mai convingătoare apropierea 
de ngr. tulpani țesătură fină de 
bumbac, pe care T. Papahagi [2] îl 
invocă fără a fi sigur că a găsit soluția 
cea mai bună. Totuşi ipoteza neo- 
greacă se bucură de trecere mai mare, 
chiar şi la lexicografi şi etimologi ca 
L. Şăineanu [4] sau A. Seriban [5], 
care. încearcă să restabilească tot 
drumul parcurs de tulpan înainte de 
a fi intrat în română (persană, cu sem- 
nificația ce încîntă inima > turcă > 
neogreacă > română). Doar Al. Cio- 
rănescu [6] porneşte de la limba 
turcă (< persană) ocolind filiera neo- 
greacă. 

Desigur, influenţa străină nu 
poate fi negată, dar ea s-a suprapus 
unor formații similare româneşti, ale 
căror origine indigenă şi motivare 
cromatică sînt probate de prezenţa în 
dacoromână şi aromână a seriei 
dălban (tulpan)", dulben (turpane) 
[2: dulben < tc. dul-bend “muselină”; 
turpane: cf. gr. tulpani “stofă fină de 
bumbac”], dulber [2: < tc. dil-ber 
“fermecător” ] , alber [2: <albu. < lat. 
albus?, în realitate, confundat cu 
adjectivul similar de origine latină?) . ` 
Efectul legii oscilărilor fonematice 
nelimitate în cadrul aceluiaşi tip — 
vocoid — nonvocoid — de variaţie se 
resimte nu numai în metamorfozarea 
radicalului (dă!-, dul-, tul-, tur-, øal-), 
ci şi în modificarea tranşelor sufixale 
(-p-, -p-; -an, -en, -er). 

DLR [1] descoperă şi în dălior 
(pe care îl extrage din lat. aureolus, 
diminutiv al lui aureus “auriu”) un d- 
protetic, ca în dalb, precizînd: 
“substantivat, adj. alior s-a păstrat ca 
nume de plante”. Remarca e justă, dar 
cuvîntul alior (alion) din acelaşi 
dicționar e trecut la elementele cu 

etimologia necunoscută. Incertitu- 
dinea e firească vis-a-vis de piedicile 
fonetice pe care le ridică transfor- 
-marea lui aureolus în alior sau dălior. 

Optica structurală clarifică şi 
această situație dubioasă. Conform 
legilor fonosemantice structurale (os- 
cilarea nelimitată a-segmentelor de 
expresie şi schimbarea sinestezică a 
sensurilor), aloetele radicale băl-, dăl-, 
al- integrează în sistemul lexical 
românesc subansamblul genetic 
pălăior - dălăior - alior - alion (ultimul 
cuvînt nu numai ca nume de plantă, 
ci şi cu sensurile: “presură sură cu 
vergi mărunte albe pe corp”; “nume 
de cîine”, pe care B.P. Hasdeu [12] 
le leagă de num. pr. Leon). 

Aceleaşi legi exclud derivarea lui 
dălbină+ “bulboană” şi a variantelor 
sale din bg. dă/bina “adîncime” [13, 
1, 14] sau din scr. dubina “id.” [15, 
p. 85]. 

E curios cum vede Al. Graur, 
prin prisma etimologiei tradiționale, 
oscilatia segmentelor de expresie din 
variantele expresive. “Dar cum se 
explică variațiile vocalice?” se 
întreabă cercetătorul şi primul său 
gînd se îndreaptă spre cauze externe, 
deşi teoretic e dispus să le acorde un 
rol secundar în evoluția limbii: “Am 
putea vedea aici o încrucişare între 
forma bulgară şi cea sîrbească? Mai 
curînd cred că e vorba de împrumuturi 
din ambele limbi, forma cu ă sau cu f 
datorîndu-se bulgarei, iar cealaltă — 
sîrbocroatei, vezi dubletul mucenici 
măcenic. Se pune însă problema 
prezenţei lui / în forma cu u. În 
sîrbocroată [a dispărut, mai bine zis 
s-a vocalizat; de ce apare el în 
româneşte? Trebuie să credem că 
împrumutul s-a făcut într-o vreme mai 
veche, cînd laterala, într-o formă 
oarecare, se mai pronunţa în sîrbă 
(vezi cazul cuvintelor cu n, de tipul 
luncă, bg. lăka, scr. luca). Dacă 
admitem această explicaţie, ea poate 
fi aplicată la dubletul Vilcan/Vulcan, 
la tripleta milcom/mulcom/molcom 
(bg. mălkom, scr. mukom, rus. mol- 


kom) şi eventual la. dubletul hîlpav/ 
hulpav' [15, p. 85]. 

Dar cum să admiţi o explicaţie 
fondată pe date incomplete şi con- 
cluzii false? De ce variaţia vocalică 
incomodă (de/bină, dălboană, 
dilboană) şi cea consonantică (tulbină) 
sînt trecute sub tăcere? Evident, din 
cauza incongruenţei lor cu ipoteza 
împrumutului. Dacă adăugăm la 
aceste variante “rebele” regionalis- 
mele: dul/dină “loc mai adînc în albia 
unei ape curgătoare” [3] şi dilboancă 
“id.” [3] din regiunea Maramureş, a 
(se) tilbicîi (despre lichide) “a produce 
un zgomot caracteristic cînd este 
mişcat sau scuturat”; “a plescăi” [1], 
din nordul Munteniei, tă/băriță “mlaş- 
tină”, “mocirlă” [1] din Moldova, 
dilvăreală “corvoadă”; “activitate 
intensă, vie”; “iuțeală, toi”; “vîlvoreală”; 
“ceartă”; “bătaie” [7] din regiunea 
Argeş, a se dălnăi “a se legăna” [16], 
dilnîitoare “leagăn” [16] din regiunea 
Piteşti etc., ne convingem de incon- 
sistenţa argumentelor menite să 
justifice înstrăinarea lui dă/bină. 

Sînt excluse, desigur, şi analo- 
giile preconizate de Al. Graur: du- 
bletele menţionate şi tripleta mîlcom/ 
mulcom/molcom (de fapt, octupleta 
molcum, mălcom, mălcum, mulcom, 
mulcum, mălcuma,, mărcum, mîlcom 
[1] ) confirmă legea oscilărilor 
fonematice nelimitate, şi nicidecum 
divergențele fonematice bulgaro- 
sîrbeşti. 

Concluzie: Angrenat într-un 
sistem de relaţii genetice primare in- 
terne, dalb poartă marca distinctivă 
a unei creații indigene româneşti. 


NOTE 


1 Examinate prin prisma relaţiilor 
etemice cu aloetele radicale din sub- 
ansamblul numelor de broboadă, în dăl- 
şi tul- mai distingem un etem: < umflă- 
tură, înfofolire, legătură.> 

? Pe al- cu ipotetica variantă *hal- 
îl depistăm şi în lat. albus (*halbus) 
(motivem: < licăritor, strălucitor >). Pentru 

a înţelege ideea primară a radicalului 
din acest adjectiv, e suficient să ne refe- 
rim la un cuvînt înrudit din punct de vede- 
re motivemic: lucăr (< lic “interjecţie care 
redă o scînteiere, o sclipire, un licăr; 
exprimă o mişcare sau o senzaţie scurtă” 
[7] (formaţie internă evidentă, pe care 
S. Puşcariu (8, p. 737 ] o atribuie unei crea- 
ţii ipotetice — înrudite — latinești: *liquo- 
rare “a se scurge ca o fluiditate” < liquor 
“fluiditate”). 

3 Nu e exclus ca dr. şi ar. alb(u) să 
derive dintr-un etimon dac similar lat. 
albus. Drept confirmare a acestei 
supoziţii ar putea servi prezența în 
română a vocabulelor cu acelaşi radi- 
cal şi cu aceeaşi factură etemică 
indigenă: alior (alion), vezi mai sus, a 
alici “a atinge”; “a amesteca” [1: alic(ă) 
“bucăţică de țiglă sau cocoloş de plumb” 
< ngr. haliki “pietricică”] ; “a observa, a 
pîndi, a urmări” [7], ase alici “a se zări” 
[1, 4: cf. a licări < lic, onomatopee], Th. 
Capidan [9,p.753], [6]: <v. sl. /i (iti “a 
căpăta o formă, a se arăta”, [10]: < bg. 
li (a “a se vedea”, [11: < alică] etc. În 
eventualitatea aceasta, rad. al- din alb 
ar trebui raportat la seria aloetică 
indigenă din care face parte dal- (dalb). 

1 Liantul sinestezic dintre dă/bină 
şi dalb e puntea care leagă senzaţia 
auditiv-cinetică (< clipocit - unduire >) cu 
cea optică (< străfulgerare luminoasă >). 

ANALIZA 
MORFOLOGICĂ 
A ADJECTIVULUI 


Fiind-o parte de vorbire flexibilă, 
cu conținut lexical de sine stătător şi 
cu funcţie sintactică de parte de 
propoziție, adjectivul poate fi carac- 
terizat în trei planuri: 

1) semantic — expimă o însuşire 
a unui obiect; 

2) morfologic — îşi poate schim- 
ba forma în raport cu genul, numărul 
şi cazul, pentru a se acorda cu 
substantivul determinat, şi poate 
exprima diferite grade de intensitate 
ale însuşşirii; 

3) sintactic — apare ca determi- 
nant al unui substantiv. Se poate lega 
de substantivul determinat direct; 
funcţionînd ca atribut (Are o casă 
nouă), prin intermediul unui verb 
copulativ, avînd funcţia de nume 
predicativ (Casa este nouă) sau prin 
intermediul unui verb predicativ =, 
fiind element predicativ suplimentar 
(Copiii aleargă voioşi). 

Analiza morfologică a adjec- 
tivului nu se poate face la întîmplare, 
ci doar în corespundere cu anumite 
etape, care au o ordine relativ fixă. 
Cunoaşterea acestor etape şi respec- 
tarea'ordinii lor facilitează realizarea 
acestui tip: de exercițiu gramatical. 
Etapele analizei morfologice a adjec- 
tivului sînt aceleaşi ca şi la sub- 
stantiv: 1) partea de vorbire; 2) clasa 

lexico-gramaticală; 3) clasa flexio- 
nară; 4) categoriile morfologice; 5) 
funcţia sintactică. 

In cadrul fiecărei dintre aceste 
etape se urmăreşte scopul de a 
descoperi şi de a descrie anumite 
caracteristici formale, care vor fi 
corelate cu anumite valori proprii 
adjectivului. Identificarea valorilor prin 
care se caracterizează cuvîntul 
analizat presupune în mod obligatoriu 
precizarea indicilor formali care 
servesc la expimarea acestora. În 
acelaşi timp, trebuie avut în vedere 
că specificul adjectivului ca parte de 
vorbire este determinat într-o măsură 
foarte mare de rolul său de determi- 
nant al unui substantiv. În consecinţă, 
la majoritatea etapelor ei, analiza 
morfologică a adjectivului trebuie 
făcută în strînsă corelație cu anumiţi 
factori de natură sintactică, care ne 
dau informaţii privind valorile proprii 
cuvîntului analizat. 

Atragem, de asemenea, atenţia 
că în procesul anaiizei morfologice a 
adjectivului este important să se 
motiveze fiecare soluție propusă, 
adică să se prezinte un răspuns la 
întrebarea “de ce...?”. Argumentarea 
logică a răspunsului contribuie astfel 
la aprofundarea analizei şi la însu- 
şirea conştientă a materialului lin- 
gvistic. 

În cele ce urmează vom prezen- 
ta unele indicaţii practice privind 
analiza morfologică a adjectivului. 

1. Operația de identificare a 
adjectivului începe cu delimitarea 
cuvîntului de analizat în text. In 
legătură cu acest aspect al analizei, 
trebuie avut în vedere că, în cadrul 
unei propoziții, adjectivul poate fi 
însoţit de anumite mijloace grama- 
ticale de natură analitică: adverbele 
şi locuţiunile adverbiale folosite la 
exprimarea gradelor de comparație 
(mai, cel mai, foarte, tot aşa de, tot 
atit de, la fel de, nespus de, grozav 
de etc.), articolul demonstrativ cel, 
cea, cei, cele. Pentru că nu au sens 
lexical de sine stătător şi nu pot fi 
părţi de propoziție, aceste elemente 
se cuprind în analiza morfologică a 

adjectivului pe care îl însoțesc. Prin 
urmare, adjectivul ca unitate a analizei 
morfologice trebuie notat împreună cu 
mijloacele de natură gramaticală 
menţionate mai sus. 

Scopul principal al acestei etape 
este recunoaşterea adjectivului. 
Operatia de identificare a adjectivului 
presupune luarea în considerare a 
tuturor caracteristicilor semantice, 
morfologice şi sintactice. În felul 
acesta, pentru a putea include un 
cuvînt în clasa adjectivului, trebuie să 
analizăm conţinutul său lexical, 
raporturile lui cu alte elemente ale 
propoziției şi ansamblul de forme 
flexionare prin care se exprimă 
anumite categorii morfologice. 

Stabilirea valorii de adjectiv a 
unui cuvînt se poate face, cel mai 
simplu, pe baze semantice: adjectivul 
va exprima o însuşire a unui obiect: 
băiat mare, mic, înalt, scund etc. 
Acest criteriu însă nu întotdeauna 
este suficient. Din cauza identităţii 
formale cu alte părţi de vorbire, 
adjectivul se poate confunda uneori 
cu un substantiv, cu un adverb sau 
cu un participiu. În aceste condiții, 
este necesar să fie luate în consi- 
derare caracteristicile sintactice şi 
cele morfologice ale cuvîntului 
analizat. Cuvîntul presupus a fi 
adjectiv va trebui să aibă ca termen 
regent un substantiv cu care să se 
acorde în gen, număr şi caz. Şi, 
dimpotrivă, inexistenţa unui substantiv 
determinat şi caracterul invariabil al 
cuvîntului analizat nu ne dau dreptul 
de a-l considera pe acesta adjectiv, 
chiar dacă prin forma sa el se 
aseamănă cu un adjectiv. Mai este 
necesară precizarea că, în situaţiile 
în care adjectivul se leagă de sub- 
stantiv prin intermediul unui verb, 
drept unic mijloc de control poate servi 
caracterul variabil al cuvîntului ana- 
lizat. Aceasta se poate demonstra prin 
„schimbarea formei de număr a 
substantivului: Cartea este intere- 
santă — Cărţile sînt interesante. 
Aşadar, operația de identificare a 
adjectivului nu se poate limita la 
conţinutul exprimat, ci necesită în 


mod obligatoriu precizarea relațiilor 
sintactice în care intră cuvîntul ana- 
lizat şi demonstrarea caracterului său 
variabil. Caracteristica fundamentală 
a adjectivului este, deci, combinarea 
lui cu un substantiv. 

Operația de identificare a adjec- 
tivului înseamnă, înainte de toate, 
diferenţierea lui de un substantiv sau 
de un adverb. Cele mai frecvente 
confuzii se produc mai ales în 
situaţiile în care are loc substanti- 
vizarea adjectivelor sau adver- 
bializarea adjectivelor. După cum se 
ştie, în limba română, majoritatea 
adjectivelor, atunci cînd sînt folosite 
ca substantive sau ca adverbe, nu-şi 
modifică forma. În aceste cazuri, 
confuzia constă în interpretarea drept 
adjective a unor substantive sau 
adverbe provenite din adjective, prin 
schimbarea valorii gramaticale. 

Numeroase cuvinte cuprinse în 
clasa adjectivului (tînăr, bătrîn, 
înțelept, bogat, sărac, leneş, zgîrcit 
etc.), în funcţie de contextul în care 
se utilizează, pot avea fie o valoare 
adjectivală, fie o valoare substan- 
tivală. Astfel, cînd însoțesc un sub- 
stantiv cu care se acordă în gen, 
număr şi caz, asemenea cuvinte 
trebuie interpretate şi analizate ca 
adjective (țară bogată, oameni să- 
raci). Folosite singure, aceste cuvinte 
îşi schimbă valoarea gramaticală, 
devenind substantive. În acest caz, 
ele preiau categoriile gramaticale şi 
îndeplinesc funcţiile sintactice speci- 
fice substantivului (Bogatu! face cum 
vrea, săracul cum poate). Adjectivele 
substantivizate sînt însoţite, de 
obicei, de un articol — hotărît, neho- 
tărît, demonstrativ — care le conferă 
valoare substantivală: un bătrîn, 
bătrinul, cei mari. Numai cînd sînt 
precedate de o prepoziție, care se 
construieşte cu acuzativul, ele pot 
apărea ca substantive şi la forma 
nearticulată: Pe bătrin l-au internat în 
spital. In legătură cu schimbarea 
valorii gramaticale a adjectivului, mai 
este de reținut că se pot substantiviza 
nu numai adjectivele la gradul pozitiv, 
ci şi adjective la forma unui alt grad 

de comparaţie: Cei mai mari au plecat 
cu părinții la cîmp. 

O sursă generatoare de confuzii 
în identificarea adjectivelor sînt şi 
cazurile cînd acelaşi cuvînt se poate 
întrebuința, în funcţie de context, fie 
ca adjectiv, fie ca adverb. Este vorba 
aici de adverbele de mod provenite 
de la adjectivele corespunzătoare cu 
forma de masculin singular: frumos, 
uşor, greu, încet, sigur, clar etc. 
Pentru a se evita confuzia în analiza 
morfologică, există următoarele 
mijloace de control: raportarea la 
cuvîntul determinat şi caracterul 
variabil. sau invariabil al cuvîntului 
analizat. Adjectivul va determina un 
substantiv. cu care se va acorda în 
gen, număr şi caz. Verificarea acor- 
dului se poate face prin schimbarea 
formei de număr a substantivului sau 
prin înlocuirea lui cu un substantiv de 
alt gen: copil frumos, copii frumoşi, 
floare frumoasă, flori frumoase. 
Natura adverbială a unui cuvînt din 
această categorie se confirmă prin 
raportarea lui la verb şi prin demon- 
strarea caracterului său invariabil: EI 
cîntă frumos. Ea cîntă frumos. Vom 
reține deci că criteriul cel mai sigur în 
diferenţierea adjectivului de alte părţi 
de vorbire este raportarea lui la 
substantivul determinat şi stabilirea 
acordului cu acesta. 

După identificarea adjectivului 
urmează să se indice forma-tip a 
acestuia, adică forma sub care el este 
prezentat în dicţionare. Pentru 
adjectiv aceasta este forma de 
masculin — neutru singular nearticulat: 
bun, frumos, rece. 

2. Cea de a doua etapă a analizei 
morfologice a adjectivului are drept 
scop precizarea clasei lexico-grama- 
ticale în care se include adjectivul 
analizat. Clasificarea dată are în 
vedere conţinutul semantic al adjec- 
tivelor, însă ea prezintă o anumită 
importanţă şi pentru comportamentul 
lor gramatical. Se cuvine să mai 
precizăm că, de obicei, clasificarea 
adjectivelor se face nu numai după 
conținutul lor, ci şi după provenienţă. 
În funcţie de aceste criterii, se disting: 


adjective calificative şi adjective de- 
terminative. 

Adjectivele calificative exprimă 
însuşiri propriu-zise ale obiectelor sau 
însuşiri stabilite pe baza unor raporturi: 
mare, mic, înalt, alb, drept, părintesc, 
studențesc, orăşenesc, medical, eco- 
nomic, eminescian. Adjectivele de- 
terminative sînt formate de la alte părti 
de vorbire, prin schimbarea valorii 
morfologice. In:.această categorie se 
includ: adjectivele pronominale (casa 
aceasta, prietenul meu, băiatul însuşi, 
care floare, ce:temă, orice elev, 
fiecare om, nici un rînd); adjectivele 
participiale (carte deschisă, grîu 
secerat, zi aşteptată); adjectivele 
gerunziale (mifini tremurînde, inimă 
sîngerîndă); adjectivele adverbiale 
(asemenea întrebare, haine gata, aşa 
timpuri). 

Dintre acestea de la urmă o 
mențiune aparte merită adjectivele 
pronominale şi cele participiale. 
Adjectivele pronominale se anali- 
zează, de fapt, în corespundere cu 
modelul de analiză al părții de vorbire 
de la care au provenit, adică după 
modelul de analiză al pronumelui. În 
ceea ce priveşte distingerea între 
adjectivul participial şi participiul 
propriu-zis (verbul la participiu), este 
de observat că aceasta reprezintă o 
operaţie dificilă. Pentru delimitarea 
acestor două părţi de vorbire este 
necesar să se ia în considerare 
conţinutul semantic şi comportamen- 
tul lor sintactic. Adjectivele participiale 
exprimă o însuşire a unui obiect 
apărută ca rezultat al unei acţiuni 
încheiate: cărţi scrise, lucru început, 
zi pierdută, apă fiartă. În acelaşi timp, 
verbul la participiu exprimă o acţiune 
încheiată, uneori o acţiune în desfă- 
şurare şi este susceptibil de a primi 
determinanti verbali: Cheia pierdută 
săptămîna trecuta s-a găsit. A sosit 
oaspetele aşteptat de toată lumea. 

3. In cadrul celei de-a treia etape 
se precizează clasa flexionară a 
adjectivului analizat. După cum se 
ştie, clasele flexionare sînt categorii 
de adjective ce se caracterizează prin 
acelaşi număr de forme, prin care 

acestea exprimă opoziţiile de gen şi 
de număr. Astfel, în funcţie de criteriul 
flexionar, adjectivele se împart în 
două clase: adjective variabile (bun, 
mic, mare) şi adjective invariabile (roz, 
maro, gri, cumsecade). La rîndul lor, 
adjectivele variabile, după numărul de 
forme pe care le realizează în flexiune, 
se grupează în următoarele trei 
subclase: adjective cu patru forme 
flexionare (bun, -ă, -i, -e); negru, -ă, - 
i, -e), adjective cu trei forme flexio- 
nare (mic, -ă, -i; viitor, -e, -i; pustiu, - 
e, -i), adjective cu două forme flexio- 
nare (mare, -i, dibaci, -e, gălbui, -e). 

4. Descrierea categoriilor grama- 
ticale este una dintre cele mai 
importante etape în analiza morfo- 
logică a adjectivului. In cadrul ei se 
urmăreşte scopul de a se depista 
anumiţi indici formali şi de a-i corela 
cu semnificaţiile de gen, număr, caz 
şi grade de comparaţie. In ceea ce 
priveşte categoriile gramaticale ale 
adjectivului, trebuie avut în vedere că 
ele sînt neomogene. Printre ele se 
disting categorii gramaticale formale 
(genul, numărul, cazul), care servesc 
la stabilirea acordului cu substantivul 
determinat, şi categorii cu conţinut 
noţional (gradele de comparaţie). 
Principiile care se aplică la identi- 
ficarea acestor două tipuri de categorii 
sînt diferite. Astfel, deşi genul, 
numărul şi cazul adjectivelor se 
exprimă prin desinenţe însoțite sau nu 
de alternanţe fonetice, totuşi în 
practica analizei gramaticale determi- 
narea acestora se face prin raportarea 
la substantivul determinat. De exem- 
plu, un adjectiv care va lămuri un 
substantiv de genul masculin cu forma 
de singular nominativ se va carac- 
teriza prin aceleaşi categorii grama- 
ticale: băiat (m., sg., N.) bun (m., Sg., 
N.). Prin urmare, genul, numărul şi 
cazul adjectivului “se citesc” de la 
cuvîntul determinat. 

Este bine să se ştie, de aseme- 
nea, că adjectivele nu au forme pentru 
genul neutru; de aceea, cînd un 
adjectiv determină un substantiv de 
acest gen, el va avea la singular forma 
de masculin, iar la plural, forma de 
feminin. 


Multă atenţie se cere mai ales 
la identificarea cazului. La adjectiv 
cazul nu poate fi corelat cu funcţia 
sintactică: indiferent de funcţia 
sintactică îndeplinită, adjectivul va fi 
în acelaşi caz cu substantivul deter- 
minat. De asemenea, în operaţia de 
identificare a cazului nu ne poate fi 
de nici un folos întrebarea; căci, la 
toate cazurile, adjectivul va răspunde 
la aceeaşi întrebare: care? ce fel de?, 
care, de altfel, nu este nici a unui caz. 

In construcțiile în care adjectivul 
este însoțit de articolul determinativ 
cel, cea, cei, cele, categoriile grama- 
ticale ale adjectivului sînt marcate 
suplimentar şi prin formele acestui 
articol. In acelaşi timp, trebuie avute 
în vedere şi situaţiile cînd cazu! nu 
este marcat la substantiv, ci la 
adjectivul antepus. Este vorba aici de 
construcţiile în care adjectivul este 
aşezat înaintea unui substantiv cu 
valoare determinată hotărît: marele 
scriitor, marelui scriitor. |n asemenea 
construcții, adjectivul preia în mod 
formal articolul substantivului şi deci 
distincţia dintre cele două perechi de 
cazuri (NA/GD) în cadrul acestui grup 
se face pe baza articolului care este 
ataşat primului termen. 

Spre deosebire de categoriile de 
gen, număr şi caz, gradele de compa- 
raţie ale adjectivului se identifică 
numai pe baza mijloacelor proprii de 
expresie. Inainte de a afla la ce grad 
de comparaţie este adjectivul analizat, 
se cuvine mai întîi să precizăm dacă 
el este comparabil sau necomparabil, 
adică dacă acesta poate sau nu poate 
avea grade de comparaţie. In cazul 
adjectivelor necomparabile, trebuie 
arătat şi motivul care le împiedică să 
realizeze această categorie grama- 
ticală: fie că ele semnifică o însușire 
necomparabilă (viu, orb, social, eco- 
nomic, cultural etc.), fie că prin însuşi 
conţinutul lor lexical adjectivele 
exprimă deja un anumit grad de 
comparaţie. Acestea de la urmă pot 
avea valoarea unui comparativ de 
superioritate (superior, inferior etc.) 
sau valoarea unui superlativ (maxim, 
minim, optim, imens). 

Analiza propriu-zisă a gradelor 
de comparatie se realizează fără mari 
dificultăți. Vom atrage atenția doar 
asupra unor aspecte. Pozitivul diferă 
de celelalte grade de comparatie prin 
faptul că nu este marcat prin indici 
formali. In felul acesta, gradul pozitiv 
coincide, de fapt, cu forma-tip a 
adjectivului: bun, mare, frumos, dulce 
etc. Dat fiind faptul că pozitivul se 
distinge numai prin opoziție cu 
celelalte grade de comparaţie, vom 
putea spune despre un adjectiv că 
este la gradul comparativ numai dacă 
acesta va intra în sistemul gradelor 
de comparaţie. Adjectivele necom- 
parabile, care nu acceptă din punct 
de vedere logic categoria gradelor de 
comparaţie, nu pot avea nici gradul 
pozitiv. Aceste cuvinte sînt conside- 
rate adjective fără grade de compa- 
rație. — 

In legătură cu superlativul, se 
cere precizat faptul dacă acest grad 
de comparaţie este realizat prin 
mijloace gramaticalizate, precum ar 
fi adverbele sau locuţiunile adverbiale 
(foarte, tare, prea, foarte puțin) sau 
cu ajutorul unor construcții expresive 
(grozav de, nespus de, peste măsură 
de, din cale afară de etc.). 

5. Analiza adjectivului se 
încheie cu precizarea funcţiei lui 
sintactice. Din punct de vedere 
funcţional, adjecivul poate fi în propo- 
ziție atribut, nume predicativ, element 
predicativ suplimentar şi, în cazuri 
mai rare, poate avea funcţia de 
complement indirect sau complement 
circumstanţial. Funcţia sintactică a 
adjectivului depinde de natura morfo- 
logică a cuvîntului determinat, de 
aceea mijlocul practic de identificare 
a acesteia în constituie raportarea lui 
la termenul regent. 

La sfîrşit, vom oferi cîteva mo- 
dele de analiză morfologică a adjec- 
tivelor. 

“Era un copilaş palid şi mărunţel 
şi tîra pe pămîntul ravăn nişte ciubote 
grele ale unui frate mai mare. 

(M.Sadoveanu) 
palid — adjectiv calitativ, variabil 
cu 4 forme, genul masculin, numărul 


singular, cazul nominativ (prin acord 
cu substantivul determinat), gradul 
comparativ, funcţia sintactică: atribut 
adjectival. 

mărunţel — adjectiv calitativ, 
variabil cu 4 forme, genul masculin, 
numărul singular, cazul nominativ (prin 
acord cu substantivul determinat), 
gradul pozitiv, funcţia sintactică: 
atribut adjectival. 

ravăn — (= reavăn) adjectiv 
calitativ, variabil cu 4 forme, genul 
masculin, numărul singular, cazul 
acuzativ (prin acord cu substantivul 
determinat), gradul pozitiv, funcţia 
sintactică: atribut adjectival. 

grele -— adjectiv calitativ, 
variabil cu 4 forme, genul feminin, 
numărul singular, cazul acuzativ (prin 
acord cu substantivul determinat), 
gradul pozitiv, funcţia sintactică: 
atribut adjectival. 

mai mare — adjectiv calitativ, 
variabil cu 2 forme, genul masculin, 
numărul singular, cazul genitiv (prin 
acord cu substantivul determinat), 
gradul comparativ de superioritate, 
funcţia sintactică: atribut adjectival. 

OBSERVAȚII 

CU PRIVIRE 

LA SUBSTITUIREA 
PERFECTULUI 
SIMPLU 

CU PERFECTUL 
COMPUS 


Substituirea timpurilor verbale 
este discutată în lingvistica ro- 
mânească de mult timp, ceea ce 
determină menţinerea unui interes viu 
asupra acestei probleme. 

In cele ce urmează, ne-am 
propus să aruncăm o privire generală 
asupra problemei substituirii per- 
fectului simplu cu perfectul compus. 
Este adevărat că majoritatea covir- 
şitoare dintre români utilizează 
exclusiv perfectul compus, perfectul 
simplu fiind întîlnit numai în texte 
scrise. Dacă ni s-ar cere să facem o 
distincţie între aceste timpuri, am 
afirma că perfectul simplu exprimă o 
acţiune mai depărtată decît perfectul 
compus. Putem spune, de exemplu, 
Vodă răspunse, dar făcînd o dare de 
seamă a unei şedinţe, spunem 
Preşedintele a răspuns, nu Preşedin- 
tele răspunse. Acest fapt e condiţio- 
nat şi de deprinderea noastră de a 
întîlni perfectul simplu în texte istori- 
ce cu culoare arhaică, de aici şi 
dificultatea, nesiguranța de a folosi 
acest timp pentru a desemna un eve- 
niment petrecut sub ochii noştri. 

Gradul scăzut de frecvenţă a 
perfectului simplu este un fenomen 
caracteristic nu numai limbii române, 
ci şi tuturor limbilor romanice. În cazul 
limbii franceze, înlocuirea perfectului 
simplu cu perfectul compus se dato- 


reşte uneori omofoniei. Aici poate fi 
vorba despre o necunoaştere a 
paradigmei perfectului simplu francez 
care generează confuzii -omofonice 
între perfectul simplu şi alte timpuri 
verbale. De ex.: je chantai, je parlai 
(p.s), je chantais, je parlais (imp.). Nu 
putem vorbi despre o deplină omofonie 
în cazul verbelor româneşti, de tipul 
a cînta, a lucra, a juca, a intra etc., la 
perfectul simplu sau la imperfect, 
deoarece nu avem o coincidenţă de 
persoană, după cum întîlnim la verbe- 
le franceze sus-numite. De ex.: eu 
cîntai, eu lucrai — tu cîntai, tu lucrai 
(imp.). 

Desinenţele perfectului simplu 
francez se manifestă ca forme prea 
speciale, specifice numai acestui timp 
pentru a se putea menţine atunci cînd 
e vorba despre corelaţia dintre per- 
fectul simplu şi perfectul compus. 
Pentru a ne da seama mai bine, este 
suficient să ne amintim de paradigma 
conjugării perfectului simplu în limba 
franceză, unde persoana | şi persoana 
II plural dispun de desinenţe specifice 
pentru sistemul standard francez (de 
ex.: parlâmes, parlâtes, finîmes, 
finites, voulâmes, voulâtes, vendi- 
mes, vendites) şi sînt puţin utilizate 
în mod curent. Aceste desinenţe sînt 
mai puţin obişnuite, ceea ce nu putem 
spune despre structura sonoră a 
aceluiaşi timp verbal la persoana III 
plural (de ex.: parle rent, voulurent, 
finirent), care pentru un vorbitor de 
rînd sună normal. 

In limba română, în cadrul per- 
fectului simplu, există o distincţie tot 
atît de subtilă între persoane. Acest 
perfect se utilizează în literatura artis- 
tică la persoana II, ca timp narativ, pe 
cînd pentru dialoguri, la persoana | şi 
persoana Il, este preferabil perfectul 
compus care redă o vorbire curentă. 
Cazurile cînd perfectul simplu se 
foloseşte în dialoguri, mai ales la 
persoana ll, sînt neobişnuite pentru 
un vorbitor de rînd, uneori avînd nuan- 
te ironice (de ex.: Văzuşi? Ajunseşi 
mare!). 

Adevăratul motiv al substituţiei 
perfectului simplu îl constituie se- 


Gramatică 4i ortogragie 

mantica acestuia. Cercetătorii W. 
Wartburg şi P. Zumthor (în Précis de 
syntaxe du français contemporain, 
Berne, 1958, p. 215) menţionează că 
motivul pentru care trecutul indefinit 
(perfectul compus) a înlocuit trecutul 
definit (perfectul simplu) constă în 
faptul că acesta apropie acțiunile 
trecute de momentul vorbirii şi tre- 
zeşte un interes actual din punct de 
vedere psihologic. Perfectul simplu 
(eu cîntai, je chantai) exprimă un fapt 
săvirşit, o acţiune încheiată într-un 
moment anumit, fără a lua în consi- 
derație contactul cu prezentul. El nu 
conţine în sine nici ideea de conti- 
nuitate, nici cea de simultaneitate în 
raport cu o acțiune trecută şi indică o 
acţiune concretă. 

Este un timp narativ, desem- 
nînd o acțiune-punct. Perfectul com- 
pus (eu am cîntat, j'ai chanté) este 
un timp considerat ca avînd legătură 
directă şi indisolubilă cu prezentul. 
Este un trecut raportat la prezent, un 
trecut-prezent. Îl putem compara cu 
imperfectul (eu cîntam, je chantais) 
care marchează un aspect durativ, de 
continuitate, ca un proces rectiliniu, 
indică acţiunea în proces de derulare. 
El poate fi numit un prezent în planul 
trecutului. Dintre aceste trei timpuri ale 
trecutului — perfectul simplu, perfectul 
compus, impertectul — numai perfec- 
tul simplu şi imperfectul sînt timpuri 
veritabile ale trecutului, timpuri abso- 
lute, pe cînd perfectul compus, luat 
în raport cu prezentul, este un trecut 
relativ [1, p. 116]. Excluderea parţială 
a perfectului simplu din uz are drept 
consecinţă persistenţa a numai două 
forme de bază ale trecutului — imper- 
fectul şi perfectul compus [1, p. 117]. 

Deoarece una dintre posibilităţile 
perfectului compus este de a înlocui 
perfectul simplu, apar cazuri cînd cele 
două perfecte nu pot fi distinse, decît 
din punct de vedere stilistic, dar nu şi 
semantic, devenind sinonime. 

Ex.: Minos fu nespus de încîntat 
de construcţia celor doi meşteri, dar 
se gîndi cuprins de invidie că Dedal 
şi Icar ar putea clădi şi alte labirinturi. 

Minos a fost nespus de încîntat 


de construcţia celor doi meşteri, dar 
s-a gîndit cuprins de invidie că Dedal 
şi Icar ar putea clădi şi alte labirinturi. 

A cette occasion, il chanta pen- 
dant une demi-heurre. 

A cette occasion, il a chanté 
pendant une demi-heurre. 

Tendinţa de a reduce numărul de 
timpuri ale trecutului se resimte nu 
numai în limbile romanice, ci şi în cele 
germanice, unde are o frecvenţă mai 
mare imperfectul (engl./ sang, germ. 
Ich sang) şi perfectul compus (engl. / 
have sung, germ. Ich Habe gesun- 


gen). 

Irina CONDREA 
Chişinău 


ALEKSANDR PUŞKIN: 
R TRADUCERI 
IN LIMBA ROMANA 


MICILE TRAGEDII 
IN TREI VERSIUNI 


în vasta creație literară a lui 
Aleksandr Puşkin Micile tragedii, 
care cuprind O scenă din Faust, Ca- 
valerul avar, Oaspetele de piatrş, 
Mozart şi Salieri, Ospăț în timp de 
ciumă şi Rusalca, întregesc opera 
dramatică a scriitorului. Aceste scurte 
piese (de aici şi denumirea de “mici”) 
au ca subiecte eternele pasiuni uma- 
ne, trăite cu multă patimă şi duse pînă 
la paroxism — setea de glorie, de bani 
şi de dragoste, transformate în mod 
de viaţă. Personajele şi situaţiile sînt 
cunoscute: drama ce se derulează 
între Mozart şi Salieri, ultimul fiind 
măcinat de cea mai neagră invidie; 
Mefisto îi demonstrează cu sarcasm 
lui Faust că toate aspiraţiile lui sînt 
simple deşertăciuni; Don Juan este 
gata să pîngărească cele mai nobile 
sentimente; tinerii comeseni sfidează 
ciuma infernală; bătrînul baron avînd 
beciuri pline cu aur îşi sorteşte fiul la 
sărăcie şi mizerie; cneazul rămîne 
rece la suferințele fetei pe care a 
sedus-o. Pasiunile se manifestă cu 
cea mai mare cruzime, ele pot fi 
recunoscute, căci etalează vicii în 
care omenirea se zbate de secole. 


Puşkin a transpus în limba rusă aces- 
te aspecte din eterna dramă a vieții. 
În interpretarea lui, binecunoscutele 
subiecte devin opere originale, 
deosebite de celelalte creaţii puşkinie- 
ne şi prin tematică, şi prin stilistica 
poetică. 

În comparaţie cu poeziile şi poe- 
mele, acest compartiment al creaţiei 
lui Puşkin s-a bucurat de mai puţină 
popularitate printre traducători. În timp 
ce poemul Ţiganii, de exemplu, a fost 
transpus în româneşte încă în secolul 
trecut, Micile tragedii au fost traduse 
cu mult mai tîrziu. La Chişinău ele văd 
lumina tiparului în 1961 şi fac parte 
din Operele alese în trei volume de 
Al. Puşkin. Compartimentul Opere dra- 
matice inclus în volumul II conţine 
drama Boris Godunov (trad. de lurii 
Barjanschi) şi cele şase lucrări care, 
de obicei, sînt numite Micile tragedii, 
traduse după cum urmează: O scenă 
din Faust — de VI. Belistov, Mozart 
şi Salieri — de G. Meniuc, Cavalerul 
Zgircit, Oaspetele de piatră, Ospăţ în 
vremuri de ciumă şi Rusalca — de lu. 
Barjanschi. 

Peste aproape un sfert de veac, 
în 1984, Micile tragedii sînt publicate 
din nou la Chişinău, în traducerea lui 
Aureliu Busuioc. Tot în această peri- 
oadă lucrările sînt montate pe scena 
teatrului “Puşkin” din Chişinău şi se 
bucură de o înaltă apreciere la public. 

Cele două ediţii se deosebesc 
mult sub aspectul calităţii, versiunea 
realizată de Aureliu Busuioc fiind net 
superioară traducerii lui lu. Barjan- 
schi. In ediţia din 1961 predomină un 
lexic arhaic, tributar în mare măsură 
şi cerinţelor ideologice de “moldove- 
nizare”, de evitare a neologismelor şi 
de promovare în limba literară a 
cuvintelor populare şi regionale, fapt 
care se manifestă, într-o anumită 
măsură, chiar în denumirile pieselor: 
Cavalerul zgîrcit din prima ediţie de- 
vine în tălmăcirea lui A. Busuioc 
Cavalerul avar, Ospăț în vremi de 
ciumă devine Ospăţ în timp de ciumă. 

Este de remarcat că Micile 
tragedii apar în limba română şi la 
Bucureşti, în 1964, în traducerea lui 
Mihai Beniuc. 


ta aducerii 


Cei trei traducători prezintă, cum. 


e şi firesc, versiuni deosebite, care, 
fiind.comparate, denotă unele aspecte 
inedite ale anevoiosului proces de 
transpunere dintr-o limbă în alta. 

-Toate bucăţile incluse în Micile 
tragedii sînt scrise în versuri lungi, 
alexandrine, de cîte 14-15 silabe. În 
original genialul poet obține o muzica- 
litate deosebită, specifică versurilor 
lui Puşkin, care în traducere este re- 
dată cu mai mult sau mai puţin suc- 
ces. 

Fabula, în general simplă, a 
fiecărei piese, poate fi tălmăcită relativ 
uşor, dar marea dificultate şi marele 
supliciu al traducătorului îl constituie 
versificarea. 

Traducerea versurilor cere o mă- 
jestrie şi un talent deosebit şi este 
deja unanim acceptată ideea că 
versurile trebuie să fie traduse de 
poeţi, adică de persoane care au un 
simţ al rimei şi al ritmului deosebit de 
dezvoltat. Dat fiind faptul că pentru 
poezie forma constituie un element 
primordial, o condiţie esenţială a 
traducerilor este să fie adoptată 
aceeaşi măsură de vers. La 
transpunerea în română a Micilor 
tragedii toți traducătorii au respectat 
această condiţie, fapt demonstrat de 
următorul dialog din Cavalerul avar: 


Ans6ep 
Yxenb MEHA OTe nepexuBeT? 
ud 
Kak 3naTb? [nu Hawn 
COYUTEHbl He HAMN 
Usen ronowa Beuep, a HbiHe 
ymep... 


Variantele de traducere sînt: 


Aureliu Busuioc: 
Albert 
Ori crezi că voi muri-naintea 
: tatei? 
Ovreul 
De unde ştim? Noi sîntem şefi pe 
zile? 
leri junele-nflorea, iar astăzi — 
i moare! 

Mihai Beniuc: 
Albert 
Mă supravieţuieşte cumva tata? 
Evreul 


Da! Niciodată nu se poate şti, 
Nu noi ne socotim zilele noastre. 
leri junele-nflorea, azi iată-l mort. 
lurii Barjanschi: 


Alber 

Oare mai mult o să trăiască tata? 
Jidovul 

De unde ştim? Ni-i măsurat 


sorocul; 
leri înflorea flăcăul, azi e mort. 


Dacă forma originalului versificat 
poate fi redată mai mult sau mai puțin 
exact prin utilizarea aceleiaşi măsuri 
de vers, structura sintactică poate 
suferi modificări esenţiale, dictate de 
forma versului şi de numărul de silabe 
impus de acesta. Chiar şi în original 
nu arareori versul îl “obligă” pe autor 
să utilizeze o topică mai puţin 
obişnuită; în traducere topica poate fi 
inversată tot din necesităţi prozodice, 
iar structurile sintactice, întorsăturile 
de frază pot căpăta aspecte cu mult 
diferite față de proză. Este interesant 
de remarcat că topica mai puţin 
firească pentru limba rusă din unele 
fragmente a fost redată foarte fidel de 
traducători, inversiile păstrîndu-se 
peste tot, fără însă a crea vreun 
disconfort la lectură. De exemplu, 
vorbind despre zgîrcenia tatălui său 
şi despre atitudinea acestuia față de 
bani, Albert afirmă: 


Ans6ep 
O! Moi orew He cnyru He 
Apy3eň 
B HNX BUAUT, a rocno, n cam 
UM CNyXUT. 
N Kak xe cnyxuT? Kak 
anxnpcknň pa6... 


În româneşte topica acestor 
complemente directe este şi ea in- 
versată; ca şi în original, comple- 
mentele directe (sau numele predi- 
cative) stau înaintea verbului: 


A. Busuioc: 
O, pentru tata — nu amici şi servi 

Sînt banii, ci stăpîni, iar el e sluga. 
Şi ce slugoi! Un rob algerian. 


M. Beniuc: 

A! Tatăl meu nu slugi şi nici 
prieteni 

Nu vede-ntr-înşii, ci stăpîni, iar el 

Li-i slugă. Slugă? Rob algerian... 


lu. Barjanschi: 

O! Tatăl meu nu slugi şi nu 
prieteni 

Îi vede, ci stăpiîni; şi singur le 
slujeşte. 

Şi încă cum! Ca rob algerian... 


În multe cazuri însă topica este 
firească, ceea ce dă mai multă ar- 
monie versurilor traduse, de exemplu: 


MKuð 
Da, na GaponoBbix noxoponax 
Mponberca Gonbiue AeHer, 
Hexenb cres. 
Mowmnu sam Gor ckopeă 
HacneACTBO. 


A. Busuioc: 
Da, văd: la moartea domnului 
baron 
Mai mult vor curge galbeni decît 
lacrimi. 
Deci moşteniţi-l mai curînd. 


M. Beniuc: 

Cînd pe baron l-or duce la mormînt 

Mai mult monezi vor curge decît 
lacrimi. 

Să deie Domnul cît mai curînd 

Averea să vă cadă-n mînă. 


lu. Barjanschi: 

Da, la-a baronului înmormîntare 

Se vor vărsa mai mulţi bani decît 
lacrimi. 

Să-l moşteniţi cît mai degrabă. 


În teoria şi practica traducerii, 
domeniul care a generat şi continuă 
să genereze cele mai multe contro- 
verse şi discuţii este /exicul. Măsura 
în care cuvintele din limba-ţintă redau 
semnificaţiile lexemelor din limba- 


sursă nu poate fi niciodată stabilită 
definitiv şi cu exactitate riguroasă. 
Aprecierile sînt făcute intuitiv şi în 
baza propriului simţ al limbii pe care 
îl posedă însuşi criticul, cel care 
analizează traducerea. Deoarece 
majoritatea cuvintelor posedă sinoni- 
me, iar în context se pot sinonimiza 
lexeme care în mod obişnuit nu intră 
în asemenea raporturi, alegerea ră- 
mîne anume pe seama traducătorului. 
în Cavalerul avar chiar unul dintre 
personaje este numit de traducători 
în moduri diferite. Cămătarul la Puşkin 
este numit xud; deşi în limba rusă 
există şi sinonimul eepeii, anume 
primul cuvînt comportă o nuanţă 
depreciativă (Albert îl consideră un 
fățarnic şi avar care profită de situaţiile 
dificile pentru a se îmbogăţi). În 
traducerile româneşti această cono- 
tație este mai clar redată de cuvîntul 
ovreu, utilizat de A. Busuioc; M. Be- 
niuc numeşte acest personaj cu un 
cuvînt neutru — evreu, iar lu. Bar- 
janschi utilizează un sinonim mai 
arhaic — jidovul. În general, în tra- 
ducerea lui lu. Barjanschi se întîlnesc 
multe cuvinte populare, regionale sau 
arhaice, care nu sînt necesare, 
deoarece în originalul puşkinian sînt 
puţine cuvinte marcate stilistic. Acest 
lucru nu se observă la ceilalţi doi tra- 
ducători. Astfel, în timp ce la lu. Bar- 
janschi apare “aurul în lăzi se hodi- 
neşte”, “aur grămădit cîte oleacă”, “ca 
un demon lumea pot s-o cîrmuiesc”, 
“sluga dumneavoastră”, la A. Busuioc 
găsim mai multe echivalente neutre 
sau mai expresive: “aurul lui trîndă- 
veşte-n lăzi”, “aurul pic cu pic s-adu- 
nă”, “precum un demon eu pot condu- 
ce lumea toată”, “plecata voastră 
slugă”; M. Beniuc dă preferinţă unui 
lexic neutru: “aurul în lăzi se odihneş- 
te”, “cite puțin comoara creşte”, “pot 
ca demonul să poruncesc în lume”, 
“eu, sluga dumneavoastră”. 

Acolo unde textul cere cuvinte 
sau expresii puternic marcate stilistic, 
soluţiile sînt mai bune la A. Busuioc 
şi la M. Beniuc. Expresia ironică este 


„redată în mod diferit: 


ta faducenii 35 
Tbi rpe6yeub 3aknana? Uro 3a nykaBsoň 
B3AOp! Win Aypoă, nM OGManHyTroă, 
Urto nam Tree B 3a«nan? TaK A 
CeuHyto KOXy? Becb neHb MUHyTb! XAN, 
korga COAAy 
A. Busuioc: B nonBan MOI TAÑHbIŇ, K 
Îmi ceri zălog? De unde-asemeni BEPHbIM CyHAyKaM. 
mofturi? CuacTnuBbiă genb! Mory 
Şi ce zălog să-ți dau? Un leş de ceroAHa A 
miță? B uiecTOĂ CyHAyK (B CYHAYK 
ewe HenonHblă) 
M. Beniuc: TopcTb sonora HakonneHHoro 
Zălog îmi ceri? l-auzi ce mai BGbinaTb. 
prostie! 
Ce oare pot să-ţi dau? Piele de A. Busuioc: 
cloşcă? Precum un june fante stă 
s-adaste 


lu. Barjanschi: 
Tu ceri zălog să-ţi dau? Ce 
nebunie! 
Ce pot să-ţi dau zălog? Piele de 
porc? 


Fiecare interpret, traducînd ne- 
muritoarea operă a lui Puşkin, explo- 
rează în profunzime resursele limbii 
române, găsind- posibilități inedite de 
a compensa diferenţele de lexic ce 
apar inerent la transpunerea dintr-o 
limbă în alta. Este foarte utilă lectura 
paralelă a textului original şi a tradu- 
cerilor; ultimele dezvăluie vastele 
posibilități de exprimare a aceluiaşi 
conținut şi oferă un prilej de delectare 
pentru cei care au obiceiul să reflecte 
asupra cuvîntului şi pentru cei care 
doresc să-şi îmbogăţească bagajul 
lingvistic aplicînd noi procedee de 
sinonimizare, reformulare, reexprimare 
a aceluiaşi conţinut. Starea de euforie 
de care este cuprins baronul, la 
vederea comorilor sale ce zac în 
lăzile ascunse-n beci, este redată de 
Puşkin în mod strălucit în scena Il a 
Cavalerului avar, scenă care-şi con- 
stituie chintesenţa simbolică a acestei 
scrieri. Diversele variante de inter- 
pretare în limba română dezvăluie în 
toată profunzimea puternicile patimi 
descrise de genialul poet rus. 


Kak MONOACU noBeca xgeT 
CBnAAHbA 
C kakoñň-Hn6ygb pa38parHuueiă 


Să-i vie la-ntilnire-o desfrînată, 
Ori vreo prostuță gîscă, astfel eu 
Am stat s-aştept o zi minutu- 
acesta 
Ca să cobor aici, în beciul tainic 
La sipetele mele credincioase. 
O, fericită zi! De ziua asta | 
În cea de-a şasea ladă (nu chiar 
plină!) 
Voi mai adăuga un pumn de aur. 


M. Beniuc: 

Precum un tînăr fante îşi aşteaptă 

Ibovnica vicleană la-ntilnire 

Ori toanta înşelată, aşa eu 

O zi întreagă adăstai clipita 

Cînd voi veni aici, în beciul tainic 

La lăzile-mi. O, fericită zi! 

Azi pot în lada a şasea (nu chiar 

plină) 

S-arunc un pumn de galbeni 

adunat. 


lu. Barjanschi: 
Cum tînărul ştrengar aşteaptă 
întîlnire 
Cu vreo destrăbălată mai 
vicleană, 
Ori proastă ce-a-nşelat-o, astfel eu 
Întreaga zi visam să mă cobor 
În beciu-mi scump, la credincioase 
lăzi. 
Zi fericită! Astăzi pot din nou 
În lada-a'şasea (cea deşartă 
încă) 
Să vărs un pumn de aur grămădit. 

© Deznodămiîntul acestei scurte 
piese este tragic: baronul avar se 
întilneşte cu fiul său în faţa ducelui 
şi încearcă să respingă acuzaţiile că 
nu-şi întreține în mod decent unicul 
fiu; lucrurile ajung pînă la aceea că 
tatăl îşi provoacă fiul la duel, arun- 
cîndu-i mănuşa. Fiul o ridică, deci ac- 
ceptă, însă inima bătrînului nu rezistă 
şi el cade mort. Această ură neînfrî- 
nată între tată şi fiu, încrîncenarea lor 
care a dus la tragicul sfîrşit îl face pe 
duce să pronunțe o frază, ultima din 
piesă, citată adeseori ca o sentinţă a 
lui Puşkin pentru lumea contempo- 
rană: 


YxacHbiii' BeK, yxacHbile 
cepmua! 


Cei trei traducători propun trei 
variante de interpretare: 


A. Busuioc: 

Ce groaznic veac, ce-ngrozitoare 
inimi! 

M. Beniuc: 

Ce crîncen veac, ce-ngrozitoare 
inimi! 


lu. Barjanschi: 
Cumplite inimi, veac îngrozitor! 


Pasiunile trăite de eroii lui Puş- 
kin au fost redate reuşit de traducătorii 
operei sale. În mod curent se afirmă, 
pe bună dreptate, că traducerile 
contribuie la cunoaşterea unor culturi 
noi, la răspîndirea valorilor general- 
umane peste hotarele şi barierele cul- 
tural-lingvistice. Confruntînd atent mai 
multe variante de tălmăciri, putem 
constata cu destulă certitudine că 
traducerile contribuie şi la revigorarea 
şi reactualizarea resurselor limbilor în 
care se traduce, oferind o mare 
diversitate a mijloacelor de exprimare, 
atit în plan stilistic, cît şi în plan se- 
mantic. 

Genialitatea versurilor lui 
Puşkin, demonstrată de întreaga sa 
creaţie lirică, este susţinută în mod 
deosebit de o serie de poezii, care sînt 
atit de cunoscute şi atît de mult 


mediatizate, încît i-au dus numele şi 
rezonanţa creaţiei în cercurile cele mai 
largi ale publicului. Printre acestea se 
numără şi poezia A sac nioGun — o 
adevărată perlă a liricii puşkiniene, 
cunoscută şi îndrăgită de multe 
generaţii. 

Poezia are numai opt rînduri, dar 
constituie o declarație de dragoste de 
o extremă nobleţe, făcută în spiritul 
celei mai rafinate curtoazii clasice. 
Prin timp, străbate pînă: la noi, din 
această poezie, un cult al sentimen- 
telor gentile şi al unei atitudini divini- 
zatoare faţă de femeie. 

Primele cuvinte ale poeziei — 
A sac moGun — adoptă o formă de 
adresare accentuat reverenţioasă şi 
puţin cam distantă, obținută prin 
utilizarea pronumelui de politeţe la 
persoana a doua — Be; (sac). Anume 
acest pronume a şi constituit prima 
barieră lexic-semantică pentru tra- 
ducătorii în limba română. Dificultatea 
este generată nu de lipsa echiva- 
lentelor, căci în limba română există 
mai multe pronume de politeţe decît 
în limba rusă — Dumneavoastră, 
Domnia ta, dumneata, mata — redate 
toate în limba rusă doar prin eb/. Vorba 
este că în limba rusă pronumele la 
persoana a doua, fie pronume personal 
(me), fie pronume de politeţe (6b/), 
are o frecvenţă şi o obligativitate în 
comunicare cu mult mai mare, decît 
în limba română. Prezenţa acestui 
pronume delimitează sferele stilistice 
ale comunicării: în limba rusă în mod 
obişnuit şi obligatoriu se va spune: 20e 
mei Gbi/1 sau 20e ebi Gein, prin pro- 
nume accentuîndu-se în mod explicit 
prezența sau absenţa conotaţiei de 
reverenţiozitate. In limba română, din 
contra, în mod obişnuit şi obligatoriu 
pronumele la persoana a doua se 
omite, spunîndu-se: unde ai fost (fără 
tu) sau unde ati fost (fără voi sau 
dumneavoastră), iar gradul de 
reverenţiozitate nu depinde de pre- 
zenţa sau absenţa pronumelui. 

Cînd în traducere “A Bac moGun” 
devine “Eu te-am iubit”, se diminuează 
anume o nuanţă stilistică a comuni- 
cării: tu presupune un grad de apro- 


uta aducerii 


37 


piere şi intimitate mai mare decît eb, 
or, intenţia poetului era să arate că 
anume. această intimitate şi aceste 
relaţii per tu au devenit de domeniul 
trecutului. 

` în cele două variante de tra- 
ducere a poeziei în limba română, 
semnate de Alexandru Philippide şi 
Leonida Lari, soluţiile de redare ale lui 
ebi sînt identice şi, de fapt, unicele 
pentru limba. română — “eu te-am 
iubit”. ii 
In această poezie a lui Puşkin 
se conturează şi o foarte interesantă 
semiotică a sunetelor. Cuvintele din 
prima parte sînt alese în aşa fel, încît 
se evită aliteraţiile, mai ales cele 
bazate pe îmbinări de cîteva con- 
soane, atît de specifice limbilor slave, 
în general, şi limbii ruse, în particu- 
lar. În cele opt rînduri ale poeziei, care 
are în total 50 de cuvinte, se găsesc 
numai 15 grupuri consonantice, dintre 
care doar două conţin cîte trei con- 
soane. Pentru limba rusă conotațiile 
cele mai drastice, mai stridente şi 
poate mai puţin plăcute le au îmbi- 
nările de consoane în care una dintre 
componente este r, mai ales cînd 
aceasta apare alături de d, b (de ex. 
zdr, pr, str, rb ş.a.). Fluiditatea şi 
melodicitatea gingaşă a versului 
puşkinian este obținută prin eliminarea 
sunetelor stridente, iar acest lucru se 
menţine şi în traducere. 

Ceea ce le-a reuşit sau nu 
traducătorilor se poate vedea făcînd 
o paralelă între textul original şi cele 
două tăimăciri în limba română, pe 
care le prezentăm mai jos. 


A sac n:oGun: nroGoBb ee 
GbiTb MOXET, 
B aywe moeŭ yracna He 
COBCEM; 
Ho nycTb oHa Bac 6onbwe He 
TpeBOXMT; 
f He xoyy neyanuTb Bac HNYEM. 
A sac nroGun 6e3MONBHO, 
Ge3nanexHo, 
To poGOCTbIo, TO peBHOCTbIO 
TOMMM; 
A sac n:oGun TaK HckpeHHo, 
Tak HEXHO, 


Kak naň Bam Gor nroGuMoA ÕbiTb 
APyrum. 


Varianta traducerii lui Alexandru 
Philippide: 
Eu te-am iubit şi poate că iubirea 
În suflet încă nu s-a stins de tot; 
Dar nici nelinişte şi nici tristeţe 
Ea nu îţi va mai da, aşa socot. 
Fără cuvinte te-am iubit, fără 
nădejde, 
De gelozie, de sfială chinuit. 
Dea domnul să mai fii cîndva 
iubită 
Aşa adînc, aşa gingaş cum te-am 
iubit. 


Varianta de interpretare a Leoni- 
dei Lari: 
Eu te-am iubit şi dragostea-mi 
curată 

În pieptul meu mai pîlpfie şi-acum, 

Dar fie ea să nu te mai abată, 

Eu nu vreau cu nimic să-ţi stau 
în drum. 

Eu te-am iubit tăcut, cu disperare, 

Ba dor, ba gelozie mă ardea, 

Eu te-am iubit cu-atita încîntare, 

Dea domnul să mai fii iubită-aşa. 


Din fiecare variantă de traducere 
apare un nou Puşkin, dar depărtarea 
față de marele poet se menţine: 
metaforic vorbind, distanța este ca 


dintre “dumneavoastră” şi “tu”, cu care 
începe poezia. 


Limba Română 


lon CIOCANU 
Chişinău 


ODĂ LACONISMULUI 


De multe ori, şi nu prea puțini 
dintre noi, se întîmplă să vorbim mult, 
întins, de aceea plictisitor şi produ- 
cem asupra celor care ne ascultă o 
impresie puțin spus neadecvată in- 
tenţiei noastre. Dorim să le comu- 
nicăm lucruri interesante şi folositoare, 
dar ei nici nu ne urmăresc atent şi 
răbdător vorba. De ce oare? 

Ar fi cazul să medităm asupra 
unei atare întrebări. 

Să medităm, înainte de a înce- 
pe vorba. 

_De atîtea ori, adevăruri simple 
sau relativ simple sînt explicate de 
unii dintre noi amănunțit, vorbitorii 
numind fapte, ba chiar şi cifre, 
neobligatoare în contextul dat, în loc 
să constate adevărurile pe scurt, clar, 
exact, ca să nu ofere prilej pentru 
intrerpretări echivoce, aproximative, 
greşite. Dacă relatarea noastră va 
suscita interesul ascultătorilor, 
aceştia ne vor pune întrebări, şi abia 
atunci am fi în drept să ne completăm 
comunicarea cu amănunte, detalii, 
eventual cu cifre. 

Or, adesea ne lipseşte conştiinţa 
necesităţii de a vorbi puţin şi lămurit. 
Mai mult, se pare că nici n-am bănui 
ce cîştiguri, spirituale desigur, ne 
aşteaptă de pe urma a ceea ce se 
numeşte exprimare laconică. 

Laconică? Da, de la numele 
provinciei greceşti Laconia. Locuitorii 
capitalei acestei provincii, Sparta, 
erau vestiți prin replicile lor scurte şi 
tăioase. De exemplu, duşmanilor care 


îi amenințau că, dacă vor cuceri 
oraşul, ei îl vor distruge din temelii, 
spartanii le-au răspuns printr-un singur, 
dar cu adevărat atotcuprinzător pentru 
sensul răspunsului, cuvînt: “Dacă”. 

Scurt, clar şi — repetăm -— 
cuprinzător! 

In antichitate, au circulat nenu- 
mărate culegeri de “vorbe” lace- 
demoniene, bunăoară — “Apoftegme 
laconice”, alcătuită de Plutarh. 

În ceea ce ne priveşte, ar fi bine 
— pentru început — să evităm cuvintele 
şi, mai ales, frazele de umplutură, 
parantezele lungi, peste seamă de 
amănunțite, chiar dacă acestea sînt 
pitoreşti şi interesante în literatura 
artistică, în calitate de mijloace pentru 
caracterizarea personajelor lipsite de 
simțul măsurii în vorbă, altfel zis — 
de simțul laconismului. Ne-ar putea 
ajuta — credem — cîteva exemple con- 
cludente, totodată captivante şi 
memorabile, spicuite de noi din 
literatura de specialitate. Primul ar fi 
o anecdotă referitoare la cores- 
pondența dintre ilustrul scriitor francez 
Victor Hugo şi editorul său, cu privire 
la vînzarea romanului Mizerabilii. 
După cum ne informează cunoscuta 
cercetătoare a limbii române Mioara 
Avram, Hugo îi “scrie” editorului numai 
un singur semn de întrebare, la care 
corespondentul îi răspunde, în'exact 
aceeaşi cheie, cu un singur semn de: 
exclamare. Mai succint este de 
neînchipuit, dar şi scriitorul s-a 
interesat cum se vinde romanul, şi 
editorul său i-a răspuns că proaspăta 
lui carte se vinde foarte bine. 

Un alt exemplu, la fel de pitoresc 
şi de impresionant, îl constituie o 
caricatură imaginată de un autor pe 
nume Ando, în. 1979, caricatură 
premiată la Galeria Mondială de 
Caricatură de la Skopje (pe atunci 
lugoslavia), în care erau fixate 
reacțiile inerent diferite ale unui ado- 
lescent, ale unui adult şi ale unui 
bătrîn, la apariţia în raza lor de vedere 
a unei fete. Primul a reacţionat printr- 
un semn de întrebare, cel de-al doilea 
— printr-un semn de exclamare, cel 
de-al treilea — printr-un ... punct. 

Trei simple, s-ar părea, semne 
de punctuație, dar cîtă vorbă goală, 
cîte explicaţii lungi, poate monotone 
şi adormitoare, au înlocuit ele în 
comunicarea inspirată a unor oameni 
deştepţi! 


Împărăteasă gé cergetoare 

Desigur, noi, muritorii de rînd, nu 
sîntem în măsură să concurăm cu 
maeștrii cuvîntului (Victor Hugo) sau 
ai penelului (Ando) nici în domeniul 
laconismului exprimării, dar să nu 
încercăm a le urma exemplul ar fi o 
greşeală şi un păcat. 

De altfel, nu este cazul să se 
înţeleagă — din exemplul cu carica- 
tura lui Ando — că punctul are 
importanţă şi sens numai în scris. “A 
pune punct” (unei discuţii sau unei 
afaceri) este o expresie laconică, prin 
care confirmăm succint că terminăm, 
încheiem, nu mai discutăm în proble- 
ma dată sau nu continuăm tratativele 
referitoare la afacerea pusă la cale mai 
înainte. Mihai Eminescu, de exemplu, 
pentru a nu discuta la nesfirşit şi a 
nu fi nevoit să dea exemple menite 
să clarifice o problemă foarte impor- 
tantă — apartenenţa noastră naţională 
—, s-a exprimat arhisuccint cu privire 
la problema dată: “Suntem români şi 
punctum!” 

Folosind acestea şi alte semne 
de punctuație, putem exprima laconic 
adevăruri şi stări de lucruri, pentru 
care oameni neobişnuiți cu exprimarea 
lapidară cheltuie cuvinte şi fraze multe 
şi lungi care, în afară de faptul că 
denotă o mare şi neîndreptăţită risipă 
de vorbe rostite ori de cuvinte scrise, 
nu sînt nici pe departe atît de pitoreşti, 
incitante şi exacte ca remarca sau 
metafora că moşul sau mătuşa cutare 
s-a făcut ca un semn de întrebare. 
Ascultăm sau citim o atare carac- 
teristică fizică a omului şi ne imaginăm 
cu uşurinţă, ba chiar cu o anumită 
plăcere dictată de modul de exprimare 
al interlocutorului nostru, cum s-a 
încovoiat bietul moş ori sărmăna 
mătuşă sub povara apăsătoare a 
bătrînețelor. 

A fi semn de întrebare ori a se 
afla sub semnul întrebării înseamnă 
că cele luate în discuţie sau cazul 
concret la care s-a referit cineva an- 
terior constituie o problemă, în orice 
caz — ceva nelămurit, ceva ce 
necesită o investigație suplimentară 
pînă să ne convingem de esenţa sau 
de rostul obiectului sau persoanei cu 
pricina. 

Sugestive se dovedesc în anu- 
mite contexte punctele de suspensie. 
Pentru a nu lungi vorba atunci cînd şi 
fără explicaţii este clară intenţia 
vorbitorului, acesta poate folosi 


expresia puncte-puncte cu sensul că, 
dacă ar fi respectate anumite condiţii 
cunoscute de interlocutorul său, s-ar 
întîmpla ori s-ar rezolva ceea ce e 
normal să se întîmple ori să se rezolve 
în problema la care se referă inter- 
locutorii. 

Expresia puncte-puncte poate 
adeveri şi o pauză pe care o facem 
de asemenea din cauză că există 
lucruri sau vorbe care se subînţeleg 
uşor şi, prin urmare, nu necesită 
nicidecum să le rostim ori să insistăm 
asupra lor. 

Nu lăsăm fără atenţia cuvenită 
virgula, care semnifică, şi ea, ceva 
deosebit şi esenţial, bunăoară în 
componenţa calificativului de care s- 
a învrednicit la timpul său un mare 
scriitor român din cauza exigenţei sale 
maxime în problema întrebuinţării 
corecte a semnelor de punctuație. 
Scriitorul pe care îl avem în vedere 
cerea de la toată lumea să folosească 
neapărat, şi numai la locul cuvenit, 
semnele de punctuație cerute de 
intenţia celui care scria, să nu le omită 
nicidecum dacă acestea erau trebuin- 
cioase în contextul dat. Şi ce ne rămîne 
— pentru a stabili încă o dată atît 
laconismul ca trăsătură distinctă a 
comunicării orale şi a celei scrise, cît 
şi puterea de semnificare şi de 
sugestie a virgulei, — decît să numim 
scriitorul clasic român pe care l-am 
avut în vedere — Ion Luca Caragiale — 
şi calificativul de care s-a învrednicit 
el — Moş Virgulă? 

Riscăm, probabil, să devenim 
prolicşi, poate chiar plictisitori, dacă 
am lungi vorba despre farmecul 
laconismului şi despre necesitatea de 
a ne exprima lapidar, însă nu putem 
pune punct eseului de faţă înainte de 
a lansa apelul de a cugeta cu toții 
asupra rostului şi cîştigului, spiritual 
bineînţeles, pe care ni le poate aduce 
laconismul şi asupra mijloacelor 
specifice în măsură să ne ajute să ne 
exprimăm nu numai exact, pe înţele- 
sul celor către care ne adresăm, dar 
totodată scurt, clar şi, după cum ne- 
am obişnuit să spunem în atare 
cazuri, cuprinzător. 

Alexandru HUSAR 
laşi 


CANŢONA 


O seară de iarnă, la Nistru, o seară 
Acolo va fi o ghitară... 


Pentru inima mea înghețată 

O, de-ar fi acolo şi-o fată! 

Fata pe care o am iubit 

A fost, a plecat-şi n-a mai venit. 


Cu gîndul la ea 
Acolo vom plînge, vom bea, 
Spărgînd nuci, vinul roş cu stacana. 


În greu fum de țigară 
În avînt de ghitară, 
Inima să ne-aprindă, 
În umbra lămpii din grindă, 
Uitînd de război, 
Vom dansa amîndoi 
Printre bărbaţi 
Jucînd polca-nsetaţi 
Şi-adormind în odaie 
Sub a lunii văpaie 

În paltoane pe paie. 


CEAS ELEVAT 


Se dedică poetei Leonida Lari 


Ciopotniţa, uşa deschisă spre turn, 

Grele ziduri mari, un amurg taciturn 

Te cheamă sub bolți, printre cruci şi morminte, 
În grădina liniştii. Sfinte 

Chirilice descifrezi: “Întru slava 

Celei de o fiinţă şi nedespărţitei Treimi şi 

Întru cinstea sfintului 

Şi dreptului Lazăr”. 


Pace vouă, călăi! — strigi celor ce la zar 
Împart țări şi neamuri de-o seamă. 

În veac de nimic nu ţi-e teamă, 

Cum stă la pîndă-zimbrul din zid, 
Zimbrul Moldovei cu steaua în frunte 


Antologia “LR? 


Menit să-nfrîngă şi să înfrunte, 

Zimbrul Moldovei cu: steaua-ntre coarne, 
Menit s-alunge şi să răstoarne, — 

Un fluid din pămînt te leagă de morţi 
Sub arcul sever al bătrînelor porţi, 

De morți şi de vii — şi eşti parcă tu 
Clopotniță, uşă deschisă spre turn, 

Tu ziduri mari, tu amurg taciturn. - 


DUMINICA MARE 


Ne ducem, deci, la Lipoveni acasă, 
Vom bea vin alb sau roşu (ni-e totuna) — 
Vom prăznui ca-ntotdeauna. 


Bătrîna va ieşi desculță 

lar el, cu barba lui Walt Whitman 
Şi ochii lui Verlaine, la poartă, 
Ţinînd un cîine-n lanţ. 


Vom lua din mîna ei cireşe coapte 

Şi vin din căni de lut, adus din cramă, 

Pe tava cu pahare-n flori. 

El va vorbi de Lipoveni, de orbul din parabolă, 
De fiul său, poetul. 


Vom regreta lipsa de ploaie 

Şi vom gusta, crud, fiert, porumbul 
În casa veche cu pridvor 

Şi turn înalt ca un donjon, 

Cu stînjenei la poartă. 


Şi vom veni-n miîini cu bujori, 

Cînd ne-om întoarce-n fapt de seară, 
În ochi cu un crîmpei de iaz, 
Stejarul falnic, secular, 

Şi casa cu uşile-n lături 

A două calde inimi mari. 


VAMA 


Nu pleca, nu ieşi din acest 

biet bufet economic. 

Printre oameni diverşi, eterogeni, 
sub grinzi în nori fumigeni. 

Nu te-ntreba 

ce cauţi printre ei. 

Drama ta să nu fie 

tu sau ei, 

ci tu pentru ei. 

Pune-i o floare-n dinti 

femeii aceleia care ridică 
toiul de țuică-n tavan şi-l 

dă peste cap. 

Fă-i rost de-o statuie, 

un andante-n urechi, 

în priviri un amurg de Corot, 
un tors de Rodin 

în pieptul ei. 


Fetei aceleia care, ca o Tanagră, 
cu ameţitori ochi negri 

şi mîini de cridă 

ţi-aduce scrob 

ca unui rob, 

fă-i vînt spre un vis, 

fă din ea o silfidă. 


lar pe druşca aceea cu boneţica albă 
de bucătară, ridic-o spre Gorki! 
Celuia care, vînăt de miînie, înjură 
şi-apoi scuipă pe jos, 

pune-i un stih în gură 

sub ochi un vers frumos!... 


Hutolozia “AR.” 43 


Dumitru CRUDU 
Chişinău — Braşov 


POEM DUPĂ CE M-AM SINUCIS 


Dumitru Crudu: un personaj insignifiant — ţi-am spus — 
am putea comunica îmbrăcaţi şi în paltoane. 

De ce nu zîmbeşti larg? Tu nu m-ai crezut. 

i-am spus: trebuie să spunem cuvinte foarte 
frumoase cînd ne trezim, cînd şuvoiul de 

apă 

încă nu ne-a atins pielea. 


Pe atunci însă eu eram în Tbilisi. 

Din Caucaz am venit cu o singură poză. 
Prietenii mei făceau comerţ cu miez de nucă. 
Acum nici unul dintre ei nu mai este în viaţă. 


Spune-mi, te rog, spune-mi, ce ai făcut în anul 1987? 
Mai tîrziu mi-ai spus că îţi plăceau foarte mult pisicile. 
Mai tîrziu te-am văzut pe un dig la 

Constanţa, iar vîntul îți smulgea hiîrtiile 

de ciocolată din mîini. 

Am înţeles că ai foarte multe de ascuns 

pe malurile alea. 

Am priceput cît de străin poate fi 

un om 

care coboară dintr-un tren care 

vine din Caucaz. 


Am vrut să strig şi am strigat 
sînt un om căruia îi cresc bube pe 
haine. 


Am strigat: Am vrut foarte mult să fiu 
fericit în 1992 şi nu am fost 


doar tristeţea ca un cleşte în creier 
scoţînd la suprafaţă 
apele tulburi ale mării 


Hei, într-o pădure în care s-a 
lăsat întunericul, 
spune-mi ceva foarte vesel. 


Nu am reuşit. 


Limba Momnână 


Pentru prima dată am ajuns 
în România în 1991 şi nu 
ştiam că România eşti tu 

şi nu ştiam că Tbilisi 

eşti tu. 

În luna decembrie ţi-am atins 
sînii cu mîinile. 

Nu m-am putut opune frigului. 
Şi s-a făcut şi mai 

frig. 

Bineînţeles că în una dintre casele 
alea în care e întuneric 

stai tu. 

Tu eşti România mea care, 

la fel ca şi pe Marius lanuş, 
m-a ocolit. 

Hei, tu eşti bucata mea 

de pîine, 

eşti ultimii mei lei pe care-i 
mai am 

în buzunar. 


Apoi, am cunoscut oraşele din 
Ardeal şi din Muntenia 

care îmi dădeau cu piciorul în fund 
şi toate aveau chipul tău. 


Hei, deasupra Caucazului 

mi-am dat seama că tu exişti şi, iată, 
această tristeţe 

şi, 

în locul tău, 

vine frigul şi ninsoarea, 

pe un dig din Constanţa 

unde mîncăm ciocolată. 


Tatăl tău a fost un mare 

şef la o uzină din Ardeal, 
iar tu mîncai mere în curte, 
apoi tu ai făcut 

un avort. 


Hei, de ce nu zîmbeşti larg, 

de ce nu-mi spui vreun 

banc? 

Toţi copiii noştri i-am omorît — 
atît de mult am vrut să 

fim singuri. 


Acum sîntem nişte oameni 
absolut străini 
care ţinem în mîini 

frunze de nuc, 
într-un tren, 

ne îmbătăm cleampă 
şi 

iubirea 

ni se pare un cuvînt 
depăşit 

ce 

miroase urit. 


Hei, în Tbilisi făceam 
baie de două ori pe zi, 
cînd ne-am cunoscut, 
eram nişte oameni 
vechi. 


Nu mai avem idealuri. Nu 

mai credem în nimic. Deasupra 
pămîntului nu ne mai înălțăm 
cu sticle de votcă în 

mînă, 

beti turtă deasupra Caucazului. 


Prietenii mei au murit. Le 
port 

hainele lor şi tu 

ai 

murit 

şi îți port fustele tale 

şi sub 

cămaşă 

am poze cu sînii tăi. 


România a murit. Caucazul 
e mort. 

Dumitru Crudu —un om 

cu o eşarfă legată de git. 


Nu ştiu ce va fi 
dar ceea ce a fost 
a fost foarte rău. 


Hei, cei care au nevoie 
de hainele mele, 

le pot lua chiar acum, 
tu nu le vrei? 


Zîmbeşte larg. 

Tatăl tău a fost un mare 
director de uzină, 

iar tu 

ai murit. 


Limba Română 


Stau la o masă 

şi îmi dau seama 

că 

pomeţii mei sînt ai tăi, 
că buzele mele sînt 
ale tale. 


Nu pot rîde, nu pot 
zîmbi, nu pot 

scoate 

un cuvînt. 

După ce m-am sinucis, 
voi ride cu lacrimi 

şi 

voi 

striga. 


Tu eşti. 

Tu 

e 

$ 

t 

i, 

iar eu nu mai sînt 

şi voi fi foarte fericit 
şi lumea va rîde şi va 
fi 

o mare sărbătoare în 
oraş. 


kk k 


Cînd ne-am cunoscut tu făceai baie de trei ori pe zi. 
Cînd ne-am văzut prima oară încă mai era lumină în oraş. 
În luna decembrie ţi-a fost foarte frig. 

Cu tatăl tău nu am băut niciodată. 


Eram veseli. Eram foarte veseli. 

Nu am dansat niciodată în casa ta. 

Cu mama ta am schimbat două cuvinte. 
Ti-am dăruit o cămaşă fără nasturi. 


Hei, acum, seara, e întuneric pe străzi. 
Acum vîntul ne schimbă direcţia. 

Am cunoscut împreună tristeţea din baruri 
Şi am plecat, dar asta nu a schimbat nimic. 

Veronica GAVRILĂ 


DOVEZI EXISTENŢIALE 


Paragraf descătuşat. 

Robul cuvîntului — 

omul sărută 

pămînt şi-l mănîncă. 

Abces în măseaua de minte. 
Furie nevăzută de furnică 
vitează. 

Bravură de pilot 

paraşutat din mers. 
Prăpastie la babord. 
Gîl-gîl... mă înec 

în paharul cu cerneală marină. 


TĂCUTĂ 


Picătură de apă cu sare 
înecată în tăria serii de mai. 
Cerul a înnoptat. 

În stînci s-au zidit Anele 

cu grijă. 

Tăcută, turma Dochiei 


meri SCRIITORI DIN | TULCEA 


Simitopol) = bi pula ovadă că 
prmotilor şi simţurilor, a nostal 


Limba Română 


doarme amar, 

iar Prometeu 

a murit demult 

cu foc cu tot, cu foc cu tot. 


EGIPT 


Mecanic. Ceas. Robot. 
Automat. Electronic. 
Subit un ticăit mi-a spart 
timpanul de la urechea stîngă. 
Dreapta vrea dreptate. 

Să-i dăm! 

Ticăit. 

Un sfert de ceas cenzurat 
de nisipul din clepsidra 
lui Tutankhamon. 

Dreapta are drept de apel. 
Să-i dăm nisip, 

fir cu fir, timp cu timp. 


CLAUSTROFOBIE PRECOCE... 


Conice umbre. Penumbre în con. 
Închid răsturnat 

Uşa din mine şi-mpart: 

Pasărea unu la conul vacant 


ROMAN ÎN DOUĂ CAPITOLE 


Din cap 

mă doare 

o idee. 

Idee ce? Idee ce? 
Ideea de. Ideea de. 


TINTA DE EST 


Cuprins de pahar limitat. 
Ţinta de nord: 

unsprezece arcuri întinse. 
Ţinta de sud: 

patru pahare ochite de 
patruzeci de trăgători pricepuţi. 
Tinta de vest: 

un papagal rănit în penajul 
exotic. 

Ţinta de est: 

un rege chinuit cu o coroană 
de semizeu pe cap şi cu 

o sticlă de whisky-sceptru. 

ÎN RITM DE SAMBA 


Cîntecul străzilor în zile de mai 
şi gîndul straniu de a muri 
înecat în dulceaţa unui pahar 
plin pînă la refuz 

de nectarul zeilor 

m-au făcut să mă opresc 

din zbor 

şi să-mi ung aripile cu 

cenuşă din urna muritorilor 
arşi de vii şi chinuiţi de tăcerea 
zilei de alaltăieri. 


ÎMBĂTRÎNIRE SUBITĂ 


Mi-este somn. 
Poezia mea 
adoarme odată 
cu vîrsta. 
Mi-este somn 
şi visez 

că scriu 

poezie de 
vîrsta a treia... 


URMARE 


Cercuri concentrice 
concentrate concret 
cutreieră consecventa 
cugetului cunoscător: 
continuarea indiferenţei. 


PUDIC-LUDIC 


Dezbrac 
şifonierul 
de haine... 


SIMFONIA ALBASTRĂ 


Am un ochi pentru timp 
Ei zic că-i albastru. 

Eu tac. Căci tac. 

Şi ochiul meu e albastru 
„. în vindecare. 

Limba Română 


VIRTUOZUL 


Arcuşul şuieră pe sprînceana 
de lut arămiu. 

Şi sol. 

Şi si. În bemol 

mi-am arcuit colțurile 
buzelor, ca s-ascult 

ridicat pe vărfurile degetelor 
de la mîna stîngă, 


vioara. 
PARADOX 
timpanul 
se face fărime 
în mîna 
grăuntelui sunător 
de cuvinte. 
CANDIDA 
Furnica 
toarnă 
în urechea strunită a muntelui 
spaima. 


ELIBERAT DE SUSPANS 


Mi-am lipit strunga de dinţi 
ca să pătrundă prin ea 
mai tare lumina. 
Uneori, aspră, limba 
pipăie în neştire coloana 
şi-n vuiet de melc 
răsună spirala 
din creasta de smalţ 
a contorsiunii. 


PRIVIGHETOAREA 


Liniştea... da, liniştea 
m-a învăţat 
să cînt. 


NECROMANȚIE 


Cînt înecatului 
apa din mine. 

Alina CONSTANTINESCU 


LA MARGINEA LOVITURII 


În mijlocul cojii de cireaşă amară, expulzată printre buzele crăpate, 
întredeschise, am zărit pentru o clipă amintirea dulcelui. Mi-era frig în august, 
deşi eram perfect sănătoasă într-o jumătate de trup. Deşi Ilie venise şi-şi 
aruncase raniţa verde pe scăunelul jos, ce sprijină uşa bucătăriei. Pe duşumea 
îi stăruie încă urmele pingelelor. Am vrut să şterg cu cîrpa pe jos, apoi am 
renunțat. De frică. Frică de urma bocancului şi de piciorul nu de lemn. 

Mustesc de apă şi permanenta atingerii de clanța rece mă face să tresar. 
Dau să plec însă mă întorc mereu, cu gîndul aiurea, şi cu ochii la laptele pus la 
fiert. 

Umbra lui llie dispăruse după mormanul de cărămizi. Plecase mut. Mă 
doare încă urma de glod întărit şi dîra de apă murdară, pămiîntie ce se scurge în 
crăpătura din podea. După luni de arme şi slobozire, de veghe la vînători de 
munte, llie îmi părea schimbat. Avea obrajii mîncaţi parcă de vărsat, deşi nu 
zăcuse. Pielea îi părea galbenă, măcinată de nisipuri mişcătoare, prea simple 
în configuraţiile lor zgrunţțuroase. llie îşi schimbase culoarea ochilor, 
congestionați acum la orice zgomot, la orice urlet de stîncă din cariera de 
piatră. Exploziile îndepărtate ale pămîntului îi vărsau sînge în albeaţa ochilor şi 
goana unei vene umflate, la git. 

Acum singură. Mă doare căldura peste care îmi odihnesc amintirile şi 
verdele de cînepă de pe scăunelul jos. 

Mişc piciorul de lemn şi-mi vine să smulg clanţa rece. Nu-l mai am, dar 
îmi pare că simt, aproape intuitiv, chingile de fier împlîntate în rotulă. 

Deşi e demult urlată senzația durerii în pivnița aceea, în cearşaful de 
spital, în mormanele de bandaje dezlînate. Deşi e tîrziu strigătul înspre munti şi 
soldați. Deşi e prea curînd răspunsul dezgustului. llie găsise în mine nelumea 
pierdută şi instinctul mîngiiat cu patul armei. Rece în palmă. La fel, odihnind în 
palma lui, genunchiul meu cald şi viu demult. Acum mi-a atins amuţit piciorul, 
şi-a tras palma, înțepenit de răceala armei, aceeaşi răceală ca şi chingile mele 
din fier. 
| Apoi plecase. Împietrit, calm, vag, fără cuvinte. După o jumătate de ceas, 
Ilie se întoarse şi din fundul traheii articulă cu greutate singurele cuvinte ce mile 
spusese de cînd se înapoiase. “Ai pus măgheran în ciorbă?”. ÎI iau de subţioară 
tîrîndu-l spre uşă. “Măniînci ciorbă la mine. Ştiu, mîine, sau poate mai curînd, 
patrupedul din tine o să se tăvălească peste rochia Mariei!”. El tace, vede că n-a 
uns burlanul cu bronz, şi iese cu degetul la gură: “Aide, taci, mama dracului, că 
ne-aude tot blocul!”. 

Pe scările unsuroase miroase a var şi a tocană de ceapă. Lîngă uşă o 
găleată murdară, cu apă ruginită din calorifer. Cutiile poştale, la fel ca şi acum 
un an, cu colțurile fieroase ruginite şi întoarse, fără numere. 

llie pleacă ştiind că nevastă-sa are dreptate. Maria îl aşteaptă supusă, cu 
genunchii strînşi şi albi sub capotul de viscoză. Nu avea ciorbă de măgheran... 
Şi simţi brusc nevoia să mănînce prea mult, să simtă aburii grei şi unsuroşi ai 
ciorbei nevesti-sii. 

Stomacul îl leşină; se gîndeşte la altceva, poate la glezna Mariei. 

Ar fi încercat să facă o desprindere în sine, prin muşchii contractaţi ai 
abdomenului. Rar, apoi mai des. Maria toarnă cafeaua şi aruncă un os animalului 
ei verzuliu, care-i suge avid măduva. 

Foarte tîrziu, soarele intră printe ochiurile rărite ale jaluzelei roşiatice. 
Femeia culcată. Şi peste braţul ei gol, el trecu spre frigider. Pe ultimul grătar un 
borcan de smîntînă îngălbenită şi un castravete murat. Muşcă avid şi mestecă 
în gol za de greață ce i se condensează în stomac, urcînd spre coşul 
pieptului. 

Prin fereastra deschisă aburii tomberoanelor ridicate. Şi lui Ilie i se pare o 
clipă că are în cerul gurii mirosul măgheranului. Apoi se aşază pe ciment şi 
începe să plîngă. Încolo nimic. 


CEAS DE DUMINICĂ 


Omul are o colivie cu fluturi, agăţată pe perete, lîngă candelă. Orbite de 
penumbră, insectele se zbat printre gratii pînă se umplu de sînge şi polen. Apoi 
cad ostenite, pe fundul cuştii de fier. 

Uneori, omul le mîngiie pe creştet şi doarme cu ele în pumnul strîns 
închis. 

Un val de apă fierbinte loveşte fereastra. Şi chiar plouă. 

Pe nepregătite, omul îşi scaldă picioarele în apă şi fluturii vin cu ştergarul 
şi i le spală. 

Abia a doua zi se face noapte. Omul cinează cu ochii deschişi şi mîna 
întinsă. Băiatul de jos îi cumpără pîine şi ziarul de ieri. 

Treptat, fața duminicii se arată în odaia lui largă. li vine să înceapă. 

Şi începe. Ridică o cutie şi cu mîna stîngă deschide colivia, ia fluturii şi, 
încet, le străpunge şira spinării. 

Plouă cu sînge. Ninge cu polen. 


PORTRET 


Stăteam în. parcul din fața Teatrului Naţional şi un student mi-a schiţat 
portretul. 

Cînd eram copil, tatăl meu mă ducea la orfelinat să văd copiii care nu se 
trezeau la 10 dimineaţa. 

Cînd eram copil îmi doream să fiu pervaz de fereastră. Uneori îmi doream 
să fiu şi mai copil, cu atît mai copil, încît creşteam... Această stare de invers 
proporționalitate mă domină adesea şi acum, cînd scriu vreo scrisoare sau îmi 
hrănesc pisica. 

Mi-e groază să scot o carte din joc. Poate chiar hazardul dinamitează 
castelul de regină şi voi cădea, căci nu mă ştiu pe mine. 

Aştept acum autobuzul cu oarecare precipitare. Nu mă grăbesc undeva 
anume, şi poate tocmai asta îmi dă senzația că pierd timp. Mult timp. 

Doi soldaţi inconştienţi de timiditatea lor, mă privesc cu feţele ude de 
sudoare. Cerşetori şi rockeri boemi, desigur aceeaşi natură, caută pe jos fără 
'să găsească decît bucăţi desprinse de asfalt topit. 

Doi gunoieri se ţin de mînă şi se plimbă de-a lungul străzii. Cîntă în gura 
mare “Deşteaptă-te române”. 

Mi-aduc aminte că n-am cumpărat chibrituri. O babă mătură strada jelind 
ceva. 

Stăteam în parcul din fața Teatrului Naţional şi un student mi-a schițat 
portretul. i 

Toţi îmi spun că nu-i reuşit. Că nu seamănă cu mine. Dar cum să semene? 
Se poate oare ca acelaşi lucru să fie în două locuri diferite în acelaşi timp? 

Cum să semene cînd eram ieri cu copiii ce nu se scoală la 10 dimineaţa şi 
îmi hrăneam pisica, şi doi gunoieri se ţineau de mînă cîntînd în gura mare...? 

PESTE MALURI 


Stăm la pîndă. Nervii încordaţi plesnind, cu tendoanele întinse în piele, 
muşchii albi. Vînătorul mă gratulează din priviri. Amăgit, vag, îmi privesc luneta 
armei cu ochii micşoraţi pînă la lipirea pleoapelor. 

“Stanciule! Stanciule!” || caută frate-su de cinci zile şi nu-i dă de urmă. 
Numai eu ştiu că Suciu miroase algele. Desigur tac. Poate şi pentru că în 
adîncuri oamenii nu pot respira. 

Frate-su smulge luntrea din lemn de arin, putredă la muchii, şi visleşte 
vîrtos pînă la-nuferi. De-aici încolo, apa e verde amar, îngălată cu ierburi stufoase 
în care vislele se încurcă. 

Mut, Albu îşi sumecă mînecile, apoi începe să smulgă din jur rădăcinile 
de nufăr. 

Stau şi mă-ntreb ce-o şti Suciu despre moartea lui. Cred că nimic, totul 
se va fi petrecut prea repede. 

Întîi, Albu crezuse că-n seara aceea Suciu doarme la bătrîna Dumitra. 
Cînd femeia se cruci la cele auzite, Albu se îngrijoră. Apoi, fugi la turnul de fier 
din mijlocul luncii şi-l urcă din cîţiva paşi. Sus — tăcere. Jos — vînzoleală. Nici 
o urmă pe maluri. 

Albu strînse tutunul în buzunarul cămăşii şi porni spre cîrciumă. Oamenii 
curgeau din toate părțile, ştergîndu-şi nămolul galben, lipicios şi umed pe pragul 
de lemn. Lutul din Dobrogea, bun de lipit cuptoare şi de plămădit case pescăreşti, 
mînjea podeaua cîrciumei. Pe alocuri, bolovani albicioşi săreau din cizmele de 
cauciuc murdare şi stoarse la călctie. 

Albu intrase cu speranţă, neliniştit, bocănind spre măsuța joasă a 
crîşmarului. Trase cu urechea în stînga şi-n dreapta. Oamenii vorbeau despre 
popă şi despre prețul la arpacaş, cum că n-are omul bani un parastas să-şi 
facă. Spirtul curgea pe gitlejurile roşcovanilor şi un miros tare, de peşte umplea 
încăperea, venind din afară şi din mişcarea brațelor. Albu însă nu simţea duhoarea 
căci acesta era aerul din naşterea şi moartea omului de baltă. 

Pe Suciu nu-l văzuse nimeni. 

Aşa era vremea la căderea serii. Toţi se grămădeau nepăsători să-şi ardă 
matele înainte de borşul de acasă. 

Albu ieşise afară cu o părere mută prin pumnii strănşi şi pe față. | se 
părea că Suciu rămăsese undeva în spate, dincolo de plasele de peşte, prinse 
între nuferi. 


Anca SIMITOPOL 


GELOZIA ZEILOR 


Gelozia zeilor: un imanentism ce limitează natura umană. Este, într-adevăr, 
expresie utilă terminologic deoarece profundul regret de a pune mereu realul şi 
idealul sub semnul demonicului, ancorează totul în materialism. 

Simt nevoia acută de magie cosmică sau virtute socratică, deşi ştiu per- 
fect că plutesc pe tărîmul fizicului, al mecanicului; ca toți dezaxaţii. De fiecare 
dată cînd contemplu cerul, observ apoi impresiile false ale ochiului meu fizic. 
Rațiunea sau poate vîna ştiinţifică mă determină să observ totul cu o precizie 
falsă ce ţine de accelerarea ritmului ideativ. 

De ce se pune totul pe seama geloziei zeilor; de ce nu iresponsabilitate şi 
egoism uman? 

insă astfel, fiecare dintre noi s-ar pierde într-o dimensiune a realităţii, fără 
vreo conexiune logică. S-ar putea spune că întreg spiritul modern suferă de 
mentism, avînd la bază desfăşurarea tumultoasă şi incoercibilă a ideilor, ceea 
ce provoacă anxietate. Căci acest concept — “gelozia zeilor” — devine parazitar 
şi jenant. 

Prezentul habitudinal pe care îl trăim este simbolul imobilităţii în cercul 
închis al superficiei reale care mereu îmi comunică o expresie stranie pe un ton 
simulat rece. 

Fiecare consideră că are dreptul la o poziţie justă în cosmos, privind totul 
de pe marginile unei realităţi sceptice. Însă adevărata nelinişte apare în fața 
conştiinţei existenței unei zeități prezente în toți. Negarea sau dezgustul acestei 
conştiinţe duce la disperarea în fața morții, ca o frînghie care coboară în întuneric. 
Şi în această beznă e nevoie de imaginea lui Prometeu înlănţuit sau de conştiinţa 
liniştitoare că există sfinți care practică virtuțile creştine şi care ne pot salva. 

În afară de acestea nu mai există decît sinuciderea. 

Fuga de marile. idei ne face să realizăm asociații la întîmplare, după 
aspecte superficiale sau contraste facile, cu o labilitate marcată a atenţiei. În 
această realitate care ne pare inteligibilă cădem pradă exacerbării evocărilor, 
simțind apoi nevoia de a atribui totul geloziei zeilor. 

Niciodată nu am fost pusă în situaţia de a fi aici şi acum. 

Simt doar că totul se întîmplă, dîndu-mi sentimentul libertăţii şi al absolutului 
care este însă iluzoriu, asemenea titanismului. Căci sînt silită, ca toţi ceilalţi, 
să trăiesc formula neîmplinirii oarbe şi haotice, în prezenţa răului, a lumii 
fantomelor, ca un fel de magie neagră. 


IMANENTISM 


M-am gîndit mereu că numai întîmplarea, o întîmplare pură şi absolută, ar 
putea aduna la un loc cinci oameni care se roagă fiecare pentru celălalt şi 
niciodată pentru sine şi care trec în fiecare zi unul pe lîngă altul, neştiind că 
fiecare este celălalt. 

Pulverizarea timpului nu-i ajunge din urmă decit pe cei cărora nu le este 
frică să trăiască în întuneric ca oază de lumină. Bineînţeles, acesta este un 
detaliu, iar .detaliul este abreviere a infinitului, care nu măreşte, ci conţine 
prefigurat absolutul. 

A te zbate să rămii pur în afara lumii tuturor. 

Într-adevăr, o concepţie dezolantă, ruptă de revelaţie, chiar dacă ai fi unul 
dintre cei cinci oameni ce se roagă mereu pentru celălalt, oriunde ţi-ai îndrepta 
privirile ai vedea numai pămînt şi niciodată cer. 

A te zbate pentru ceva imposibil ţie înseamnă descrierea reflectării lumii 
astrale în oglinda pămîntului care de fapt nu există. 

Omul care vede. Sau omul care se zbate din răsputeri să vadă. 

Manifestările “anormale” descrise de ceilalţi în plîngerile lor nu reprezintă 
nicidecum simptome obiective, ci grafice în care subiectivitatea atinge punctul 
maxim de unde nu mai există cale de întoarcere. 

Una dintre marile ispite: provocarea de a atinge un punct mort de unde nu 
mai există cale de întoarcere. O fascinantă iluzie de fericire. 

Oricine îşi poate lua un arc cu care să ţintească luna, aşteptîndu-se ca ea 
să cadă. Ani în şir de reflectare şi perfecţionare a arcului, iar la sfîrşit luna 
rămîne necilintită, fără măcar o atitudine de apărare în fața unei experienţe 
traumatizante. 

Ciîteodată ideea de fericire se transformă în vorba şarpelui care se întoarce 
şi spune! “M-ai înțeles greşit. Poate mai ai încă timp să te întorci şi să iei totul 
de la capăt”. 

Şi ce înseamnă, de fapt, timpul? 

Dumitru TIUTIUCA 
Galaţi 


DIMENSIUNEA 
RELIGIOASA 
A OPEREI 
EMINESCIENE 


Cercetarea dimensiunii religi- 
oase a operei eminesciene poate fi 
ameninţată de aceeaşi deformare de 
care a suferit şi punerea în pagină a 
celorlalte componente ale creaţiei 
sale. 

Din punctul nostru de vedere, 
dimensiunea religioasă nu este o 
realitate ca oricare alta a operei lui 
Eminescu, căreia, pentru clarificare 
terminologică, i-am spune univers 
religios", şi a cărui demonstraţie este 
uşor de făcut. Dimensiunea religioasă 
este Opera sa însăşi, cu care Crea- 
torul se identifică prin două nostalgii 
fundamentale: una a construcției 
unice, a viziunii totale asupra lumii, 
prin mijlocirea artistului, şi o alta a 
esenţialităţii ce decurge din dimen- 
siunea creştină a ontologiei sale 
arheice. Aşadar, Mihai Eminescu nu 
a fost un homo eruditus, ci un homo 
universalis; el a avut viziunea globală 
şi coerenţa lumii unui Dante Alighieri 
din Divina Comedie ori a unui Balzac 
din Comedia umană. 

In ceea ce ne priveşte, dimen- 
siunea creştină, iar nu simplu — 
religioasă —, ea îi este specifică 
gîndirii şi simţirii eminesciene. Cînd 
afirmăm aceasta, nu uităm realitatea 
afirmată de D. Stăniloae?, conform 
căreia creştinismul se adresează, în 
primul rînd, persoanei şi abia după 
aceea naţiunii, pentru că, tot remarca 
lui D. Stăniloae, “om anaţiona!” nu 
există. El, creştinismul, are în vedere 
eul acesteia, adică tocmai “centrul ei 
ontologic”, cu sentimentele, experi- 
enţele ei personale etc. 

Dimensiunea creştină lumi- 
nează ca o aură invizibilă, tainică, 
esenţială şi, mai ales, creatoare: 

Credinţa zugrăveşte icoanele-n 

biserici 


Şi-n sufletu-mi pusese 

poveştile-i feerici..., 
“icoanele-n biserici” nefiind altceva 
decît metafora Operei. Desigur, nu 
negăm existenţa unor pasionante 
definiri, uneori chiar contradictorii, 
autoclarificări etc., pentru cine par- 
curge atent, cu această intenție, scrie- 
rile eminesciene, dar nu acest lucru 
ne interesează aici, ci clarificarea de 
la finele acestui drum, care se reali- 
zează, interesant, printr-o dialectică 
a negaţiei. Aceasta este şi semnifi- 
cația poemei Eu nu cred nici în leho- 
va... Aceasta este concluzia despre 
care vorbeam: el nu crede nici în 
Dumnezeul vechilor evrei, nici în cel 
al budiştilor, nici în al brahmanilor şi 
aşa mai departe. Aceasta echiva- 
lează, mai întîi, cu identificarea sa 
implicită cu creştinismul, semnificativ 
nenegat şi astfel deductiv admis, con- 
form unei logici numite chiar de Emi- 
nescu: “ideea dumnezeirii s-au născut 
din negațiune, din ceea ce nu este 
spiritul nostru — atotştiutor; din ceea ce 
nu este brațul nostru — atotputernic; 
din ceea ce nu este viața noastră — 
infinită; din ceea ce nu este sufletul 
nostru — ubicuu”. 

În al doilea rînd, declarînd că el 
rămîne ceea ce a fost, adică roman- 
tic, aceasta reconfirmă cele spuse 
mai sus, în sensul că spiritualitatea 
creştină a intrat în definiţia dintot- 
deauna a romantismului, romantism 
ca stare, ca permanenţă umană. 
Precizăm încă o dată că nu-l reducem 
pe Eminescu la romantismul de 
curent şi asupra acestui lucru am 
stăruit într-o altă carte, Mihai Emi- 
nescu. Creativitate şi ideal?. Şi în 
acest mod, creştinismul de esenţă 
general umană romantică declarat îl 
salvează pe cel eminescian de la 
generoasa dar strîmta circumscriere 
unui “creştinism naţional, specific 
românesc”, aşa cum s-au vrut a fi 
gîndiriştii, de exemplu. 

E drept că nu toţi au gîndit şi au 
scris astfel. C. Rădulescu-Motru, de 
exemplu, disocia cele două concepte 
într-o carte apărută în 1936, Româ- 
nismul. Pentru el, românism şi orto- 
doxism sînt două realităţi diferite, 
separate, antitetice chiar. Nu ne 
interesează aici chestiunea în sine, 
combătută, la timpul potrivit, chiar de 
D. Stăniloae, ci doar afirmarea unui 

asemenea punct de vedere, pentru 
care “românismul şi ortodoxismul nu 
pot fi contopite fără să se păgubească 
reciproc, fiindcă natura spiritualităţii 
unuia este cu totul diferită de a 
celuilalt”. 

În ceea ce ne priveşte, indiferent 
de natura lor, toate aceste “dogme”, 
chiar şi cele străine creştinismului, se 
conjugă esenţial pe dimensiunile 
spiritualităţii creştine şi o dovadă 
indubitabilă o avem, cum vom demon- 
stra, chiar în redefinirea ontologică 
originală, eminesciană a conceptului 
arheității. 

Spiritualitatea sa creştină şi 
românească se constituie, aşadar, din 
punctul nostru de vedere, ca dimen- 
siune fundamentală a eminescianis- 
mului, 

În realitate, conceptul de scriitor 
religios nu s-a bucurat de o circulaţie 
prea mare în literatura română, şi com- 
portă, în consecință, mari dificultăţi 
de definire. Creştinătatea apuseană, 
ca să nu mai vorbim de religiile 
musulmană, budistă etc., dimpotrivă, 
l-au cultivat cu prisosință, inclusiv în 
contextul politic al unor ţări cu regimuri 
politice atee, comuniste. Catolicismul, 
de exemplu, şi-a făcut un titlu de 
glorie din aşa-zişii scriitori mistici, 
precum Dante, Milton, Claudel sau 
Wilde şi alții. Este însă clar că numai 
din considerente politice dimensiunea 
religioasă a unor creatori români a fost 
insistent ascunsă, deformată ori 
minimalizată, prin interpretări ce au 
contribuit la impunerea unor puternice 
prejudecăţi, cu atît mai persistente şi 
îndărătnice, cu cît ele au fost repetate 
pînă la obstinaţie, avînd prestigiul 
şcolii, generaţie de generaţie. Acest 
adevărat cal troian introdus în exegeza 
românească este astăzi, şi va fi mult 
timp şi în viitor, probabil, greu de urnit 
din loc pentru mulţi. Oricum, concep- 
tele de scriitor religios, ori de dimen- 
siune religioasă a operei unui creator, 
sîntem convinşi că trebuie să redevină 
operaţionale din punct de vedere al 
criticii şi istoriei literare, inclusiv româ- 
neşti ceea ce ne-a determinat anu 
mai amîna o tentativă de reabilitare. 

Credem că n-ar fi lipsit de inte- 
res să începem chiar cu o succintă 
definiţie a religiei şi credinţei. Religia, 
cum arată şi etimologia, înseamnă 
“legătura liberă şi conştientă dintre om 


şi Dumnezeu”. Această legătură se 
realizează prin două momente esen- 
tiale: cunoaşterea şi adorarea lui 
Dumnezeu; modus cognoscendi et 
colendi Deum. Cunoaşterea constituie 
partea teoretică a religiei şi este cu- 
prinsă în învăţătura religioasă; ado- 
rarea este partea practică a acesteia. 

Religia prezintă, de asemenea, 
două aspecte diferite: unul intern, 
definit ca stare sufletească a omului, 
greu definibilă şi cuprinsă în cuvinte 
ca pietate, religiozitate, adorare, 
credinţă etc.; altul este de natură 
externă şi se referă la acte, atitudini 
morale, rituri etc. Acest fapt complică 
însăşi definiția religiosului. “Nu orice 
idee despre Dumnezeu şi om este 
compatibilă cu noţiunea de religie, 
scria şi lrineu Mihălcescu. Pentru ca 
omul să poată sta în legătură cu 
Dumnezeu, se cere ca Dumnezeu să 
fie înțeles ca o ființă mai presus de 
lume, spirituală şi personală”. în al 
doilea rînd, Dumnezeul religiei trebuie 
să ni se facă şi EL cunoscut nouă, 
adică să ni se reveleze prin puterile 
sale€._ 

În ceea ce priveşte virtuțile teo- 
logice, ele sînt doar trei: credința, 
nădejdea şi dragostea, cele morale 
fiind mai multe: dreptatea, bărbăţia, 
cumpătarea, bunătatea, iertarea, 
răbdarea, biîndeţea etc. 

Prin credinţă îl cunoaştem direct 
pe Dumnezeu, fără a face apel la alte 
forme ale cunoaşterii, cum ar fi ra- 
țiunea sau sentimentul. De aceea se 
consideră că drumul spre mîntuire 
începe cu credința. “Cine se apropie 
de Dumnezeu, spunea Apostolul 
Pavel, trebuie să creadă că El este şi 
că se face răsplătitor celor care Il 
caută” (11,6). 

Şi tot el scrie, legînd lucrurile 
între ele: “Credinţa este încredințarea 
celor nădăjduite, dovedirea lucrurilor 
celor nevăzute”. Cît priveşte iubirea, 
creştinismul însuşi este definit drept 
sete de iubire. Dogma creştină se 
formulează astfel foarte clar: Dumne- 
zeu fiind iubire (“Dumnezeu este 
iubire”, loan, 1, 4, 8, 16), trăim, firesc, 
setea de iubire ca pe o sete de iubirea 
Lui. 

Cu toate cele spuse mai sus, 
elementele de definiţie ale religiozității, 
ca sentiment, nu sînt unanim accep- 


tate chiar de către hermeneuţii dog- 

maticii, creştin-ortodoxe, şi vom cita, 
în această ordine de idei, doar părerea 
P.S. Bartolomeu, autorul unei lucrări ce 
trece în revistă scrierile marilor poeți 
de inspiraţie creştină, din literatura 
română. Mărturisirea aceasta, făcută 
într-un preambul, constituie o pre- 
cauție metodologică plină de semni- 
ficaţii”: “Incă nu avem un studiu 
monografic asupra poeziei noastre 
religioase. Această absenţă poate fi 
explicată mai întîi prin lipsa de interes 
a istoriografiei literare față de acest 
capitol. Mai întotdeauna a existat 
prejudecata că poezia religioasă 
reprezintă o specie de literatură mi- 
noră, cultivată mai mult de veleitari 
(aşa cum se întîmplă uneori şi cu 
poezia patriotică) şi că ea nu ar putea 
fi enumerată printre marile teme lirice, 
cum sînt viața, moartea, iubirea, 
natura, tristețea, melancolia etc. Pe 
de altă parte, există dificultăți în 
abordarea ei critică, începînd cu 
circumstanţierea națională şi termi- 
nînd cu gradul de implicare a poetului. 
Nu orice temă de invocare a Divinității 
poate semnifica un sentiment religios, 
după cum un act de credință poate fi 
decelat de sub aparențele unei poezii 
laice. Dacă prin religie trebuie să 
înțelegem, după Mircea Eliade, pre- 
zenţa sacrului în viața omului şi dacă 
poetul se confruntă în permanenţă cu 
misterul propriei sale creaţii, care are 
un caracter de sacralitate — mani- 
festă sau camuflată — atunci putem 
presupune că nu există poet care să 
nu fie pătruns, într-un fel sau altul, de 
sentimentul religios (...) Sînt poeți 
pentru care religia e un simplu act de 
cultură şi devine doar o “sursă de 
inspiraţie”, şi alţii care trăiesc religia 
ca act de spiritualitate, ea devenind 
poezia însăşi. Mai există şi poeți 
pentru care noțiunile religioase sînt 
simple piese de laborator, instrumente 
ale procesului artistic. Oricum, a vorbi 
despre poezia religioasă dintr-o lite- 
ratură înseamnă a selecta nu numai 
poemele care exprimă direct un sen- 
timent religios, ci şi pe cele ce îl 
implică în structura lor intimă”. 
Din aceleaşi considerente, N. 
Steinharat scria că acest concept de 
“literatură religioasă” trebuie definit 
într-un sens foarte larg, pentru că “de 
nu, Eminescu ar fi în afară”?. 

In sfîrşit, de necesitatea unui 


demers teoretic clarificator, în 
chestiune, este convins şi A. Petres- 
cu, prefaţatorul unei antologii emines- 
ciene pe tema Universul religios al 
lui Mihai Eminescu: “Aşadar, noţiuni 
cum sînt creştinism, religie, biserică 
au azi o semantică nu de puţine ori 
deviată de la sensul filosofic şi 
teologic, iar problema “universului 
religios” al lui Eminescu impune, chiar 
în rîndurile sumare de față, delimitări 
şi precizări, cu atît mai mult cu cît 
ele poartă şi stricte amprente istorice, 
încît sfera şi conţinutul acestor noti- 
uni, cu nisipuri ades mişcătoare, 
trebuie statornicite în repere mai 
sigure”?. 

Problema în sine, aşa cum s-a 
pus ea la nivelul teoriei generale, s-a 
formulat şi referitor la opera lui Mihai 
Eminescu, şi cînd spunem aceasta, 
avem în vedere cam tot ce el a scris: 
poezie, proză, dramaturgie, ziaristică. 
Intrebării dacă este Eminescu un poet 
creştin i s-a răspuns în mai multe 
feluri, pentru că, într-adevăr, în ceea 
ce-l priveşte pe Mihai Eminescu, 
lucrurile sînt şi din acest punct de 
vedere complicate. 

Din perspectiva dimensiunii 
cercetate de noi, opera lui, deşi s-a 
afirmat şi altfel, nu se compară nici 
cu â lui V. Voiculescu, nici cu a lui N. 
Crainic sau T. Arghezi şi nici cu a 
altora la care zona religioasă este 
suficient de clar exprimată şi 
percepută. “Nu-l consider pe 
Eminescu ca pe un mare poet 
religios, scria N. Steinhardt, Eminescu 
e un mare poet filosofic, cosmogonic, 
metafizic... Acestea toate implică, 
indirect, şi elementul religios. Dar nu-l 
văd pe Eminescu ca pe un poet 
religios propriu-zis." Mulţi cercetători 
ai chestiunii consideră că mai aproape 
de Eminescu ar fi, poate, un Rilke sau 
un L. Blaga. 

Problema în sine mai are un 
aspect nu mai puţin important. Deşi 
el pare un truism, îşi are nu o dată 
subtilitatea lui subversivă. Aceasta se 
referă la apartenenţa operei lui 
Eminescu la o anumită spiritualitate. 
In acest sens, s-au făcut fel de fel de 
relații cu mai toate filozofiile şi religiile 
lumii. 

Comparatismul, în primul rînd, 
se pare că a spus totul şi încă ceva 
pe de-asupra în această privinţă, 

încît, citind multe dintre aceste studii 


(şi nu puţine şi nevoluminoase!), nu 
ştii cărui context spiritual să-l mai 
integrezi pe Eminescu, pentru că 
teoria influențelor mai este încă privită, 
mai ales de către culturile “mari”, 
orgolioase, drept un efect al emitentu- 
lui, iar nu o opțiune a receptorului, aşa 
cum se întîmplă în realitate cu marile 
personalități creatoare. 

Amintim aici doar reacţia, de 
respingere, a lui L. Blaga referitoare 
la abuzul de schopenhauerism şi 
budism din opera lui M. Eminescu: 
“Prea puțini şi-au dat seama că aceste 
împrumuturi nu devin constitutive 
pentru personalitatea lui Eminescu, ci 
rămîn elemente de conştiinţă supra- 
puse, prin natura lor poate tocmai 
contrare substanţei sufleteşti intime 
a poetului. Eminescu cel adevărat e 
accesibil numai unei analize mai 
reverenţioase. În faţa operei lui 
Eminescu trebuie să ținem, ca în fața 
operei nici unui alt român, seama de 
inconştient şi de personanţele 
acestuia. De aici trebuie abordat 
fenomenul”. 

Raportîndu-ne strict la relația lui 
Eminescu cu credinţa creştină, şi aici 
răspunsurile au fost mai multe. Pentru 
început, vom cita, cu titlu de dificul- 
tate a punerii problemei, unele opinii 
contradictorii privind interpretarea 
aceluiaşi Luceafăr eminescian, sesi- 
zate încă de Gr. Scorpan. Indicarea 
operelor de referinţă ale autorilor citați 
ne aparţine:? “Pe cînd R. Dragnea 
(Spiritualitatea lui Eminescu, 1929) 
vede în Luceafăr întruparea 
Arhanghelului Mihail, — aşa cum ni-l 
prezintă cel mai autentic şi cel mai 
ortodox creştinism, Tudor Vianu 
(Poezia lui Eminescu, 1930) şi, după 
el, lulian Jura (Mitul în poezia lui 
Eminescu, Paris, 1933) văd, din con- 
tra, întruparea Satanei, aşa cum l-au 
conceput romanticii, după părerea 
celui dintii, sau cum îl găsim în 
demonologia creştină ortodoxă, după 
părerea celui de al doilea”. 

În acelaşi timp, tot Radu Drag- 
nea este acela care scria că “dumne- 
zeirea lui Eminescu nu este de natură 
curat creştină”? (s.n. — D.T.), ceea 
ce numeşte rezerva acestora față de 
eminescianismul ce nu se suprapunea 
peste tradiționalismul lor. O încercare 
de apropiere a lui Eminescu de gîn- 


dirism o va face, mai tîrziu, şi Nichi- 
for Crainic, vorbind despre “simbolul 
androgin”, cu referire la Luceafărul'€. 
Prin spiritualitatea creaţiei sale, Emi- 
nescu n-avea cum rămîne în afara 
preocupărilor şi revendicărilor gîndi- 
riste. 

Poezia de inspiraţie creştină 
românească a interesat exegeza 
destul de tîrziu. La 1931, un buco- 
vinean, D. Spînu, dizerta pe tema 
relației dintre morala lui Eminescu şi 
cea a religiei creştine. 1$ Prin 1944 se 
publica la Cluj, de către Pan M. Vizi- 
reanu, o modestă antologie cu acest 
subiect. Se cunoaşte, de asemenea, 
intenţia lui lon Pillat de a da o cresto- 
matie mult mai completă şi mai perti- 
nentă (115 autori şi 400 de titluri!), 
Poezia credinţei, pe care însă nu a 
putut-o finaliza din cauza morții sale 
premature. In ceea ce-l priveşte pe 
Eminescu, nu putem să nu arătăm că 
printre primii detractori ai săi s-a aflat 
un prelat, părintele Alexandru Grama, 
“canonicul de la Blaj’, cum a fost 
supranumit, şi care tipărea la Blaj, în 
1891, o carte defăimătoare la adresa 
poetului, intitulată orgolios: Mihai 
Eminescu. Studiu critic. Acest Al. 
Grama a generat în cultura româ- 
nească aşa-numita “Galaxie Grama”, 
adică o cohortă de detractori ai 
marelui scriitor. Tot un preot însă, llie 
Miron Cristea (=1939), cel dintîi 
patriarh al ţării, a fost acela “care a 
tratat într-o lucrare academică, la o 
universitate străină, despre viața şi 
activitatea lui Mihai Eminescu” şi tot 
el se spune că a impus sintagma 
“Mihai Eminescu — luceafărul poeziei 
româneşti”, rostită încă la înmormîn- 
tarea lui Eminescu, şi a afirmat că Lu- 
ceafărul este “perla literaturii ro- 
mâne”. Ar mai fi contribuția lui Gala 
Galaction, din 1914, şi apoi altele, pe 
care le vom cita pe parcurs, şi care 
cuprind numele lui Petre Rezuş, Du- 
mitru Stăniloae, Antonie Plămădeală, 
Constantin Galeriu, Valeriu Anania şi 
încă alții. 

Ni se pare că, în ordine crono- 
logică, întîi s-a afirmat ideea unui 
“Eminescu, poet creştin”, după care 
a urmat replica “Eminescu, poet 
păgîn”. Din capul locului arătăm că 
ambele atitudini au evoluat către 
exclusivisme, unilateralizări. 

Printre primii care au interpretat 

opera lui Eminescu în registru creştin- 
ortodox au fost, fireşte, gîndiriştii. 
Radu Dragnea, [cum am văzut], ve- 
dea în Luceafăr pe Arhanghelul Mihail, 
iar cele două întruchipări ale sale erau 
interpretate ca “apariţii îngereşti” *. 
Ideea unui Eminescu precursor al 
“Giîndirii” este preluată şi dezvoltată 
de un alt eseist al acestei grupări, 


Lucian Boz. Pe baza expresiei “cuvînt 


curat”, el pune în relaţie texte din 
Luceafărul, Fata în grădina de aur 
şi Evanghelia după loan. “Dar ce 
înseamnă să dau glas? Să pronunţaţi 
din nou: să fie lumină? Atunci propu- 
nerea demiurgului a fost o re-creare a 
lumii. Şi oferă o minune, cea a raţiunii 
repetate. Şi dacă privim şi propunerile 
din strofa a doua şi a treia, unde sînt 
înfăţişate pe rînd idealul stăpînitorului 
peste pămînt, al judecătorului şi al 
Cezarului, de tărie şi bogăţie, ne 
ispiteşte o apropiere între aceste trei 
propuneri şi întreita ispită a lui lisus 
la ieşirea din pustiu. Şi acolo era 
vorba de minunea creării pîinii, de 
puterea peste îngeri, de bogăţie şi 
stăpînirea pămîntului”. '*9 

Conform interpretării bogumilice, 
Luceafărul este principiul răului, 
haosul în care vrea de fapt să se 
reîntoarcă lumea prototipurilor veş- 
nice. El nu mai e făptura lui Dumne- 
zeu, ci părtaş al creaţiei. Interpretarea 
aceasta este respinsă de G. Căli- 
nescu, care credea că Luceafărul 
“poate fi asimilat cu lisus; în nici un 
caz cu Satana”. 

O altă abordare teologică de 
prestigiu a aparţinut lui Gala Galac- 
tion, autorul unei cunoscute monografii 
M. Eminescu (1914). Mai aproape de 
noi (şi mai modern) ideea unui Emi- 
nescu creştin este dezvoltată de Rosa 
del Conte în Eminescu sau despre 
Absolut.” Pentru cercetătoarea ita- 
liană, “această exigenţă a divinului, 
care este o căutare de adevăruri şi 
valori absolute, a rămas imprimată ca 
o trăsătură asupra operei sale şi de 
aceea nu ezităm să îl numim pe Emi- 
nescu un geniu religios”. Modernitatea 
interpretării stă în aplicarea grilei 
existenţialismului, în special Hei- 
degger şi Kierkegaard, “creştinismului 
eminescian”, modalitate amendată de 
P. Rezuş, de exemplu. Ulterior, Rosa 
de! Conte reia părerile sale despre 
religiozitatea eminesciană, la provo- 


carea lui Mihai Cimpoi, din Spre un 
nou Eminescu. Poezia lui Eminescu 
este “afirmarea exaltată a unei 
divinităţi intrinseci a sufletului (“dar în 
noi este un ceva care adînc”...), care 
face inutilă medierea şi ne introduce 
de drept în absolut. Dar este şi nevoia 
chinuitoare de “revelaţie” care să fie 
cucerirea rațională a divinului. Însuşi 
Eminescu manifestă ardoarea unui 
“Voi” care îndrăzneşte să-l “gîn- 
dească” pe Dumnezeu, chiar dacă 
este constrîns a recunoaşte că minții 
îndrăzneţe care întreabă mereu, cu 
insistenţă fierbinte, nerăbdătoare: “Tu, 
cine eşti?”, îi răspunde tăcerea lui 
Dumnezeu... Eminescu nu acceptă 
caracterul ridicol, profan al lumii 
realului. Creaţiunea — miracol orbitor 
al unor lumini mişcătoare — are loc 
sub raza unui Gînd Etern. Şi aceasta 
este transcendenţă.”?' Mihai Cimpoi 
însuşi este un susținător al ideii 
importanței prezenţei sacralităţii în 
opera lui M. Eminescu, încadrîndu-l 
pe poet “în cercul religios” al acelor 
creatori ce şi-au unit spiritul cu esenţa 
divină22, dar care cuprind divinul într- 
un mod raţional, ceea ce obligă, 
metodologic, la un demers similar care 
să nu confunde pe Dumnezeul creştin 
cu cel eminescian. 

O interesantă propunere de 
interpretare a Luceafărului dintr-o 
perspectivă  teologico-creştină 
aparţine părintelui-scriitor Valeriu 
Anania. El continuă idei exprimate de 
D. Murăraşu şi Zoe Dumitrescu- 
Buşulenga, dar cu alte mijloace de 
analiză, teologice şi nu istorico- 
literare. Ipoteza de la care porneşte 
domnia sa se sprijină pe faptul că 
Eminescu a avut ca sursă în elabo- 
rarea poemei nu atît cele ştiute, 
basmul cules de Kunich ori mitologia 
greacă, ci Evanghelia după loan, cea 
mai dezvoltată şi mai profundă dintre 
cele patru. Argumentul îl are Valeriu 
Anania în faptul că, pe o foaie de 
manuscris, Eminescu copie “Prologul” 
Evangheliei, iar mai jos consemnea- 
ză lapidar: “Legenda Luceafărului”. 
Problema pe care şi-o pune exegetul 
este dacă se poate face vreo legătură 
directă între cele două texte, ori în- 
semnarea este făcută la întîmplare, ca 
expresie a obsesiei de aproape un de- 
ceniu a “legendei”. Analiza compa- 
rativă îl determină să accepte prima 

ipoteză. “Avem deci motive să credem 
că Hyperion nu apartine lumii create — 
asemeni personajului grecesc mito- 
logic, — ci mai degrabă esenței 
necreate şi creatoare, mult mai apro- 
piată de noțiunea Logosului creștin”. 
Şi astfel Hyperion este de aceeaşi 
substanță cu Creatorul, suportînd con- 
ditia libertății divine: este totdeauna 
ceea “ce vrea să fie şi vrea să fie tot- 
deauna ce este, de aici imposibilitatea 
dezlegării invocate." 

P. Rezuş, istoric şi critic literar 
de formaţie teologică, autorul unui 
Curs de teologie fundamentală“, 
curios, consideră că interpretarea 
teologizantă a unor creaţii emines- 
ciene “modifică trăsăturile spirituale 
ale marelui poet'2. Astfel, distinge 
între “spiritul creştin” şi “teme sau 
motive din mitologia creştină” pre- 
zente în opera lui Eminescu. “În 
biografia poetului trebuie instaurată o 
ordine şi în această privinţă, dacă 
vrem să ne apropiem de omul ce a 
fost şi de concepția sa de viaţă”. 
Concepţia sa hristologică şi soterio- 
logică (adică despre mîntuire) o afirmă 
Eminescu într-un articol pascal, 
“Christos a înviat!” apărut în “Timpul”, 
16 aprilie 1878. Constatînd că “de 
două mii de ani aproape ni se predică 
să ne iubim, şi noi ne sfişiem”, con- 
cluzia este: “fost-am vreo dată creş- 
tini? — şi sîntem dispuşi a răspunde 
nu.” Nici o undă mistică însă, pentru 
că Eminescu considera “suferința, 
moartea şi învierea blîndului naza- 
rinean” ca o “veche legendă” (ca şi 
Hegel). Cine-l consideră pe Hristos 
om, chiar şi “trimis al lui Dumnezeu” 
(învăţător, martir) şi nu Dumnezeu, 
deci de natură divină, acela nu se 
situează pe o poziţie creştină”, 
conchidea P. Rezuş. Eminescu 
dovedeşte că era la curent cu 


ideologia “şcolii din Tübingen” şi citise ” 


Das leben Jesu de David Fr. Strauss. 
Mai notăm că P. Rezuş are în volumul 
Mihai Eminescu un capitol foarte 
sugestiv intitulat Cugetarea sacră”. 

Şi alți exegeţi, Constantin Gale- 
riu, de exemplu,? au văzut în acest 
articol eminescian despre care va mai 
fi vorba încă, republicat în preajma 
Paştelui anului 1881, cu titlul Şi iarăşi 
bat la poartă, expresia modului de 
înțelegere a dogmei creştine, pentru 
că Eminescu nu intenţionează să 


elogieze faptele. Mîntuitorului, ci să 
arate ce mare influență a avut “sa-. 
crificiul de sine”, făcut “din iubire”, al 
acestuia şi să specifice în mod expres 
că “iubirea este acel sîmbure de 
adevăr care dizolvă adînca dizar- 
monie şi asprimea luptei pentru exis- 
tentă ce bîntuie natura întreagă”%. 
lubirea este preceptul de bază al 
moralei creştine şi Eminescu înțelege 
lucrul acesta şi-l proclamă ca pe o 
posibilitate unică de evoluție a lumii 
în spirit ascendent. Într-o vreme 
(sfîrşitul secolului trecut) cînd se 
răspîndiseră ideile lui Darwin sau cele 
ale lui Nietzsche, care lăudau “supra- 
omul”, un tip uman rezultat din “vio- 
lentă, voluptate şi forță”, Eminescu îl 
propunea ca model uman pe Fiul lui 
Dumnezeu: “omul trebuie să aibă 
înaintea lui un om ca tip de perfecţiune 
după care să-şi manifeste caracterul 
şi faptele... Or, creşterea lumii nouă 
se datoreşte prototipului omului mo- 
ral, lisus Hristos”2. Prin această con- 
statare găseşte absolut necesară 
învățarea religiei în şcoală, pentru că: 
o cultură a minţii şi o creştere a carac- 
terului se poate face numai prin cu- 
noaşterea biografiei Mîntuitorului lisus 
Hristos, deoarece numai astfel oame- 
nii învaţă să fie buni şi drepți în a res- 
pecta adevărul. 

Pentru G. Munteanu religiozi- 
tatea eminesciană este difuză, ceea 
ce-l determină să facă “suplimentara 
precizare că la Eminescu nu poate fi 
în discuţie doar religiozitatea inerentă 
marilor poeţi. Îl defineşte pretutindeni, 
în operă, o preocupare vizînd istoria 
religiilor ce o anticipă în multe privinţe 
pe cea a lui Mircea Eliade, dimpreună 
cu reflecția aprofundată asupra 
problematicii religioase şi convertirea 
a ceea ce descoperise în substanța 
artistică durabilă.” 

Aproare imediat, în replică față 
de astfel de opinii, s-a formulat 
ipoteza unui Eminescu poet păgiîn, 
identificîndu-se negativ ideea de spe- 
cific cu ortodoxia. Foarte curios, dar 
aşa a fost interpretat M. Eminescu 
chiar în epoca sa, cînd înmormîntarea 
sa cu preot, creştineşte, a iscat un 
mic scandal. “După serviciul religios, 
început la orele 17,30, care iritase pe 
unii contemporani, întrucît Eminescu 
era ateu...” 

“Eminescu pare şi mai înstrăinat 

de specificul naţional, fiindcă a fost 
prin excelenţă un poet păgîn, în cel 
mai bun caz, un contemplativ budist”, 
scria într-un articol din 1943 şi P. 
Constantinescu. Mai tîrziu, în 1945, 
ideea unui “Eminescu, poet păgîn” 
este reiterată într-o conferinţă difuzată 
la radio. “Eminescu e un poet păgin; 
geneza din viziunea bătrînului dascăl 
nu este prezidată de Duhul Sfînt, deci 
universul se întrupează dintr-un 
misterios impuls al voinţei lui însuşi, 
organizîndu-se într-un sistem planetar 
spontan cristalizat; acelaşi univers, 
născut din Noaptea nefiinţei, se va 
sfîrşi neprevestit de semnele apo- 
caliptice cunoscute din Biblie: lumea 
va reintra în eterna pace, din care s-a 
întrupat, peste splendorile ei dominînd 
acelaşi neant iniţial. Viaţa însăşi este 
o iluzie: 

Căci e vis al neființei universul 
cel himeric... 

Creştinismul ne oferă mîngi- 
ierea unei vieți de apoi; păgînismul 
eminescian ne taie orice punte 
posibilă”. 

Ceea ce se credea apoi a fi 
Dumnezeu, în invocaţia din Rugă- 
ciunea unui dac, e, de fapt, un zeu 
păgiîn, anterior celorlalți zei, pe care 
tot el i-a creat, “fiindcă numai unui zeu 
i se pot solicita atîtea bunăvoinţi nega- 
tive”. Aceeaşi concluzie şi pentru 
adresările “Părinte”, “Doamne”, din 
Luceafărul, “simple autohtonizări 
verbale”, cum le considera P. Con- 
stantinescu. lar concluzia: “poet păgîn 
în înțeles metafizic, Eminescu nu 
cultivă un păgînism mitologic în felul 
lui Leconte de Lisle, visînd să retră- 
iască într-o lume antică, reconstituită 
prin fantezie; păgînismul eminescian 
e, aşadar, fără decor romantic, cum îl 
simțeau Macedonski şi D. Zamifi- 
rescu, poeţi moderni, întorşi spre o 
concepție de viață pe care-o socoteau 
mai frumoasă şi mai virilă. Eminescu 
gîndeşte şi simte păgîn semnificaţia 
vieţii şi a morţii pentru individ şi 
univers”. 

Această interpretare constituia 
şi o reacție împotriva tradiționaliştilor, 
teoreticieni ai specificului naţional pe 
baze ortodoxiste şi care, punînd astfel 
exclusivist chestiunea, prezentau 
“primejdia de a elimina pe Eminescu 
din conştiinţa cea mai adîncă a liricii 
noastre”%. Şi aceasta, pentru că 


relaţiile lui Eminescu cu gîndirea popu- 
lară sînt de cu totul altă natură decît 
cele ale lui V. Alecsandri, care a 
pastişat lirica populară, ori a gîndi- 
riştilor A. Maniu, |. Pillat sau V. Voicu- 
lescu, care au cochetat “cu un primi- 
tivism rafinat” de esenţă cultă. De 
aceea a interpreta “traditionalismul” 
(ca specific) al lui Eminescu în cadrul 
de basm al Luceafărului ori al lui Că- 
lin (file din poveste) în grila “naţiona- 
lismului” din Scrisoarea Il! sau în 
creaţiile pe motive populare (Ce te 
legeni, Revedere etc.), e tot atît de 
fals ca şi interpretarea Luceafărului 
drept “poem ortodox”. 

In sfîrşit, T. Vianu îl aşeza pe 
Eminescu sub semnul spiritualităţii 
antice, cumulînd şi elemente prove- 
nind din romantismul german. De 
aceea şi respingea ideea creştină, cu 
excepția poemei Rugăciune. “Trans- 
cendenţa lui Dumnezeu, idee pre- 
zentă şi Luceafărului, nu este spe- 
cifică numai creştinismului. “Ea se 
află şi în platonism, unde ideea de 
Bine este transcendentă creaţiei”. 
Mai aproape de spiritul acestuia ar fi 
fost elanul mistic şi de iubire menit 
să unească pe Creatură cu creatorul 
său. Dar acest elan lipseşte din ope- 
ra poetică a lui Eminescu... Poate că 
dacă elanul către Dumnezeu ar fi 
devenit disciplina fiinţei sale, o ultimă 
căldură binefăcătoare ar fi transformat 
pesimismul său în speranță şi gîndul 
despre imuabilitatea lumii în năzuința 
către perfecţionarea ei'%. La fel, ele- 
mentele de caracterizare ale Lucea- 
fărului, cosmogonia naşterii lui etc. 
“nu sînt împrumutate teologiei creş- 
tine, ci mitologiei păgîne”, după T. 
Vianu. 

Argumentele unui Eminescu 
păgîn s-au aflat în unele afirmații 
poetice. Despre religie, de exemplu, 
îşi formula convingerile sale încă în 
1870 prin Epigonii: 

Ce e cugetarea sacră? 

Combinare măiestrită 

Unor lucruri nexistente; carte tristă 

şi-ncilcită, 

Ce mai mult o încifrează cel ce 

vrea a descifra. 

“Cugetarea sacră” era teologia, 
iar “cartea tristă şi-ncilcită”, Biblia. 
In Mortua est (1871), replica este dată 
chiar dumnezeirii: 

Au e sens în lume? Tu, chip 

zîmbitor, 

Trăit-ai anume ca astfel să mori? 

De e sens într-asta, e-ntors şi ateu 

Pe palida-ți frunte nu-i scris 

Dumnezeu. 

Atitudinea anti-religioasă este 
reafirmată, apoi, în Împărat şi Prole- 
tar (1874); 

Religia - o frază de dinşii inventată, 

Ca cu a ei putere să vă aplece-n 

jug 

Căci de-ar lipsi din inimi speranța 

de răsplată, 

După ce-amar muncirăți mizeri 

viața toată, 

Ati mai purta osînda ca vita de la 

plug? 

Această afirmaţie credem că 
aminteşte de-o zicere, trunchiată aici, 
din Sfînta Scriptură, numai că ea este 
precedată acolo de vorbele: “Zis-a 
nebunul în inima sa”. La Eminescu 
exprimarea este apropiată: “A! — zise 
unul...” 

Cît priveşte o conduită mai gene- 
rală faţă de religii, Eminescu se 
pronunță şi mai categoric în postuma 
Eu nu cred nici în lehova: 

Eu nu cred în lehova, 

Nici în Budda - Sakya - Muni, 

Nici în viață, nici în moarte, 

Nici în stingere, ca unii... 

Negarea dumnezeirii din Împă- 
rat şi Proletar, care tolerează răul în 
lume, este reluată şi mai categoric în 
poema Preot şi filosof: 

Ce Dumnezeu e-acela care-ar 

putea să-l ierte 

Că tări întregi schimbat-au în 

X întinsori deşerte? 

In opera lui Eminescu sînt pre- 
zentate însă şi alte “zone religioase”. 
Ne simțim obligaţi să facem următoa- 
rea precizare pe care o considerăm 
deosebit de importantă. Preluînd multe 
elemente din religiile Orientului, cum 
se ştie, creştinismul reprezintă o 
credință evoluată, superioară aces- 
tora, chiar şi numai prin monoteismul 
promovat. Apoi, prin creştinism, 
Eminescu aparţine contextului spiri- 
tual occidental din toate punctele de 
vedere, inclusiv din acela al spiritu- 
alității ortodoxe româneşti. Curios cum 
această chestiune n-a intrat în zona 
de interes, cum ne-am fi aşteptat, a 
lui G. Călinescu, de exemplu, atunci 
cînd lua în discuţie cultura poetului. 

Succintul demers de pînă aici, 


credem, a avut puterea de a convinge 
încă o dată de credinţa că acest con- 
cept al dimensiunii religioase a unui 
creator a fost şi trebuie să redevină 
operaţional şi din punct de vedere al 
criticii şi istoriei literare. O întreagă 
suită de autori, fie provenind din inte- 
riorul dogmaticii religioase, în gene- 
ral; creştine, în special, fie apropiați 
acesteia, au compus o întreagă lite- 
ratură de toate nuanțele, de la scrieri 
cu caracter canonic, dogmatic, strict 
religios, ori acceptate ulterior de către 
biserică, la o literatură sau artă de mai 
largă circulaţie, dar realizată în spiritul 
religiilor respective. 

„Riscînd încă din acest pream- 
bul o concluzie, afirmăm că, pentru 
noi, este clar că Eminescu nu vine 
direct din zona unei astfel de reli- 
giozități. La el, cultura filozofică, 
metafizică şi creştină temeinică, dar 
şi ştiinţifică! se împleteşte cu eruditis- 
mul cultural popular românesc, care 
este unul la fel de profund ca şi cel 
cult şi, dovedit, de esenţă creştin- 
ortodoxă. De aceea, această zonă 
creştină explicită (inclusiv laică sau 
cultă, de sorginte romantică) se 
regăseşte şi este uşor de demonstrat. 
În acest sens, unii vorbesc chiar 
despre faptul că scriitorul “şi-ar fi for- 
mat o dogmatică personală”, preluînd 
aspecte religioase, şi credem că 
aceştia se referă la felul în care Emi- 
nescu transpune artistic imagini sau 
momente biblice, la modul în care 
ajunge la exprimarea unor mari ade- 
văruri de natură filosofică, pornind de 
la imagini, personaje şi adevăruri 
creştine. Cercetătorii disting astfel în 
opera eminesciană, fapt adevărat, mai 
multe zone de interes creştin: Creaţia 
divină (COSMOLOGIA), Dumnezeu 
(TEOLOGIA), lisus Hristos (HRIS- 
TOLOGIA), Fecioara Maria (MARIO- 
LOGIA), îngeri (ANGELOLOGIA), de- 
moni (DEMONOLOGIA), moarte 
(TANAT OLOGIA), mîntuire (SOTERIO- 
LOGIA) etc.%. 

In acelaşi timp însă, tot impor- 
tant, în ceea ce ne priveşte chiar mai 
important, aflăm şi o filosofie, o gno- 
seologie şi mai ales o ontologie de 
esenţă creştin-ortodoxă, concretizată 
în conceptul de ARHEITATE. Demon- 
strarea acestei fețe ascunse pînă 
acum, în felul în care o vedem noi, 
implicite şi criptice, încercăm a o 
descifra prin acest demers. 

LUCRARE 
IN CUVINT 


Metafora, fiind o categorie 
estetică, este şi o condiție sine qua 
non a poetului. Deloc uşor, după 
Eminescu, să-ți găseşti metafora, 
adică să nu trăieşti din împrumut. Or, 
odată găsită,ai dreptul să te consideri 
poet. 

Dumitru Matcovschi, de cum a 
zis Maci în rouă, s-a consacrat ca 
poet. Metafora a răbufnit din sine. 
Talentul a erupt la suprafață. Şi de 
atunci poetul nu se mai poate lăsa de 
cuvînt, căci hărăzit i-a fost să-i fie rob 
pe viață. Şi sapă în cuvînt, precum 
țăranul munceşte pe ogor, ştiind că 
acesta îi este rostul. 


Semăn şi cuvînt frumos 
Şi cuvîntul creşte-n jos — 
Pîn'la doină şi pîn'la 
Sfinta obirşie-a mea. 


Despre poet se cuvine a vorbi 
poetic, pe potriva talentului său, aşa 
cum D. Matcovschi vorbeşte despre 
marele Eminescu: 


Al nostru e Poetul azi şi mîine, 
Precum al nostru aerul rămîne. 


În poezia lui D. Matcovschi 
Cuvîntul e un cult, e încăpător a toate, 
adică e i-men-si-ta-te: 


La-nceput a fost cuvintul 
Şi.de-aceea în cuvînt 
A-ncăput, rotund, pămîntul, 
Fir de mac şi fir de gînd. 


Cuvîntul, crede poetul, e însăşi 
veşnicia: 


Sînt toate trecătoare în astă 
lume, unul 
Cuvîntul este veşnic, să tragi în 
el cu tunul. 
Întoarce-te, poete, la neam şi la 
durere, 
La graiul tău cel dulce ca fagurul 
de miere. 


În viziunea lui D. Matcovschi, 
țăranul şi poetul sînt două noțiuni 
îngemănate. Şi el, poetul, trăieşte 
lîngă spic şi în cuvînt: 


Sînt tot ţăran şi tot de la pămînt, 
Din soare rupt şi ridicat în stemă, 
Doar că turnat mi-i sufletu-n 
cuvînt 
Şi creşte nu în spic, ci în poemă. 


| Cuvîntul, ca şi spicul, e un dor. 
Cuvîntul spic de grîu se vrea, adică 
plin de sens ca spicul în bob: 


Nu sînt cuvintele cuvinte, 

Cînd nu ştiu sens să tăinuiască; 
Cum nu sînt cuiburile cuiburi, 
Cînd nu ştiu pasăre să crească. 


Nu sînt cuvintele cuvinte, 
Cînd nu ştiu moarte să învie; 


niuensăti, 


Cum nici poeți nu sînt poeții, 
Cînd nu cobor din veşnicie. 


Țăranul, pînă-şi vede spicul plin, 


tot sapă pe ogor. Poetul adună sensuri 
în cuvînt, dacă munceşte pînă-n zori: 


E miez de noapte. Pace bună. 
Poetul într-un vers s-adună, 
Într-un cuvînt, într-o silabă. 
Şi-o pune pe hîrtie-n grabă; 
Şi cînd o pune pe hîrtie, 

Ea nu-i încape-n poezie. 
Şi-atunci o şterge, o înjură, 
Dar tot cu ea rămîne-n gură. 
Silaba asta, se prea poate, 
Să-l urce în eternitate. 


Sapă poetul mereu în cuvînt... 


Acesta-i e rostul său pe pămînt. 


Don Quijote s-a bătut cu morile 
de vînt, 
lar eu mă bat, ai, prostul — cu-n 
cuvînt, 
C-o virgulă, c-un'punct, cu două 
puncte; 
Cele mai simple, cele mai 
mărunte. 
Şi bătălia e înverşunată — 
Aproape că nu birui niciodată. 
Şi totuşi, credem, poetul învinge 


în lupta sa cu cuvîntul, căci reuşeşte 
să toarne în el suflet: 


Mi-am crescut copiii şi am scris 
poeme, 
Care nu ştiu dacă vor ajunge-n 
vreme. 

Am ales cuvinte simple din 
cuvinte, 

Sufletul în ele mi-am turnat 
fierbinte. 


Unde e suflet, e şi cîntec. 


Poezia lui D. Matcovschi se cîntă. 
Cîntă de la sine: 


În oraş, la Chişinău, 
Are-şi omul dorul său. 
Şi cînd pleacă undeva, 
Doru-i arde inima. 

Mă gîndesc în sinea-mi: cine i-a 


găsit melodia, nu a căutat-o. Era în 
poezie. 


Săpînd în cuvînt, poetul e nesă- 


tul de viață. Şi cîntă: 


Tare eşti frumoasă, viaţă, 
Dar eşti scurtă, nu ştiu cum: 
Legănam mai ieri băiatul, 
Legăn nepoţei de-acum. 


Noi, cei care îl admirăm şi îl 


prețuim, îi dorim poetului viață lungă, 
multă inspiraţie şi legămînt veşnic cu 
graiul matern. 


Limba maternă, ca floarea 
eternă 

De busuioc şi de dor — 

Dor de țărîne, de doine bătrîne, 

De freamătul codrilor... 

Vasile MARTIN 
Chişinău 


CUMPĂNĂ DE APE 


(Nuvelă) 


Adormise îmbrăcat, cu lumina aprinsă, şi visase c-a plouat şi că i-a 
înverzit grădina ca în anii cei buni. Atît de mult aşteptase ploaia, o dorise şi o 
chemase în gînd şi în vis de-a lungul celor cîteva săptămîni secetoase de la 
mijlocul verii, încît acum, dacă s-ar fi abătut peste sat, ar fi crezut că a făcut-o 
de dragul lui. 

Auzi prin somn răpăitul stropilor ce se izbeau în geam, însoțit de vuietul 
intens, continuu, al ploii, şi inima-i tresăltă de bucurie. Pe pervaz, bombănea 
aparatul de radio, prevestind pentru a doua zi cer variabil, ploi de scurtă durată, 
însotite de descărcări electrice, şi vînt din sectorul sud-vest, cu intensificări... 

intr-o frîntură de secundă îşi aduse aminte de albiturile de pe sîrma de 
întins rufe din partea de sus a ogrăzii, de unde se vedea aproape întreg satul, 
spălate şi puse la uscat de nevastă-sa înainte de a se porni la fecior, în centrul 
raional. Se ridică pînă la jumătate, îşi lăsă picioarele în jos, acolo unde-i erau 
încălțările, dar îşi simți tălpile scufundate pînă mai sus de merişor într-un lichid 
rece şi le trase, descumpănit, îndărăt. 

Toate se petrecură atît de fulgerător, încît se crezu prada unui vis urit, 
după care nu te mai prinde somnul. Işi aruncă privirea la uşa ce da în tindă, 
lăsată întredeschisă ca să pătrundă în casă răcoarea nopții, şi simţi un fior 
rece prin toate încheieturile — pe uşa deschisă vraişte venea apa puhoi, de 
parcă s-ar fi rupt, unul după altul, zăgazurile celor trei iazuri din coastele satului 
şi apăraia răscolită de furie s-ar fi năpustit peste case şi grădini. 

` Nu avea cînd sta pe gînduri — afară turna cu găleata, apa pătrundea 
năvalnic în casă şi unica lui scăpare era scara din tindă ce da în gura podului, 
de care îl despărțeau doar cîţiva paşi. Se repezi spre ea ca un iepure hăituit şi 
nu se opri, ud pînă mai sus de genunchi, decît în pod, rămînînd acolo nemişcat, 
cu picioarele spînzurate în jos, fără nici un strop de vlagă în trup. 

Lumina din odaia părăsită de el se revărsa prin uşa deschisă în tindă şi 
văzu cum apa pătrunde tot mai năvalnic în casă, înghițind cu lăcomie scara pe 
care urcase în pod, şi un frig umed i se cuibări în întreaga făptură. 

Toată viaţa se temuse să nu fie înghiţit de ape... Din ziua cînd îi trase 
cărţile o ghicitoare care o îndesise într-un timp pe la maică-sa şi-i spuse că 
odorul ei cu cîrlionţi bălăi şi ochi albaştri are cumpănă de ape, nu s-a mai băgat 
în iaz. lar cînd îi venise sorocul să fie luat la oaste şi-l auzi pe comisarul militar 
zicînd “bun pentru marină” şi rostindu-i numele — Nichita Gorun, înalt de un 
metru optzeci şi trei, încremenit în fața comisiei de recrutare în poziția de 
drepţi, simţi cum îi fuge pămîntul de sub picioare... Scăpă cu greu de marină şi 
în loc de mări şi tări nu văzu în cei trei ani de “slujbă la-mpăratu”, într-o subunitate 
a trupelor feroviare, decît taigaua siberiană, prin ale cărei desişuri făcu loc unei 
linii de cale ferată. . 

Toată viața se temuse şi se păzise de ape, iar acum apăraia turnată din 

cer cu nemiluita cotrobăia, gilgiind, prin casă şi după ce îi înghitise putinul ce-l 
agonisise, urca după dînsul în pod, să-i ia şi zilele... Se gîndi să strige, să 
cheme pe cineva în ajutor, dar îşi dădu seama că n-are rost — casa moştenită 
de la părinţi se afla în partea de jos a satului, chiar la margine, nu departe de 
Bic, şi oricît ar fi strigat, nu l-ar fi auzit nimeni. 

După ce ochii lui ageri şi jucăuşi, atît de ageri şi jucăuşi, încît nu ti-i 
puteai închipui îngînduraţi sau întristaţi, se mai deprinseră cu întunericul, se 
apropie pe dibuite de fronton, găsi oblonul, îl deschise şi se uită afară. Ploaia 
năprasnică amestecată cu negura deasă, cerul spintecat de fulgere, vîntul năuc, 
mugetul apelor ce se apropiau de oblon — toate se amestecau cu o trufie 
infernală, fără a-i lăsa vreo speranţă. Asculta izbiturile din ce în ce mai furioase 
ale valurilor în trupul casei, ţinînd o mînă la gură ca să-şi oprească strigătul ce-i 
umplea pieptul. 

Să fi putut înota, s-ar fi aruncat în apă şi ar fi înotat pînă ar fi dat de mal... 
Ajungînd la capătul puterilor, s-ar fi apucat cu amîndouă mîinile de ramurile sau 
tulpina vreunui copac, smuls de iureşul apelor cu tot cu rădăcină, apoi ar fi 
încălecat pe el şi nu i-ar mai fi păsat nici de ploaia amestecată cu negura 
deasă, nici de mugetul apelor, nici de vîntul năuc. 

Dar întrucît nu putea înota, nu-i rămînea decît să aştepte clipa prăbuşirii 
casei sub izbiturile din ce în ce mai puternice ale valurilor şi se gîndi la 
nevastă-sa plecată cu cîteva ore în urmă la fecior şi-i văzu parcă aievea pe 
amîndoi, căutîndu-l prin mîlul rămas pe șesul din valea Bîcului după scurgerea 
apelor. şi bocind. 

Pe neprins de veste, din difuzorul aparatului de radio de pe pervaz răzbătură 
pînă la el, legănate în ritm de tangou, cuvintele unui cîntec din anii tinereţii: Nu 
mai plinge, Bebi, plînsul n-are rost... 

Ciuli urechea şi auzi cum glasul cîntărețului, slab şi pierdut, ca dintr-o 
depărtare adîncă, se zbătu de cîteva ori, însoțit de un bolborosit, şi amuţi, ceea 
ce însemna că apa ajunse deasupra pervazului... O rafală de vînt aduse dinspre 
Bîc strigăte disperate ce chemau în ajutor, dar peste cîteva clipe mugetul apelor 
le înecă. Nu departe de casa-i inundată trecură, învîrtindu-se ca moriştele, 
cîteva gîşte duse de ape la vale. 

Inspăimîntată de prăpăd, noaptea trecea chinuitor de greu. Descărcîndu-şi 
povara peste sat şi împrejurimi, norii se mai subțiaseră şi printr-o spărtură a 
acestora zări o stea îndepărtată care-i făcea cu ochiul. La vederea ei inima îi 
reveni la loc, gîndurile i se mai limpeziră şi simţi cum începe să-l năpădească 
o bucurie neînțeleasă. Un tunet bubui în apropiere, zguduind totul în jur, o pală 
de vînt izbi pe neaşteptate oblonul, închizîndu-l, şi se îndepărtă în zbor fîlfiitor. 
il deschise din nou, văzu prin golul acestuia şi spărtura norilor licărul stelei şi 
mîna-i rămase încleştată de oblon, de parcă anume de la el avea să-i vină 
mîntuirea şi, deodată, se însenină la față. Doamne-Dumnezeule, cum de nu se 
gîndise la asta mai înainte — fiind scos din balamale şi prins la repezeală 
deasupra celor cîţiva căpriori, puşi la păstrare în pod, oblonul putea fi prefăcut 
fără prea multă bătaie de cap în plută şi l-ar fi scăpat de la pierzanie. 

Depărtările vuiau, apele se mai ridicară şi acum o despărțeau de gura 
oblonului doar cîteva şchioape. După ce-şi făcu încă o dată socoteala, îşi 
încleştă amîndouă mîinile de marginea oblonului, căznindu-se să-l salte în sus, 
pentru a-l vedea scos din balamale, dar fie că obosise peste zi, fie că gîndurile 
la prăpădul din jur îi dădeau un tremur în tot trupul, nu izbuti să-l! clintească din 
loc. Se îndreptă din şale şi încercă a doua oară, dar nici de data asta nu avu 
sorți de izbîndă şi rămase cu gura întredeschisă, gata să risipească în vînt o 
înjurătură. 

Îndărătnic din fire, îşi trecu degetele prin chica bălaie şi după cea de-a 
treia încercare se văzu cu oblonul în braţe şi-l trase iute în podul casei. Bîjbiîind 
pe întuneric, găsi printre lucrurile înghesuite acolo vălătucul cu sîrmă de aluminiu, 
căpriorii fiind chiar alături. li cumpărase mai anțărț de la o rudă după mamă 
care-i aduse din Rusia, unde lucrase o iarnă întreagă la tăiat pădure, cu gîndul 
să-i ridice feciorului casă şi-i urcase în pod, la uscat. Miinile îi umblau ca 

niciodată de repede, căci meşteşugirea plutei 
se dovedi a fi mult mai anevoioasă decit îşi 
putuse închipui şi se ruga printre lacrimi. 

O singură dată citise în viața sa Sfînta 
Scriptură, însă acum, cînd apele îi amenințau 
viața, în memorie îi înviară acele rugăciuni care 
parc-ar fi fost scrise anume pentru dînsul şi 
cumpăna-i de ape... Le repeta cu evlavie de 
zeci de ori, în răstimpuri suspina din adîncurile 
sufletului şi începea din nou: 

— Scapă-mă, Dumnezeule, căci apele îmi 
ameninţă viața, dau apele peste mine! Către 
Tine îmi înalt rugăciunea, în bunătatea Ta cea 
mare, răspunde-mi, Dumnezeule, şi dă-mi 
ajutorul Tău! Să nu mai dea valurile peste mine, 
să nu mă înghită adîncul! În îndurarea Ta cea 
mare, întoarce-Ţi privirile spre mine şi nu-Ţi 
ascunde faţa de robul Tău! Căci sînt în necaz: 
grăbeşte de m-ascultă! Tu eşti ajutorul şi Izbă- 
vitorul meu: Doamne, nu zăbovi! În Tine, 
Doamne, îmi caut scăparea, în Tine mă încred 
din tinereţea mea. Dumnezeule, nu Te departa t ; 

a ARR 
de minei Dumezeule, vino în ajutorul meu! Desen de Al, HMELNITKI 

“Peste un sfert de oră pluta meşterită de el putea fi împinsă în viltoarea 
apelor. Răsuflă uşurat, dar nu din tot pieptul şi rămase cu ea la gura podului, 
lăsîndu-se furat de plescăitul valurilor ce se opreau în pereţii de lut ai casei. 
Mai nădăjduia că apa ar putea să se potolească, apoi să se retragă şi încerca 
în fel şi chip să îndepărteze clipa cînd va trebui să înfrunte — pentru prima dată 
în viaţa lui — vălmăşagul apelor. Nu şi-o putea închipui, nici nu vroia să se 
gîndească la ea. 

Goboriî mîna prin golul oblonului şi răcoarea apei îi pătrunse, ca un şoc 
electric, trupul. Cînd apele dădură buzna în pod, se aruncă în cumpăna norocului, 
împingînd oblonul prefăcut în plută în întîmpinarea valurilor şi ţinîndu-se cu 
mîinile de marginile acesteia. Pluta se roti de cîteva ori ca deasupra unui vîrtej, 
pe urmă intră în furia curentului şi se lăsă dusă de acesta la vale. 

| se făcu frică şi închise ochiii secaţi de orice speranță, apoi uită de 
primejdie, desfăcu pleoapele şi privi în jur. Ud pînă la piele şi răzbit de frig, nu-şi 
putea da seama cit de mult se îndepărtase de satul rămas undeva în urmă. 
Ape roia la stînga, ca mai încolo, la vreo două sute de paşi, s-o apuce mult 
a dreapta. 

Dabana loii mai bătu cîteva tacturi răzlețe pe scîndurile de brad ale 
oblonului prins de cei cîţiva căpriori şi se ogoi. Ridică pe-o clipă privirea spre 
cer şi văzu că norii se mai împuținaseră, pe alocuri se zăreau stelele mijind în 
înălțimile nebănuite, iar la orizontul închipuit se aşternea o ceaţă alburie. Un 
fulger scăpără pe boltă, asemănîndu-se cu un arbore de aur, smuls din pămînt 
cu tot cu rădăcini, şi la lumina lui văzuse — la numai cincisprezece paşi — 
arcadele unui pod de cale ferată ascuns între sălcii bătrîne şi scuturat de roțile 
unui marfar, spre care se îndrepta, vuind peste măsură, torentul de apă. Abătută 
de curent, pluta se apropia vertiginos de pilotul din mijloc al construcţiei metalice 
şi el se ridică în picioare, reuşind să se prindă la timp cu mîinile de o bară de 
fier şi simți cum apa îi smulse de sub tălpile desculțe oblonul prefăcut în plută 
şi-l izbi, mînioasă, de betonul armat al pilotului. 

Trupul podului vibra sub roțile trenului, undele ecoului amplificîndu-se pe 
apele înspumegate. Îşi încolăci picioarele de bara metalică şi prinse a se urca, 
CENA cu centimetru, spre pardoseala îngustă, de scîndură, de la margine 

odului. E 
i Văzîndu-se sus, în afara oricărui pericol, se întinse pe cele cîteva scînduri 
cătrănite ce se învecinau cu rampa metalică, înşiruită în lungul podului, apoi se 
ele a spate şi începu a căuta pe cer steaua care-i făcuse în acea noapte 
cu ochiul. 


Profiluri 

Aurelia RUSU 


OSPITALITATEA 
DOMNULUI 

NICOLAE IORGA 

SAU OSPITALITATEA 
CA DAR, HAR ŞI ROD* 


Noi, cei care ne perindăm pe la 
aceste “cursuri de vară”, sîntem oaspeții 
Domnului Nicolae lorga — ilustru călător 
şi locuitor, în cele din urmă, al urbei 
Vălenii de Munte. : 

Peregrinînd pe traseele civilizației 
străvechi şi populare, în căutarea 
oamenilor care ştiu, a cărţilor rare, 
manuscriselor şi documentelor uitate în 
poduri, prin sate şi biserici, istoricul 
ajunge, în 1908, cu trăsura la Văleni. La 
sugestia birjarului Tohăneanu, “al cărui 
nume îl arăta ardelean”, şi care spune 
cu prietenie țărănească: “ce bine ar fi 
pentru localitate dacă ar avea” pe cineva 
ca lorga, istoricul se arată disponibil. “L- 
am întrebat unde aş putea să mă aşez 


pentru a îndeplini această măgulitoare . 


funcţiune de patron al Văienilor, pînă 
atunci aşa de străină pentru mine. Şi el 
mi-a arătat o livadă plină de buruieni, în 
care copacii, de multă părăsire, 
stîrpiseră şi o căsuţă simpatică în 
dărăpănarea ei, unde în ultimul timp 
stătuse o vrăjitoare care dădea în cărţi 
şi împrumuta cu dobîndă ceea ce, 
fireşte, mi se va cere în primele timpuri 
şi mie, în calitate de succesor şi 
moştenitor al specialităţii. În faţă, la 
căderea serii, un cimitir vechi scînteia 
de luminile de la morminte şi răsuna de 
bocetele femeilor îngenuncheate. ... Mi 
s-a spus că în adevăr acel colț de 
sălbătăcie... e de vînzare şi prețul, de 
vreo patru mii de lei, trebuie plătit în mîna 
unui pîrlit de fotograf care se află la 
Ploieşti. , 
“N-aş fi gîndit că voi fi prins şi păs- 
trat durabil în acest loc prielnic gîndului 


* Discurs rostit în cadrul cursurilor 
de vară ale Universităţii Populare “N. 
lorga”, ediţia a XLVI-a, Vălenii de Munte, 
jud. Prahova, august 1999. 


şi lucrului, conchide lorga, care, la 
început, şi-ar fi dorit doar un “loc. de 
retragere pentru el şi familia-i 
numeroasă, iar, apoi, îşi va zidi conac 
cu cerdac pentru lectură, meditaţie şi 
întîlnire cu oaspeții de pe aici şi din 
lumea mare; îşi va instala biblioteca, 
“groaza de cărţi fără de care această 
retragere la ţară ar fi fost o sinucidere”; 
apoi, gospodăreşte, tipografia şi uti- 
lajele; sediul cursurilor de vară, ca loc 
de găzduire pentru cei veniţi de depar- 
te: un adevărat ospițiu, în sensul vechi, 
acum ieşit din uz, adică aripă sau 
construcție rezervată călătorilor şi 
oaspeţilor, din lat. hospitium ( săhastru 
de pe lîngă mînăstiri). 

lată-l, aşadară, pe Domnul 
Nicolae lorga în calitatea de oaspete, 
adică “străin”, “călător” dar şi în aceea 
de gazdă, de om al locului, care oferă 
găzduire, locuinţă şi azil trecătorului; în 
aceeaşi măsură mosafir şi amfitrion 
deschis cu inima, cugetul şi fapta tuturor 
mesagerilor şi mesajelor lumii, tuturor 
înălțimilor şi abisurilor umane, învăţat şi 
mentor — al tinerilor viitori istorici, al 
profesorilor de liceu, al misionarelor- 
institutoare. 

Tîrguşor cu oameni aşezaţi, ca 
multe asemenea tîrguri uitate, oameni: 
care ştiau a face şi preţui vestita lor ţuică, 
dar care nu-şi băteau capul cu de-ale 
culturii, Vălenii de Munte erau, la sosirea 
lui lorga, o “localitate al cărei nume abia- 
| prinsesem din pagini de cronică. Nu 
era pe atunci nici cale ferată, aşa încit 
de la Ploieşti se pornea pentru vreo 
două ceasuri de înaintare înceată în 
vechile trăsuri ce sunau de-a lungul văii 
Teleajenului din clopote pentru a speria 
pe lupi şi a înştiința pe hoţi; nici podul 
de la Drajna, legînd cu cele două linii 
ce țintesc una spre Țara Birsei, la Cheia, 
alta spre Bîscele Buzăului şi muntele 
Siriului, nu era încă întins. Un patriar- 
halism desăvîrşit, fără prăvălii, în stil 
românesc, cu coperişuri de aramă, cu 
stîlpi estetici şi altă podoabă pretențţi- 
oasă şi inutilă, stăpînea localitatea, 
unde în marginea mănăstirii din secolul 
al XVII-lea, cu şirlăul ei de ţigănie, mai 
mult sau mai puţin înălbită, şi a dungii 
de dughene pitite supt umbrare, vegetau 
familii pe jumătate ţărăneşti venite în 
parte din Ardeal şi păstrînd în graiul lor 
ceva din particularităţile de vorbire ale 
locului de origine. Era aici o pace, o 
bunăînţelegere românească, o armonie 
întîrziată, fără nici un amestec de 
populaţie străină, care cucerea îndată, 
ca şi încunjurimea, pe care am străbă- 
tut-o în cîteva zile, descoperind tot ceea 

ce se ascundea necercetat în bisericile 
şi mănăstioarele, în casele de moşneni 
înstăriți de belşugul prunelor din acele 
bătrîne sate.” (N. lorga, Adăpostul din 
Vălenii de Munte). 

Graţie rîvnei cărturarului, presti- 
giului şi personalităţii sale, Vălenii devin 
cu Nicolae lorga un focar statornic de 
cultură şi civilizație românească şi 
universală. 

Să fie vorba aici doar de ospi- 
talitate, ca recompensă, ofrandă, ospe- 
ție? sau deţine o asemenea ospitalitale 
virtuți care vizează priceperea, 
vocaţiunea, talentele cu aplecare spre 
deschideri largi, un dar anume care 
marchează destinul, traseul vieții 
trecătorului ocazional? 

În antichitatea romană, zeii — 
hospitii dii superi — ocroteau ospitali- 
tatea, distingînd oaspetele cu însemnul 
divin. 

Oamenii dispun de capacitatea de 
a-şi măsura paşii, de a-şi modela 
înțelegerea, direcţionîndu-şi traseul. 
“Sunt oameni care se mulțumesc cu tot 
ceea ce fac, fără a se întreba dacă 
aceasta foloseşte la ceva şi sînt alții, 
printre care din fericire mă număr şi eu 
— spunea Nicolae lorga, în cuvîntul de 
deschidere a cursurilor, din 1937 —, care 
înaintea oricărui lucru ce-l fac se 
întreabă dacă lucrul acela aduce vreun 
folos societăţii, dacă el corespunde unui 
ideal, unei necesităţi a societății întregi 
(s.n.-A.R.). 

Cu aceste cîteva delimitări intro- 
ductive ne plasăm chiar în cîmpul se- 
mantic originar al ospeţiei, vechiul 
cuvînt românesc derivat din oaspete + 
sufixul -ie. Oaspete nefiind decît lat. 
hospes, -itis, care însemna “oaspe”, 
“străin”, “călător”. Ulterior, fr. hospitalité 
< lat. hospitálitas, -atis, reconfortează 
sensul vechi al cuvîntului rom. ospefie, 
concurîndu-l şi înlocuindu-l. 

Însă atît fr. hospitalite, cît şi rom. 
ospeție au la origine, cum am spus, lat. 
hospes, hospitis, “gazdă”, cel care 
primeşte, oferă găzduire gratuit străi- 


nului şi călătorului, şi, în acelaşi timp, & 


cel care este primit şi găzduit: “oas- 
petele”. 

Explicaţia acestei suprapuneri de 
sensuri ne este dată de sanscritul 
ghôshapati, i, cuvînt compus din: ghosha, 
“păstorul!” şi “locuința” sa + pati, “stăpîn” 
(maître), baci, starostele păstorilor, 
berger en chef. 

Stăpînul turmelor era oaspetele, 
localnicul, gazda care primeşte, devenit, 
cu acest înțeles, hospes, cu termenul 
latin. El era acela care dădea, după 


uzajul antic, trecătorului, privit ca fiinţă 
sacră, tot ce avea, invitîndu-l a se simţi 
la el acasă şi stăpîn, servit ca membru 
al familiei, pe măsura gazdei — hospes. 
Aici îşi are originea şi deplasarea de 
sens de la gazdă la oaspete. (În treacăt 
fie spus, numeroase cuvinte latinești sînt 
ilustrative pentru o asemenea evoluţie 
bipolară în sfera semnificării.) 

Eroii lui Homer cunoşteau şi 
practicau această ospitalitate, ca şi 
strămoşii noştri de la care ne-a rămas 
îndemnul: 

“Mergi de spală picioarele 
oaspelui” (1705). 

Dumnezeu, la rîndul său, din 
topos al ideii, stăpînul şi Domnul, fiind 
figurat ca oaspele sufletelor călătoare. 

Dintotdeauna şi în toate ţările 
popoarele de păstori s-au distins prin 
virtuțile ospitalităţii — explicabile prin 
natura intereselor şi modul lor de a trăi 
— de la epopeile Indiei şi Greciei şi pînă 
la Biblie. 

La germani şi cea mai mare parte 
a popoarelor denumite de romani 
barbari, ospitalitatea nu era numai în 
obiceiuri, tradiţii, ci era statuată prin legi, 
care fixau şi amendau pentru inospi- 
talitate. Legile vieţii mănăstirești 
prescriu deopotrivă practicarea 
ospitalităţii şi ocrotirea nevoiaşilor. 
(Acum aflăm că unele mănăstiri nu 
acceptă persoanele în vîrstă şi pe ace- 
lea care nu au în spate avere cu case 
să fortifice moştenirea mănăstirească.) 

` Aşadar, în cutumele actuale ospi- 
talitatea şi-a schimbat complet 
caracterul: călătoreşti doar cînd ai bani 
în pungă şi poţi să-ți ostoieşti setea şi 
foamea. 

Şi atunci poate fi restrînsă sfera 
semantică a ospitalităţii doar la valorile 
concrete: achiziţii în ierarhia adminis- 
trativă după un ospăț copios sau, pusă 
pe cîntarul intereselor de parvenire 
socială, prețăluită prin bancă sau în 
bursă pe acțiuni? 

Sau trebuie avute în vedere şi 
evidenţiate sensurile social-etice, cu 
perspective înalt spirituale ale ospita- 
lității şi darului — forța modelului încăr- 
cat de semnificaţii morale, cultural- 
artistice, comportamental-formative, 
decisive pentru subiect? 

Astfel, toată această bogăţie de 
practici comunitare, imemoriale, danii şi 
trăiri neprecupeţite, generozitate de 
suflet şi sărbătoare a ofrandei decade 
în grotescul porcin al insaţietăţii — gestul 
gazdei şi mentorului fiind similar 
pilduitoarei aruncări de mărgăritare la 
porci. 

“Ospitalitatea de odinioară, pe 
lîngă ce era un criteriu al vieții sociale, 
naţionale şi familiare, notă caracteris- 
tică de bunăvoință, generozitate şi 
amiciție, ea se prezenta totodată ca o 
necesitate în orice ţară... antică în sensul 
clasic al cuvîntului”, membrii familiei nu 
aşteptau mulțumiri de la oaspeţi, ci le 
mulțumeau ei înşişi, iară după ce se 
depărtau, îi invitau din nou... G. Barițiu, 
în 1877, despre Familia Hurmuzaki 
(vom reveni la ospitalitatea acestei 
familii). 

În secolul trecut, Costache Negru- 
zzi vorbea de ospitalitatea română, 
odinioară proverbială şi de “graţioasa 
ospeţie” care “ne făcea a uita supărările 
vieței”. 

Vasile Alecsandri, de datoriile de 
fiu al patriei şi de călcarea legii ospe- 
tiei, pentru salvarea noastră ca popor: 

“O, lege-a ospeţiei, te calc, dar ce 
să fac?... Prin moartea unui duşman eu 
ţara mi-o împac” — unde duşmanul e 
străinul, invadatorul, dar în acelaşi timp 
oaspele. 

Alecu Russo distinge ironic între 
vechea ospitalitate şi cea “de care ne 
fălim astăzi... umbra numai a ospitalităţii 
părinteşti”. 

Şi George Bariț evidenția chiar 
atributele acestei proverbiale ospitalități 
părintești prin: 

— apropierea duhurilor, 

— unirea inimilor, 

- frațietatea caracterelor, 

— solidaritatea soartei, 

— combucurarea, scria el, şi 

— compătimirea unuia cu toții, şi a 
tuturor cu unul în activitatea, devota- 
mentul şi sacrificiile financiare şi morale 
care fundamentau şi onorau, ca 
adevărate virtuţi, comportamentul unor 
ilustre familii de spijinitori ai culturii, 
dezvoltării conştiinţei naţionale prin 
istorie, presă, literatură, învăţămînt 
şcolar — precum, de pildă, în Bucovina, 
ilustra familie Hurmuzaki. Pentru membrii 
acestei familii Doxachi Hurmuzaki — 
tatăl; Alexandru, Eudoxiu, Constantin şi 
Gheorghe -— fii; Eufrosina şi Elisa — fiice, 
dezvoltarea națiunilor. se justifică prin 
dezvoltarea civilizaţiei. 

Aşa se face că, pe lîngă Kogăl- 
niceanu, lacob Bologa, Timotei Cipariu, 
Alexandru Cuza, George Bariț şi multi 
alţii, ei îl vor găzdui şi pe Aron Pumnul, 
profesorul şi părintele spiritual al lui 
Mihai Eminescu. Cap al mişcării 
paşoptiste, Aron Pumnul este obligat, ca 
şi George Bariț, să părăsească 
Transilvania şi să ia calea refugiului, 
după trădarea idealurilor revoluției şi 


intrarea generalului Bem cu trupele 
ocupaţiei ungurești. Bătrînul Hurmuzaki 
îl va elibera din arest, îl va găzdui şi-l va 
ruga să rămînă profesor la Cernăuţi, 
unde Aron Pumnul va munci pînă la 
capătul zilelor sale, piîns prin 
“lăcrimioarele învăţăceilor”, printre care 
şi Eminescu. 

Şi, atunci, este ospitalitatea lui 
Hurmuzaki sau Nicolae lorga doar loc 
de adăpost şi şedere; ospăț (masă 
îmbelşugată, mîncare/ospătătură şi 
chiar nuntă ca în Transilvania)? sau este 
mai cu seamă o stare de graţie şi 
comunicare, transmitere şi prinos, în 
care darul, dania, cinstirea sînt semnele 
altruismului, iubirii semenilor, purei 
generozități. 

Frumoasa expresie românească: 
“femeie în starea darului” dă imaginea 
mamei născătoare de fii şi fiice — o mater 
făcătoare a lumii. Este însuşi simbolul 
harului şi rodului — darul omului şi darul 
naturii. 

Profesoratul lui Aron Pumnul a 
stat, graţie zeilor protectori cu nume de 
Hurmuzaki, sub semnul harului, căci a 
rodit în poetul genial şi nepereche 
Mihai Eminescu — bucovineanul. 

În partea din apusul romaniei, în 
Franța, noi putem mărturisi, Valeriu 
Rusu şi cu mine, că ospitalitatea, 
prietenia, încrederea nepusă în cum- 
păna contabilicească, pot crea starea 
de graţie şi-şi pot consemna rodul. 
Mulţumesc, doamnă Bernadette şi 
domnule Jean-Claude Bouvier, pentru 
ospitalitatea tradiţional-franțuzească şi 
modernă şi pentru prietenia care au 
impulsionat împlinirea unor destine. 

Un gînd de bună aducere-aminte 
şi lumină pentru părinţii d-lui Costel 
Manolache, care, descinşi din Transil- 
vania părinţilor mei, întrețineau sărbă- 
toarea plină de nobleţe a celei mai 
adevărate ospitalități. 

Ca vălenăseancă de adopţiune, 
vă mulţumesc Dv., tuturor, pentru bună- 
voința de a mă fi ascultat, nu înainte însă 
de a ne prosterna înaintea ospitalităţii 
de germinaţie antică, grecească şi 
românească, în cele din urmă 
mediteraneană, a Domnului Nicolae 
lorga. 

UN ANTIUTOPIST 
MODERN: 
LEON DONICI 


Scriitor remarcabil, greu de clasi- 
ficat şi cu un destin aparte, Leon 
Donici-Dobronravov (1887-1926), 
basarabean cu dublă obiîrşie (descen- 
dent prin mamă al ilustrului fabulist, 
rus după tată) s-a manifestat în cîteva 
ipostaze creatoare. El a avut mai mul- 
te vocații: de poet, prozator, drama- 
turg, publicist, critic literar şi de teatru, 
traducător, artist de scenă. Acest tal- 
ent de netăgăduită multilateralitate s- 
a produs în medii culturale diferite şi 
a scris în limbile rusă, română şi 
franceză. Pînă în prezent opera lui L. 
Donici rămîne nevalorificată integral. 

Odată cu editarea volumului anto- 
logic “Marele Archimedes” (1997), 
îngrijit de Ana-Maria Brezuleanu, ima- 
ginea personalității lui Donici obține 
noi dimensiuni. Dar chiar şi astăzi, 
după această valoroasă şi importantă 
recuperare, rămîne îndreptăţit dezide- 
ratul exprimat acum şapte decenii de 
Eugen Lovinescu: “Opera lui Leon 
Donici ar trebui adunată, din ea s-ar 
vedea un talent de care volumul său 
asupra Rusiei bolşevice nu ne poate 
da decît o slabă idee'[1,p.59]. Nu e 
întîmplător faptul. că în cea mai mare 
parte a exegezei româneşti Donici a 
fost şi rămîne mai întîi autorul Revo- 
luţiei ruse(1923). Cei mai avizaţi 
cercetători ai operei lui Donici, lurie 
Colesnic [2;3], Ana-Maria Brezuleanu 
[4;5;6] şi Sava Pânzaru [7] sînt 
fascinaţi preponderent de “gălăgiosul 
entuziasm” (Cezar Petrescu) stîrnit de 
numele lui Leon Donici, întîi la Sankt- 
Petersburg, apoi în România şi la 
Paris. Cu lux.de amănunte este 
reconstituită biografia acestui artist cu 
viață de boemă, sînt identificate 
modelele catalițice în formarea perso- 
nalităţii sale. În arsenalul locurilor 
comune ale textelor despre scriitor au 


intrat în temei viaţa lui Donici, relaţiile 
lui cu notorietăţile de la Sankt-Peters- 
burg, Chişinău, Bucureşti sau Paris, 
legătura vizibilă a unor proze cu 
literatura rusă etc. Mai puţin analizată 
însă e creaţia lui L. Donici, în aspec- 
tele ei definitorii, chiar dacă multe din 
textele scriitorului rămîn necunoscute 
cititorului. În circuital valorilor literare 
româneşti în anii '90, se rețin cu 
siguranţă, ca însemnate contribuţii 
Marele Archimedes, Requiem, Ante- 
crist, În drum spre Emaus alături de 
volumul de memorialistică Revoluţia 
rusă, dar acesta, indispensabil, 
desigur, de ciclul de articole stringente 
România atacată. Scrisori parizie- 
ne, în care scriitorul nu are nici un 
moment de ezitare sau îndoială, cînd 
îndeamnă pe basarabeni: “Din toate 
puterile trebuie să vă adunaţi 
împrejurul României. Afară de datoria 
cetățenească e o chestie de bun-simţ 
şi — dacă doriți — de bun-gust. Am 
văzut şi am cunoscut pe cei ce pretind 
Basarabia. Să ne ferească Dumnezeu 
de ei!”. Revoluţia rusă, consideră pe 
bună dreptate Ana -Maria Brezuleanu, 
“ar trebui relaționată cu Scrisorile 
pariziene, cele mâi puternice texte 
de factură politică, ce încadrează 
cariera de scriitor român a lui Leon 
Donici, ca două jaloane ale vertica- 
lităţii etice” [6, p.11]. 

Intr-un sens, Leon Donici este un 
antiscriitor. Marele Archimedes anti- 
cipează o întreagă literatură a antiuto- 
piilor, centrate pe critica totalita- 
rismului comunist în secolul al XX- 
lea. Marele Archimedes mai este şi 
o replică de creaţie dată unui soi de 
“nouă literatură”,-ce de la începutul 
secolului a propagat utopiile revoluţiei, 
care a însîngerat lumea şi a mutilat 
destinele a sute de milioane de oa- 
meni. Din perspectiva Marelui Archi- 
medes într-o altă strălucire apare şi 
întreaga operă a lui Leon Donici. În 
contextul utopiilor despre “revoluţia 
rusă” sau “visătorul din Kremlin” (Her- 
bert George Wel's), Donici polemi- 
zează indiscutabil cu un tip de litera- 
tură, pretins documentaristă, cum ar 
fi, spre exemplu, volumul lui John 
Reed Ten days that schook the 
World, apărut mai întîi la New York 
(1919), — cu o prefaţă de Lenin, apoi în 
traducere rusească editat în 1923 — 
cu idei susținute şi de Panait Istrati, 

cel de pînă la “spovedanii”, față de 
care Leon Donici în Scrisoarea a 
cincea ia atitudini clarvăzătoare. 
Despre Panait Istrati, acest discipol 
al lui Romain Rolland, care răspîndea 
informații fantastice despre România, 
Leon Donici nota: “Acestea sînt 
impresiile unui scriitor, care, oricum 
o fi el, trebuie să servească cîtuşi de 
puțin adevărul. Cînd vorbeşte prostii 
un avocat parizian, încă mai merge. 
Cînd aceleaşi prostii le iscăleşte un 
scriitor român, e nevoie de un 
răspuns”. 

Desigur, nu e o simplă întîmplare 
că Revoluţia rusă de L. Donici este 
reeditată abia în 1992 (de către lurie 
Colesnic la Chişinău şi apoi la 
Bucureşti, de către Rodica Pandele 
în 1996), adică după căderea 
comunismului. Sub teroarea regimului 
totalitar un scriitor, care pledează 
tranşant pentru libertatea spiritului şi 
a demnităţii umane, nu putea fi editat 
în nici un caz. Puţini scriitori, ca Leon 
Donici, au decelat atît de lucid şi 
onest esenţa criminală a bolşevis- 
mului: “În toată viața, sub jugul 
bolşevicilor, n-a fost nimic, dar nimic 
curat, nimic cinstit. Ca şi cum toată 
viața s-ar fi înecat într-o negură densă 
şi eternă. 

Crimă în faţa spiritului, crimă în 
faţa civilizaţiei, crimă în fața culturii, 
crimă în fața omenirii—din aceste 
elemente generale se compunea 
sîmburele vieții republicii sovietului. 

Teroarea roşie, munţii de cadavre, 
iată simbolul vremurilor care făgăduiau 
un cer nou şi un pămînt nou. 

Cînd îmi amintesc de trecut, mi 
se pare că am dormit şi am visat un 
vis înspăimîntător şi urit. 

Nu pot descrie azi domnia 
bolşevicilor cu răceala necesară unei 
descrieri adevărate. 

Numai cînd vor trece ani-şi 
vremurile se vor linişti, atunci, poate, 
ne va fi putință să privim la tabloul 
trecutului cu ochii senini” [8, p.208]. 
Într-o literatură enormă despre 
revoluția rusă previziunile lui Donici 
sînt printre puținele confirmate de 
istorie. ” 

Deşi nerealizat în momentele 
esenţiale şi în tendința sa funda- 
mentală, Leon Donici este vaioros din 
punctul de vedere al criticii unui 
sistem totalitar, al blamării unor utopii 


aberante, iar în literatura antiutopistă 
el ocupă un loc important alături de 
E. Zamiatin (Noi), F. Kafka (Pro- 
cesul), M. Bulgakov (Maestrul şi 
Margareta), G. Orwell (1984), spirite 
înrudite cu J. Swift, celebru prin 
Călătoriile lui Gulliver. 

Pînă la Revoluția rusă Leon 
Donici — Dobronravov dăduse în 
ruseşte Noul seminar (1913; tradu- 
cerea românească a lui G. Ivanov a 
apărut în 1929), romanele Apele mici 
(1914), Cneazul veacului (1917), 
ambele confiscate în Rusia, volumul 
de nuvele Floarea amară (1915), O 
călătorie din Petrograd la Basarabia 
(1920). Autorul “renunţase — lucru 
remarcat de critica noastră — la o 
poziție privilegiată în elita literelor 
petersburgheze (unde se remarcase 
sub numele după tată, Leonid Do- 
bronravov, în cercul lui Dimitri Merej- 
kovski, fusese prieten cu scriitorii şi 
artiştii de seamă ai vremii — Leonid 
Andreev, A. Remizov, E. Zamiatin, 
Teodor Şaleapin etc.) şi se dăruia 
acum, luînd-o de la început, literaturii 
şi aspirațiilor noii patrii redescoperite” 
[6, p.11]. Se credea că panorama 
memorialistică a Revoluţiei ruse 
apăruse încă în 1920, în “Sfatul Ţării” 
intitulîndu-se pentru început Împă- 
răţia căzută. Schițe şi portrete. 
Lucrarea se născuse — după afirmaţia 
lui lurie Colesnic — din ciclul de satire 
politice Scruim şi funingine, publicate 
la Petrograd în 1917.“Toate aceste 
reluări şi insistente ale textului despre 
cele petrecute în Rusia anului 1917 
ne dezvăluie un Donici parcă urmărit 
încă de Eriniile aberante ale revoluției, 
obsedat de “un vis înspăimîntător şi 
urît” [6, p.11]. 

Revoluţia rusă este, în primul 
rînd, o experienţă trăită de Leon Donici 
într-o lume sîngeroasă, ca de coşmar. 
Chiar dacă reconstituirea eveni- 
mentelor e fragmentară şi subiectivă — 
“Nu scriu istoria, nici nu vreau s-o 
scriu. Poate nu-s obiectiv despre cele 
petrecute şi trăite. Paginile de față 
sînt numai ceea ce am văzut, am trăit 
şi am suferit” [8, p.5]-— cum ne asigură 
cu francheţe memorialistul, cartea şi 
astăzi îşi păstrează actualitatea şi 
valoarea de document extraordinar al 
unei lumi halucinante, absurde, sărite 
de pe fix. Implicat direct în sorbul 
revoluţiei ca gazetar, ca scriitor, dar 

şi ca apropiat al multora dintre 
protagoniștii tragediei şi înzestrat cu 
ascuțit spirit de observaţie, Leon 
Donici operează asemenea unui 
cineast cu secvenţe luate pe viu şi 
ne dă filmul documentar al unui haos, 
al dezlănțuirii unei enorme şi cres- 
cînde nemulțumiri a oamenilor înnebu- 
niți de libertate într-o societate în 
derivă. În acelaşi timp, el nu numai 
că istoriseşte întîmplări, pătăranii 
despre țar şi camarila sa, deputaţi şi 
guvernanti, dar mai este martorul inte- 
resat, iar uneori şi participant aleveni- 
mentelor (La un moment dat el este 
ales comisar de cartier). 

Se năruie un sistem de valori 
umane şi lucrurile cele mai elementare 
îşi pierd orice sens în demenţa mase- 
lor: “... A fi arestat pe atunci era un 
lucru foarte simplu. Aresta cine vrea. 
Arestau soldaţii, muncitorii, membrii 
sovietului. Fusese arestat un polițist, 
care se ascundea la marginea 
Petrogradului. Pe drum, unul din sol- 
daţi i-a spus: . A 

— Dă-mi cizmele tale! Imi plac 
foarte mult. Polițistul nu vroia. Atunci, 
soldatul i-a strigat: 

— Eşti duşman al poporului şi 
tot nu vrei? 

A tras foc, l-a omorît şi, cu cizme 
noi, a plecat înainte. Foarte simplu!” 
[8, p. 125]. 

Revoluţia rusă este o carte extra- 
ordinară prin mişcare şi atmosferă, 
prin tragismul atrocităților umane. 
Viaţa şi moartea constituie, de fapt, 
subiectul predilect al celor mai păti- 
maşe mărturisiri: “De la Kronştadt, 
epidemia uciderilor s-a întins la Helsin- 
gfors, unde răscoala a luat proporții 
enorme. Cînd citeai sau ascultai po- 
vestirile despre grozăviile din Helsing- 
fors, îti îngheţa sîngele în vine. N-aş 
vrea să povestesc acuma toate 
aceste sălbăticii, dar nu mă pot opri 
să redau un fapt, fără nici un comen- 
tariu. Toţi ofițerii care n-au avut timp 
să fugă au fost dezbrăcați în pielea 
goală. Decoraţiile şi epoleţii le-au 
fost țintuite în corp cu piroane. Escor- 
taţi de matrozi, bieţii batjocoriţi defilau 
pe străzi, producînd o impresie 
grozavă în poporul finlandez. Apoi, la 
țărmul mării, matrozii le-au legat pietre 
de picioare şi i-au azvirlit în mare” [8, 
p.111]. i 

Memorabile, extrem de reuşite sînt 


şi portretele unor protagonişti între 
care se remarcă împăratul şi împără- 
teasa, Rasputin, Kerenski, un “Napo- 
leon fără un sfert de ceas”, intelectualii 
Leonid Andreev, “semănînd puţin cu 
Cristos”, Gorki în care Leon Donici a 
văzut un fel de lanus literar, însetat 
de putere politică, lipsit de scrupule 
etc. Numeroase sînt şi personalitățile 
epocii prinse în mişcarea, cu adevărat 
caleidoscopică a evenimentelor, 
înregistrate şi transfigurate prepon- 
derent sincopat, sumar. Plehanov, 
Lenin, Leon Troțki, deputați şi miniştri, 
generali, soldaţi şi matrozi, deplasă- 
rile de trupe, chemările la luptă, 
cuvîntările, servitoarele, socialişiii şi 
anarhiştii dau viață unui univers teri- 
fiant, monstruos-grotesc. Tipurile 
sociale sugerează moravurile şi stările 
de spirit dominante în epocă, dar, cu 
toate acestea, Donici, bineînţeles, “nu 
este un portretist în genul psihologic, 
siluetele sale sînt schematice, trasa- 
te în cîteva linii simple, dar inspirate 
de mişcarea surprinzătoare a materiei 
vii, păstrînd amprenta realităţii în 
pofida simplismului sau chiar a stîn- 
găciei” [9, p.17]. Probabil, din raţiuni 
polemice în forma finală a Revoluţiei 
ruse Donici operează schimbări în 
titluri şi subtitluri, renunţă la cîteva 
scurte pasaje, căci cum altfel am: 
putea explica şi faptul că autorul 
suprimă două capitole, deloc acci- 
dentale, chiar foarte necesare în 
exprimarea complexităţii materiei 
umane. Este vorba despre “Vladimir 
Burțev (portretul unui revoluţionar 
care s-a sinucis neputînd suporta 
deziluzia revoluţiei) şi Teodor Şaliapin 
(despre care însă va scrie în articole 
separate)” [6,p.11]. Oricum, în contex- 
tul utopiilor despre revoluţia rusă 
cartea lui Donici face un sever rechizi- 
toriu comunismului incipient şi dezvă- 
luie lucid un antimodel al normalităţii 
umane, intuit în starea lui embrionară. 
In literatura numeroaselor utopii Ma- 
rele Archimedes al lui Donici este, 
fără îndoială, o antiutopie ce averti- 
zează lumea despre esența regimului 
totalitar şi consecințele lui asupra 
omului, relațiilor umane, o anticipare 
a binecunoscutului azi “homo sovie- 
tikus”. 

Pînă la apariția Revoluţiei ruse 
Lucian Blaga desluşea o calitate 
esenţială în scrisul lui L. Donici, pro- 

feția, vizionarismul intrinsec: “De-o 
vreme scrie în revistele româneşti 
nuvele, admirabile gînduri poetice, 
cînd subtile, ascunzîndu-şi înțelesul 
cu un surîs lunatec, cînd apocaliptice 
cu profunzimi de profeție. Leon Donici 
e un vizionar...” [10,p.1]. Afirmînd 
acestea, Lucian Blaga se referă cu 
siguranţă la nuvela Marele Archi- 
medes (1922) apărută în numărul din 
iunie al revistei “Viaţa românească”. 

Din perspectiva zilei de astăzi, Ov. 
S. Crohmălniceanu califică nuvela 
drept “o teribilă anticipare a lumii 
orwell-iene, către care evolua socie- 
tatea sovietică postrevoluţionară” 
[8,p.209]. Nuvela ilustrează ostilitățile 
lui L. Donici cu “feciorii de Satană”. 
Ideea nu e nouă. O depistează însuşi 
scriitorul într-un profil despre Dimitrie 
Merejkovski, publicat în acelaşi timp 
cu Marele Archimedes. În Religia 
lui Dimitrie Merejkovski Leon Donici 
evidenția: “Cînd scrie trilogia Christ şi 
Antechrist, acele trei romane vestite: 
Moartea zeilor, Leonardo şi Petru şi 
Alexie, cînd scrie drama Pavel , cînd 
scrie studiul despre Tolstoi şi Dosto- 
jevski, cum şi volumul Gogol şi dracul, 
pretutindeni se învederează gîndul lui: 
Puterea lui Christ merge alăturea de 
a lui Antechrist şi că Antechrist nu e 
acela care trebuie să vie, ci a venit 
demult, o dată cu Christ” [11,p.173]. 
Apropierea sfîrşitului lumii o desprin- 
dem şi din cele două motouri ale 
nuvelei luate — din Apocalips: “... şi 
iată că s-a arătat un cal negru. Cel ce 
sta călare pe el, avea în mînă o 
cumpănă”... “şi s-a jurat pe Cel ce este 
viu în vecii vecilor ... că vreme mai 
mult nu va fi” — şi din Platon: “Atunci 
doară tot timpul cellalt pare să nu fie 
mai mult decit o singură noapte”. 

Atmosfera din Marele Archi- 
medes este infernală, oamenii sînt 
osîndiți la moarte prin foamete. 
Distribuită în categorii, lumea e la che- 
remul Sovietului. 

Se dă “pîine numai celor care sînt 
înscrişi în categoria întîi şi a doua. 
Cei din categoria a treia şi a patra, în 
loc de pîine, vor primi numai legume 
uscate”. Narațiunea e centrată pe 
chinurile protagonistului înfometat, 
rătăcind fără nici un scop pe străzile 
enorme ale oraşului mort. “...Oamenii 
ce se întîlnesc în drum -par nişte 
umbre sau nişte morti înviaţi”. In casă 

e soția lui, Kitty şi Nina, cumnata, 
care se descurcă, fiindcă îl are pe 
superiorul său Parvinsky. Parvinsky 
e un om foarte cumsecade, foarte 
nobil, deşi e comisar, comisar de 
aprovizionare. 

Osîndiţii la moarte se transformă 
în umbre. “Trecătorii .. în amurg samă- 
nă a umbre. Umbre, umbre, umbre, pre- 
tutindeni umbre, un oraş de umbre, 
care se mişcă, trec, dispar, apar din 
nou. Un şir de umbre nesfirşit de lung 
„„„ Umbrele osîndiţilor la moarte...” 
Vremea nu mai există. Nu există nici 
oameni, ci umbre. De fapt, nici umbre, 
ci numere, se dumereşte Toporcov, cole- 
gul de serviciu al protagonistului. 
“Acuma, dumneata şi eu, şi alţii, noi cu 
toții nu mai sîntem oameni. Mă-nţelegi? 
Dumneata eşti un număr şi cu toții 
sîntem subordonați..., sîntem subor- 
donati voinţei Marelui Archimedes”. 
Marele Archimedes e stăpînul vieții, 
stăpînul universului. “EI, cu numărul şi 
măsura. Tot e numărat. Tot e măsu- 
rat”. Protagonistul, om concret, se face 
umbră, apoi se trezeşte un număr. 
Dezacordul dureros al protagonistului 
cu realitatea se estompează treptat. 
In argumentarea lui Toporcov cine 
spune că revoluţia e o zguduire, o 
catastrofă — minte. “Revoluţia e o 
rînduială, o geometrie; şi noi sîntem 
dovezi ale unei teoreme: “Intr-un 
triunghi oarecare, la unghiul cel mai 
mare se opune şi latura cea mai 
mare”. lată! E un calcul diferenţial, iar 
noi sîntem cifrele cu care operează 
EI...” În noua orînduială în casa lui 
s-au mutat chiriaşii, oamenii puterii: 
Parvinsky, Dors şi un al treilea. Cu 
duioşie şi sarcasm sînt descrise 
portretele şi moravurile lor: “Parvinsky, 
aşa om larg în umeri, puţin roşcat, cu 
un zîmbet foarte ciudat. Cînd zîm- 
beşte, buza-i de sus se ridică foarte 
tare şi i se văd dinţii mărunți şi o gingie 
trandafirie, umedă. Dar îndată buza îi 
cade jos şi faţa îi rămîne ca o mască. 
Foarte des repetă: “Fără îndoială, fără 
îndoială”. Spune că e fost ofițer. Nu. 
Un fost plutonier, poate. Cellalt, Dors, 
înalt, uscăţiv, ras la față şi tăcut. 
Seamănă a suedez. Al treilea chiriaş, 
cel care a luat sufrageria, e un om 
neînsemnat”. Protagonistul doarme în 
bucătărie. Kitty — în patul lui Dors. 
Dimineaţa protagonistul e arestat şi 
dus la Cuniţky, tovarăşul cel mai 

înspăimîntător, unde i se deschide un 
dosar. Arestarea lui e în legătură çu 
Toporcov. | se deschide un dosar. In 
sfîrşit el are număr: 137. El a devenit 
o cifră, un simplu număr cu care op€- 
rează Marele Archimedes (care are şi 
un alt nume). Protagonistul nr. 137 
trăieşte în. permanentă frică haluci- 
nantă şi află cea mai importantă taină 
din lume care e Numărul şi Măsura (i- 
a spus într-un amurg Marele Archime- 
des). “Cu taina asta, consideră prota- 
gonistul, noi sîntem imperceptibili! Şi 
nimeni, nimeni pe lume, nici chiar şar- 
pele ăsta rece de Cuniţky, nici chiar 
mii şi milioane de Cuniţky, nu vor 
smulge taina noastră” [11,p.83]. 
Arestarea e în lumea nouă o chestie 
obişnuită, iar interogatoriile şi dosarele 
devin un ritual de iniţiere în Măsura 
cea Mare a celor aleşi. Dezvăluirea 
intuitivă a aspectelor absurde şi 
stupide ale totalitarismului — sacri- 
ficarea în numele unei taine sau sa- 
cralizarea Marelui Conducător consti- 
tuie liniile de forţă ale acestei nuvele. 
“Măsura cea Mare”, în ultimă instanţă, 
trebuie să devină simbolul dreptăţii şi 
armoniei. 

Protagonistul 137 nu divulgă ne- 
trebnicilor alte nume ale Marelui 
Archimedes. Cît priveşte Numărul. 
Platon, citat în debutul nuvelei, îl con- 
sidera treapta cea mai înaltă a cu- 
noaşterii şi esenţa armoniei cosmice 
şi interioare. Marele Archimedes îşi 
păstrează mult mai multe taine. Odată 
cu acestea este dificil să descoperim 
misterele şi altor proze. “Critica 
românească observase pertinent 
legătura vizuală a prozelor lui Donici 
cu literatura rusă, cu inefabilul sufle- 
tului slav, a cărui desluşire era încă o 
preocupare constantă şi la noi, dar şi 
în Occident. Nu avea însă cum să 
constate că, în maniera de a scrie şi 
de a-şi alege subiectele, în textele lui 
Donici respiră adoraţia pentru mentorii 
săi literari, vîrfuri ale literaturii ruse de 
la începutul secolului, Alexei Remi- 
zov, Feodor Sologub, Leonid Andreev, 
întrucît cu excepția ultimului, ceilalţi 
doi nu erau cunoscuţi în aria româ- 
neaseă de cultură. Nu era vorba de 
pastişă, ci doar de o alegere inspirată 
a modelelor în formularea propriei 
personalităţi. În orice caz, prozele lui 
Donici se derulau într-o manieră mo- 
dernă, neafectată, în care visul, 
halucinaţia sau gîndul lăuntric se 


împleteau în chipul cel mai firesc cu 
detaliul real, precis, în care tragicul 
se împletea cu grotescul sau cu ironia 
amară. Subiectele alese de oriunde, 
de pe stradă sau din legendele biblice 
deveneau pregnante prin metaforă, leit- 
motiv, fraze scurte, repetiţii, printr-o 
anume intuiţie afectivă a culorii şi a 
detaliului semnificativ” [5, p.360]. Cu 
alte cuvinte, Leon Donici, fascinat de 
modelul romanului rusesc, în înțelesul 
bun al cuvîntului, reprezintă în proza 
noastră o figură deosebită, poate cea 
mai strălucită prin calitatea estetică 
a scriiturii, dar şi neordinară prin 
verticalitatea sa, iar prin Marele Ar- 
chimedes el este în literatura română 
primul antiutopist modern care aver- 
tizează lumea de marele pericol al 
societăţii totalitare. 

TRAIANUS 
Chişinău 


Sînt de neconceput fără de voi, mereu-mereu 
În mine curg Carpatii şi se cutremur mări 
Vai, cum se pierd săruturi date pe vînt în gări 
Şi uiţi că tu eşti umbră a sufletului meu 


Numele tău curge ca o respiraţie pe rîul de tăceri 
Cuvinte bat la uşă şi intră în iatac să se dezbrace 
Vinul ne face semn cu ochiul cerul nu mai are întrebări 
Ci doar răspunsuri calme iar tu-amiroşi a pace 


Trupul meu e-o imensă cutie poştală 

Cine doreşte aruncă-n ea plicuri de dragoste dar şi de ură 

Buzele ei sînt chiar alfabetul frenetic al marii tristeţi o 
comoară 

Pe care o pierdem la sigur ori cerul ne-o fură 


Eşti ca o dimineaţă dorită fără sfîrşit că n-o să rămînă 
lradiezi lumină şi-mparţi celor din tainice văzduhuri noi 
cunune 
Stau şi ascult ce dulce respiri în limba română 
Cînd eu în ea nu stăpînesc nici o literă, ci doar un 
nume 


POEM CU TU 


Acolo de-o vecie 

era totul neschimbat 

Trecea doar trecutul la braţ cu prezentul în fiece seară 
de luni 

furişat printre lucruri bizare 

Copiii ascundeau în palme păsări 

Bătrînii — amintiri 

Fetele — vise 

Zeii — ofrande zimbete şi lujere 

La masa de fulgere uitai să vii 

Sudoarea-ndrăgostită îţi şiroia pe trup 

Singurătatea tîrgului din nord n-avea pereche 
Ce mai oraş! 


Acolo 
doar el era incapabil de ură şi răzbunare 
prat de veşnic 
ncît n-avea nici nume 
De fapt a avut multe nume 
l-au dăruit multe nume dar nu i s-a potrivit nici unul 
Şi i-au zis: TU 
Habar n-are de proveniența numelui său, 
Ştie doar că e nume neobişnuit 
Şi nobil, altfel nu l-ar fi purtat niciodată. 


Azi dimineaţă 

Celebrul TU 

şi-a onorat ceaiul 

sorbindu-l fără milă 

Şi-a ars umbra, amintirea, visul 

Şi ca şi cum nici n-ar fi fost vreodată 
a murit şi el ca un oraş cu toate 
actele în regulă 


A treia zi aveau să înflorească salcîmii dintr-o simfonie 
Şi ei l-au dus pe umerii lor spre cimitir 

TU avea să se întoarcă mult mai tîrziu 

şi neştiut de nimeni 

doar de aceste rînduri ce le-nşir. 


Amintirea e singura lui fotografie rămasă 
Îşi mîngiie florile ce cresc din trupul ei 
în orice vară 

Şi nici prin gînd să-i vină 

C-o să moară. 


* kk 


Iluzia mării pieptănată de vînt 

Surîde 

Noaptea cu vopseli de soartă 

Din Marea-nsingurării Moartă 

Zugrăvea tăceri în poartă 

Sînt contravenientul morţii mele 

În genele mele se leagănă-nciîlcindu-se raze 
În ochii mei cuiburi îşi fac întristările toate 
Un trandafir îşi scutură la geamul nopţii 
Ultima fericire 


Zîmbetul meu a murit 

lar cîntecul tău nu mai vine 
În trupul meu îşi uită cheia 
Prizonieratul unui vis 
inchide ochii iarba pe furiş 
Istoria se găteşte-n oglindă 
Şi-şi dă pe buze ruj de viitor 


Comcună de creație 


Copacii merg în baston spre spital 
Florile plîngeau tăcute-n geam 
Bucuria pe care-o pierdeam 


O, ce timp, o, ce netimp, 
Pomii răsculați pe vînt 
Făceau de surisuri schimb 


kkk 


Istoria este şomer de rînd 

Şi că va fi încă mult timp mi-e teamă, 
Dormi în inima mea, mamă 

fă-ţi cuib pasăre cu aripi de iarbă 


Îngerii îşi dădeau foc la aripi 

Şi rămîneau suspine pe pămînt 
Doamne, m-arunc la pieptul tău 

Să mă cuprinzi 

Cu ochii de cer şi deşte verzi de nalbă 


Te caut cu paşii 
Cum altădată în batiste-nfăşuram suspine 
Şi plîngeam a doua zi că nu-s 


Mă joc cu mintea mea de-a baba-oarba 
Ascult seva mustindă de comori 

Pe frunte port coroane de-amintiri 
broboane de melancolii 

De îngeri este sufletul meu plin 

De şoapta lor mi-e inima rănită 

Şi merele din ramuri plesnesc 

căzînd în mine 


k*k k 


Visele mele vă dau binețe iar voi nu le observați 
lubirea mea s-a rezemat de cer cu florile regretelor 
în mînă cerul intră-n sufletele lumii în papuci 

şi fără-a-şi cere voie vîntul şi-a pierdut sipetul 
cu-amintiri şi crede că hoțul sînt eu 

Am tras uşa de la singurătate 

Şi-am deschis ferestrele iubirii de tine 

Ți-am țesut surisul în inima mea 

lar pescăruşi în pliscuri duc fărîmitura fericirii 
Am fost în piaţă mi-am luat viaţă şi-am dat 

pe dînsa un cuvînt Doamne Doamne şi iar 
Doamne în spitale cu nebuni viața noastră şi 
frumseţțea beau cucuta lacrimii 

O tu iubito în ce veac purtai poveştile-n priviri 

şi eu purtam o noapte? Vezi, soarele cu-aprinse 
lănci crini duelînd apune singurătatea-mi este 
neam şi soră-mi este moartea 

Radu BURDUJAN 
Briceni 


CUVINTE DE DOR 


Primul sentiment de dragoste ţi-l datorez ție. 

Am cercetat toate dorințele sufletului tău. 

Totul s-a întîmplat aşa cum trebuia să fie. 

Eşti plecată. Am suferit despărţirea atît de greu. 

Cînt mereu chipul tău în oglinzile îndreptate spre cer, 
Dar văd numai stele ce cad uneori spre pămînt. 

Te iubesc, cum n-am iubit, şi-mi rămîne numai să sper 
Că sufletul plăpînd va rezista şi nu va fi frînt. 

Inima doreşte acum să fie îngheţată 

Căci pasiunea dragostei nu o va încălzi mai mult. 
Universul aude cum o voce disperată 

Străpunge văzduhul, disperat, strident şi scurt. 
Trimit, a cîta oară, un hulub cu-o scrisoare de amor, 
Dar el nu revine. Poate nu ştie drumul spre tine? 
Nopți în şir spun aceleaşi cuvinte de dor. 


DRAGOSTEA 


Nu scăpa dragostea cînd e aproape, 
Dar ascunde-o în inima tainică a ta. 
Aşază-te singuratic la o masă 

Şi visează, pînă ce nu vei putea 

Să vezi cum ea se revarsă 

Pentru alta. Pentru alta 

Zimbetul ți se dizolvă-n fericire. 
Gîndul pleacă mai departe. 

Inima ţi se umple de iubire, 

Cînd o iubeşti foarte, foarte. 

Cine a creat-o, aşa de frumoasă, 
Dragostea? Fără ea nimic nu există. 
Şezînd singuratic la o masă, 
Intelegi aceasta. 

Tamara PAHOMI 
Chişinău 
k*k 
Rătăcesc cîteodată, 


Pierd drumul, cărarea, 

Fă, Doamne, o minune — 
Luminează-mi calea. 

În această beznă, în întuneric, 
Mi-e teamă, mi-e teamă 

Că am să mă-mpiedic. 


* kk 


Plouă noiembrie, 
Plînge sufletul meu. 
De ce mi-i atît de greu? 


Cad frunzele, 
Noduri mi se ridică în gît... 
De ce mi-i atît de urît? 


Se trece toamna, 
Mă macină straşnic un dor. 
Cînd îmi va fi mai uşor? 


k*k kk 


Mă întorc la tine 

Pe o clipă, două... 
E frumos, e iarnă — 
Parcă ninge, plouă. 


Hai, te rog, mă-ascultă — 
Doar o vorbă, două... 

E frumos, e iarnă, 
Ochii-mi sînt în rouă. 

Marcela RADU 
Chişinău 


DIADEMA IUBIRII 


Cîntecul primăverii răsună în întreaga lume. Eu sînt la un capăt al lumii şi 
tu la celălalt, dar ambii auzim acest cîntec, ambii îl simțim, ambii îl trăim. Deşi 
nu ştim nimic unul de altul, totuşi eu simt că tu asculți acum această melodie 
pe care o ascult şi eu. E un miracol, nu-i aşa? 


* k k 


Cineva, văzîndu-mă acum, în mijlocul acestei nopți sumbre ar putea crede 
că sînt bolnavă. Şi dacă acel cineva ar avea şi o minte ageră şi-ar da seama 
imediat care e boala mea. Este iubirea, o boală care respinge orice leac, o 
boală care îţi îngroapă gîndurile într-o temniţă ferită de lumina zilei, făcîndu-te 
să suferi, să speri şi să aştepți. 

lubirea a adus oare cuiva fericire? O fericire care să dureze mai mult de o 
oră, două, trei, sau în cel mai bun caz de o zi, două, trei. lubirea se naşte şi 
moare în ritmul rapid al unei bătăi de inimă, şi de-ar fi numai asta, dar nu e chiar 
atît de simplu. Asemeni furtunii ce lasă în urmă potop şi jale, copaci rupți şi 
căzuţi peste case, iubirea lasă în urma sa fremătări amare, zbuciumări sufleteşti. 

Nici nu mai ştiu ce să cred. 

Ştiu doar că mi-e greu. Dorul îmi soarbe vlaga vieţii. Vreau să te văd. 
Unde eşti? 


Tot timpul tu ai dreptate şi eu nu. Tot timpul cuvintele mele nu au sens şi 
ale tale au.Tot timpul vorbele tale sînt spuse cu tîlc şi ale mele nu. Tot timpul 
eu greşesc şi tu nu. Tot timpul tu eşti un sfint şi eu nu. Tot timpul eu sînt 
vinovată şi tu nu. 

Tot timpul eu sufăr şi tu... nu ştiu. Atîta batjocură, atîta ură, atîta mîndrie, 
atita încredere în sine, atîta îngîmfare, atîta înălțare în slăvi a propriei persoane, 
atîta umilire a celei ce te iubeşte, atita... 

Te crezi împăratul sufletului meu, dar ce vorbesc eu? Acest cuvînt nu se 
potriveşte defel aici, căci un împărat nu-şi tachinează în modul cel mai crud, în 

care tu îmi tachinezi sufletul, nici chiar cea mai umilă slugă. Tu pur şi simplu nu 
ai suflet, tu pur şi simplu nu eşti educat, tu pur şi simplu iubeşti să vezi cum 
suferă cei ce te iubesc, tu pur şi simplu nu mă iubeşti... 


* k*k * 


Încă nu mă cunoşti bine. Nu ştii ce poate o femeie rănită de gloanțele 
dragostei, dar nu-i nimic, în curînd vei afla şi-ţi va părea rău că te-ai născut pe 
acest pămînt. Nu vreau să te văd în genunchi în fața mea, ci pur şi simplu am 
hotărît să-ţi arăt şi ţie cît e de bine cînd suferi. Te crezi împăratul Romei, dar nu 
va trece mult timp şi vei fi detronat chiar de propria ta conştiinţă, îţi vei da 
seama că nu e chiar atît de simplu cum ţi se pare să fii împărat, vei vedea că 
dragostea mea e mult mai puternică decît pare, ea poate să te facă să plîngi 
chiar, ceea ce nici nu ţi-ai închipuit vreodată că poţi face. 

Mi-e milă de tine, dar ce pot să fac? Nimic, cu nimic nu te pot ajuta. Va 
veni momentul cînd va trebui să plăteşti pentru fiecare lacrimă vărsată de mine. 
Dumnezeu le face parte dreaptă tuturor, aşa că nu voi fi nedreptăţită nici eu. 


Sînt scăldată de razele iubirii. Privesc apusul de soare şi descopăr, 
proiectîndu-se în lumina sa palidă chipul tău. L-aş putea recunoaşte dintr-o 
mie. 

Priveşti şi tu apusul. Te fascinează, nu-i aşa? Cu toate că te văd ca prin 
ceaţă, te simt aproape-aproape. 

Această lumină roşiatică a apusului ne uneşte gîndurile, inimile şi iubirea. 
lubirea — această diademă pe care o port şi eu, şi tu — ne face mai buni la suflet, 
mai visători, ne poartă printr-un univers imaginar, în care trăim o lume de basm. 

Ceea ce ne trezeşte la realitate este rațiunea, care ne spune că în viaţă 
nu e de ajuns doar să visezi, viața e mult mai crudă decît pare a fi şi dacă vom 
trăi-o doar visînd cu ochii deschişi ne vom trezi brusc la capătul ei şi ne vom da 
seama că am irosit-o zadarnic. 

Irina CRĂCIUN 
Chişinău 


SÎNT 


Sînt o rază 
căzută 

pe pămînt 
românesc. 


Sînt o picătură 
de sînge 

care pulsează 
întru existenţă. 


Sînt lut, 

ars de foc, 

udat de apă, 
însufleţit de aer. 


Sînt acrobat 
pe firul 

firav 

al vieții. 


Sînt umbră 
ce se zbate 
în clepsidra 
vremii. 


Sînt om, 

creat pentru fericire 
ca pasărea 

pentru zbor. 


* kk 


Rătăcesc prin pustiu. 
Mi-e sete. 

Găsesc doar 

o lacrimă 

ce se prelinge 

de pe obraz 

pe buzele sărutate 
de soare. 

Rătăcesc... 

Vreau să fiu regăsită, 
dar nu de ploaie, 

ci de sete. 


PS. Vreau să mă găseşti 
cu aceeaşi sete 

cu care 

mi-am gustat 

propria lacrimă. 


TRANSFIGURARE 


Te-am văzut. 
Erai între alb şi negru, 
Erai între dor şi uitare. 


Te-am văzut. 
Încercai să explici ceva, 
Încercai un semn în depărtare. 


Te-am văzut. 
Aşteptai un răspuns, 
Aşteptai îndurare. 


Te-am văzut. 
În jur era gheaţă, 
În jur era fum. 


Te-am văzut. 
Ai strigat către ceruri, 
Ai strigat cuprins de zbucium. 


Te-am văzut. 
Mistuindu-te 
Prefăcîndu-te-n scrum. 


DOI POLI 


Ca într-o clepsidră 

firele de nisip, 

gonite de timp, 

trec printre clipele noastre; 
iar noi 

stăm la doi poli 

protejaţi de Cupidon. 


Firele — săgeți fulgerătoare — 
unesc în taină 

distanţa dintre poli; 
înflăcărate de pustiu, 

ele-şi găsesc refugiu 

în inimile noastre 

străpunse de fiori. 

loan ŞERDEAN 
Bucureşti 


CARACTERUL 
ŞTIINŢIFIC 

AL METODEI 
FOLOSITE 

ÎN FAMILIARIZAREA 
ELEVILOR CU CITITUL 
ŞI SCRISUL 


În activitatea de citire şi scriere 
se operează cu fapte de limbă. De 
aceea este necesar ca atunci, cînd 
ne ocupăm de familiarizarea elevilor 
cu cititul şi scrisul, să avem în vedere 


aceste componente ale limbii. “Toată. 


lumea (atît lingviştii, cît şi vorbitorii 
nelingvişti) admite că limba presupune 
(alături de un număr de cuvinte) un 
ansamblu de reguli, a căror aplicare 
conduce la realizarea comunicării, şi 
că încălcarea acestor reguli este sursa 
greşelilor”!. 

Fără a fi condiţionată de cu- 
noaşterea tuturor acestor reguli, învă- 
tarea cititului şi a scrisului este deter- 
minată de măsura în care elevii şi-au 
însuşit unele norme de bază ale limbii 
române, chiar dacă aceasta se face 
doar pe cale intuitiv-practică. Dacă 
pentru elevi sînt suficiente cîteva 
asemenea reguli elementare, care se 
învaţă pe cale intuitivă, pentru învă- 
țător procesul familiarizării elevilor cu 
cititul şi scrisul impune fundamen- 
tarea lui pe datele lingvisticii. - 

Particularităţile specifice ale 
unei limbi determină, în bună măsură, 
chiar alegerea celor mai adecvate 
metode de învățămînt folosite în 
procesul familiarizării elevilor cu cititul 
şi scrisul. Se ştie, în acest context, 
că în activitatea de predare-învăţare 
a cititului şi scrisului se folosesc me- 
tode diferite, că alegerea acestora se 
face, în primul rînd, în funcţie de anu- 
mite particularităţi ale limbii respec- 
tive. 


Astfel, este suficient să amin- 
tim că unele limbi au la bază o orto- 
grafie etimologică, iar altele o ortogra- 
fie fonetică. Cele cu o ortografie 
etimologică notează cuvintele nu aşa 
cum sînt pronunţate astăzi, ci cum 
erau pronunţate într-o fază mai veche 
a dezvoltării limbii, eventual într-o 
limbă din care au fost împrumutate, 
cum este cazul, bunăoară, al limbii 
franceze. “Prin scriere fonetică se 
înţelege acea scriere care redă, mai 
mult sau mai puţin exact, pronunţarea 
actuală”?. În acest sens, se ştie că 
limba română este “limbă fonetică”. 
Mai corect “trebuie spus că ortografia 
e fonetică”3. 

Scrierea în limba română redă 
aproximativ exact pronunţarea 
actuală, pentru că fiecărui sunet îi 
corespunde un anumit semn grafic, 
cu excepţiile cunoscute pe care le 
vom aminti la locul potrivit. 

Pornind doar de la aceste două 
categorii de “ortografii”, se poate de- 
duce că metodele care se vor folosi 
la învățarea cititului şi scrisului trebuie 
să ţină seama de ceea ce au ele spe- 
cific. Astfel, dacă la specificul limbii 
franceze (care are la bază o ortografie 
etimologică) este de preferat metoda 
globală, caracterizată prin citirea în 
întregime a cuvintelor, fără cunoaşterea 
prealabilă a sunetelor şi a literelor, la 
specificul limbii române — ca de altfel 
şi al altor limbi — este indicată metoda 
fonetică analitico-sintetică. In cele ce 
urmează vom explica acest lucru. Se 
ştie că, atunci cînd vorbeşte, omul nu 
este preocupat de elementele 
componente ale limbii. Din această 
cauză, mai ales pentru cei care nu 
cunosc gramatica sau o cunosc su- 
perficial, adeseori se consideră un 
cuvînt ceea ce, la o analiză, fie şi 
sumară, se dovedeşte a fi un grup de 
cuvinte. În ceea ce priveşte analiza 
cuvîntului şi despărţirea lui în sunete, 
aceasta nu se poate face decît după 
o perioadă specială de învăţare. “Un 
om care nu ştie carte nu este 
conştient de sunetele din care se 
compune fiecare cuvînt” (Al. Graur). 

Dacă avem în vedere aceste 
particularități ale limbii în general, ale 
limbii române în special, vom înțelege 
că pentru a învăţa corect cititul şi scri- 

sul, pentru a realiza un început bun 
în acest proces de învăţare, trebuie 
luate în considerare, în mod obligato- 
riu, elementele componente ale limbii. 
Nu se poate învăţa cititul şi scrisul 
fără ca elevii să dispună de capa- 
citatea de a delimita cuvintele din 
vorbire şi, în cazul limbii române, fără 
a le despărți în sunete, pentru ca apoi 
să fie realizată unirea sunetelor în 
cuvinte şi a acestora în propoziții. 
Aceasta înseamnă că metoda, pe 
care o folosim în familiarizarea 
elevilor cu cititul şi scrisul, trebuie să 
țină seama, pe de o parte, de faptul 
că scrierea concordă, aproape exact, 
cu pronunţarea, deci metoda trebuie 
să fie fonetică, iar pe de altă parte, 
că trebuie să se pornească de la 
desprinderea unei propoziţii din 
vorbire, să se realizeze delimitarea 
cuvintelor în silabe şi apoi a silabelor 
în sunete, după care să se parcurgă 
drumul invers, de la sunete la silabă, 
cuvînt şi propoziţie, ceea ce denotă 
că metoda trebuie să fie şi analitico- 
sintetică. 

A analiza înseamnă a împărţi un 
întreg, în cazul nostru propoziția, 
respectiv cuvintele, în părţile lor 
componente, pînă la nivelul sunetelor, 
iar sinteza este operaţia inversă, de 
îmbinare, reunire a acestor părți în 
întregul lor. 

Prin urmare, stabilirea metodei 
folosite în scopul familiarizării elevilor 
cu cititul şi scrisul nu se face în mod 
arbitrar. Alegerea metodei are la bază 
raţiuni desprinse, în primul rînd, din 
particularitățile limbii române, precum 
şi din particularităţile psihologice ale 
copiilor de 6-7 ani, în general din 
particularitățile psihologice ale înce- 
pătorilor în ceea ce priveşte cititul şi 
scrisul la care ne-am referit şi pe care 
le vom lua în considerare, într-un 
număr viitor. 

Experienţa didactică dovedeşte 
că, în general, delimitarea cuvintelor 
din vorbire nu creează prea mari 
dificultăți pentru şcolarii mici. Ceva 
mai complicată-şi, în consecinţă, mai 
dificilă este delimitarea sunetelor, 
respectiv studierea acestora, domeniu 
de care se ocupă fonetica. 

Folosirea metodei fonetice, 
analitico-sintetice, în vederea familia- 


rizării elevilor cu cititul şi scrisul, 
permite învingerea acestor dificultăți 
şi prevenirea unor greşeli, altfel foarte 
frecvente, care constau fie în scrierea 
legată a unor cuvinte, ca urmare a 
nediferenţierii acestora, fie în omi- 
siuni, inversiuni, substituiri sau adău- 
giri de litere, ca urmare a nediferen- 
țierii, în vorbire, a sunetelor respec- 
tive. Aceasta presupune o activitate 
specială de analiză a componentelor 
respective ale limbii. 

Deseori, chiar oamenii cu o 
oarecare pregătire nu sînt în stare să 
analizeze o frază sau o propoziţie şi 
să le despartă în elementele lor 
componente. Cu atît mai mult pot 
apărea asemenea greutăţi cînd e 
vorba de copii de 6-7 ani. 

Separarea cuvintelor din vorbire 
reprezintă un element indispensabil al 
citirii şi scrierii. 

Dacă un mare număr de cuvinte, 
în special cele care denumesc 
obiecte, nu prezintă dificultăţi, există 
numeroase situaţii care creează 
greutăţi chiar unor cititori cu 
experienţă. 

Un exemplu îl reprezintă cuvin- 
tele compuse. Pentru a se preveni 
unele confuzii care pot apărea în 
legătură cu scrierea acestora (într-un 
cuvînt sau în cuvinte separate), 
studiile de specialitate fac următoarea 
precizare: “... atunci cînd fiecare 
cuvînt în parte şi-a păstrat înţelesul 
său propriu, scriem separat, iar dacă 
grupul în ansamblu a căpătat un 
înțeles nou, iar cuvintele alcătuitoare 
au pierdut contactul noţional cu 
înțelesurile lor primitive, scriem totul 
într-un singur cuvînt” (Al. Graur, op. 
cit., p. 74). Această precizare atrage 
atenţia că, înainte de a fixa scrierea, 
trebuie făcută o analiză a gîndirii 
exprimate. Ca urmare, se vor stabili 
cazurile în care se scrie despărțit şi 
cele în care se scrie legat. Este vorba 
de o operaţie pe care va trebui s-o 
facă, fireşte, învățătorul. 

Cîteva cazuri, mai frecvente, 
semnalate de altfel în Indreptarul 
ortografic, ortoepic şi de punctua- 
ție, vor fi deosebit de utile. Din textul: 
Învățătorul este extrem de binevoitor 
şi-i ajută pe elevi să scrie corect 
cuvintele compuse, reținem că se 

scrie binevoitor, nu bine voitor, din 
motivele amintite. Din aceleaşi cauze 
se scrie deunăzi, altfel (o altfel de 
purtare), dar alt fel de mîncare. 
Revenind la formaţiile cu bine, 
adverbul acesta (bine) intră într-o serie 
de compuse adjectivale şi adverbiale 
ca binecuvîntat, bineînțeles (cu 
sensul desigur), în verbe ca a binevoi, 
şi se scriu într-un singur cuvînt, 
deoarece adverbul respectiv şi-a 
pierdut independenţa. Există însă 
cazuri în care adverbul îşi păstrează 
funcţia lui originară şi deci trebuie 
scris separat: este un lucru bine 
cunoscut, regula n-a fost bine 
înțeleasă etc. În aceste cazuri, se 
poate spune şi lucru cunoscut bine, 
n-a fost înțeleasă bine. 

Cazuri aparte sînt şi: numai; nu 
mai. Numai exprimă o idee unică şi 
poate fi înlocuit cu doar sau cu 
exclusiv, fără excepție etc. Dar se 
scrie: pe rîu nu mai e fum, el nu mai 
cîntă etc. 

in cazurile odată şi o dată avem 
de-a face, în primul, cu un adverb ce 
poate fi înlocuit cu odinioară, cîndva, 
iar al doilea cu numeralul o dată: mai 
spune-mi o dată (mai spune-mi de 
două ori). Cazuri asemănătoare sînt 
nicicînd, cu sens de niciodată, şi nici 
cînd (nici cînd a spus doamna 
învăţătoare). 

În derivatele cu prefixul negativ 
ne (+ adv. mai) se scriu împreună cu 
elementul următor: neînțelegere, 
negreşit, nepăsător (de altfel, păsător 
nici nu apare izolat), nesocotit, 
nedumerit, nemaivăzut etc. 

Cazuri foarte frecvente, care 
provoacă adesea confuzii, sînt cele 
în care apar prepoziții, în primul rînd 
prepoziția de. Astfel, adverbele: 
deloc, defel, devreme se scriu 
împreună, nepăstrîndu-se înțelesul 
primitiv al elementelor lor componente. 
Dar se scrie de loc, de fel (prep. + 
subst.) în: Este de loc / de fel (ori- 
ginar) din Arad. De asemenea, de 
vreme (prep. + subst.) în: Totul 
depinde de vreme, unde ultimul cuvînt 


y“ 


înseamnă “starea timpului”, iar de îşi 


păstrează valoarea de prepoziţie.. 


Cazul lui de mult şi demult se rezolvă 
cu ajutorul întrebării la care răspunde 
adverbul — dacă răspunde la între- 


barea de cînd — De cînd eşti aici? de 
mult (de vreme îndelungată) — se scrie 
în două cuvinte; iar dacă răspunde la 
întrebarea cînd: Cînd s-au petrecut 
acestea? demult — se scrie într-un 
cuvînt. 

Decit este adverb (cu val. de 
prep.) care introduce acuzativul ca al 
doilea termen al unei comparații (/eri 
a fost mai frig decit azi) şi se va scrie 
într-un cuvînt. Dar în formularea: de 
cît timp doarme? prepoziția de se 
separă de adjectivul cît, din moment 
ce se poate spune cît timp e de cînd 
doarme? Numaidectt este adverb şi 
are înţeles de “imediat” (A venit 
numaidecit), dar numai de cît (adv. + 
prep.+ adv.). (A vorbit numai de cît a 
costat drumul). În cazul prepoziţiilor 
compuse de la, pe la, de pe, de către 
etc., Indreptarul stabileşte scrierea lor 
separată, în timp ce prepozițiile com- 
puse din două prepoziţii care s-au 
contopit, pierzîndu-şi individualitatea: 
despre, dinspre, printre etc., se scriu 
într-un cuvînt. 

Tendinţa elevilor din clasa întîi 
de a considera un singur cuvînt ceea 
ce de fapt reprezintă un grup de 
cuvinte sau de a “rupe” în două un 
cuvînt nu se limitează doar la cazurile 
ceva mai diferite pe care le-am 
analizat, ci cuprinde o arie mult mai 
largă de cuvinte. 

Este necesar, deci, ca exerciţiile 
de despărţire a propoziţiilor în cuvinte 
să aibă o pondere sporită începînd cu 
perioada preabecedară, apoi pe tot 
parcursul clasei întîi şi chiar în clasele 
următoare. De asemenea, unele cazuri 
mai dificile vor fi introduse în mai mică 
măsură în exerciţiile de analiză, în 
special în prima parte a clasei întîi, 
cînd elevii îşi însuşesc tehnica 
acestor exerciţii, urmînd să fie în 
atenţie pe tot parcursul ciclului primar. 
Pentru a-i familiariza pe micii şcolari 
cu aceste cazuri mai dificile, nu se 
va recurge la definiţii gramaticale, ci 
la modalităţi de lucru accesibile, în 
special la comparații şi analogii. Elevii 
învaţă că scrisul redă cuvintele izo- 
late prin pauză şi în forma lor abso- 
lută, pe cale practică, fără teoretizări. 

Față de acţiunea de despărțire 
a cuvintelor, aceea de delimitare a 
sunetelor este, fireşte, mai anevo- 

joasă pentru şcolari. “Fonetica este 
domeniul sunetelor vorbite”. Fonetici- 
enii deosebesc într-o limbă un foarte 
mare număr de sunete, pentru că — 
aşa cum arată Al. Graur — “disting mai 
multe feluri de n, mai multe feluri de r 
etc.: r, de exemplu, se poate pronunţa 
cu vîrful limbii, graseiat (ca în frantu- 
zeşte), rulat, muiat etc. Dar pentru 
noi, un cuvînt ca roată îşi păstrează 
înțelesul lui stabilit, indiferent dacă 
pronunţăm pe r rulat, graseiat sau 
altfel; prin urmare, diversele specii 
fonetice de r nu servesc la diferen- 
ţierea înțelesurilor cuvintelor sau, cum 
se spune, nu au rol fonologic. Aceste 
unităţi de pronunțare care diferenţiază 
cuvintele între ele, care, altfel spus, 
au rol fonologic, poartă numele de 
foneme. Precizarea aceasta are o 
deosebită însemnătate, pentru că, de 
fapt, fără a neglija diversitatea mai 
mare sau mai mică pe care o pot avea 
sunetele, ceea ce trebuie luat în con- 
siderare este fonemul, adică “unitatea 
sonoră care nu poate fi analizată în 
unități mai mici şi succesive şi care 
serveşte pentru a diferenţia un cuvînt 
de altul, de exemplu mare de mere 
(a:e), bere de pere (b:p) etc. sau o 
formă gramaticală de alta (de exemplu 
dau — dai)” (Al. Rosetti). 

Sesizînd diferenţierea dintre 
sunete şi foneme, se înțelege că 
limba română, ca şi altele, are un 
număr de foneme mult mai mic decît 
numărul sunetelor. În scris, inclusiv 
în cel de tipar, nu ne interesează decit 
să putem distinge un cuvînt de altul 
şi de aceea nu avem nevoie de mai 
multe semne decit foneme. De aceea, 
afirmă Al. Graur, “trebuie întîi să stu- 
diem numărul exact de foneme pe 
care le are o limbă, apoi să atribuim 
fiecărui fonem o literă, pentru a avea 
un alfabet bazat pe fonologie, deci o 
scriere fonologică, ceea ce reprezintă 
idealul în materie de ortografie”. 

Din punct de vedere metodolo- 
gic este necesar să se ţină seama de 
diferenţierile ce apar în sonoritatea 
unor foneme (fonemul este chiar su- 
netul emis” — Al. Rosetti) în diferite 
cuvinte. Astfel “un român va nota prin 
e pe e accentuat din deget, indiferent 
de calitatea deschisă sau închisă a 
lui e, deoarece deschiderea mai mare 


sau mai mică'a lui e nu serveşte 
pentru a diferenţia două cuvinte sau 
forme gramaticale”. Sonoritatea dife- 
rită în diverse cuvinte şi chiar la ace- 
laşi cuvînt a unor sunete, cum se vede 
din exemplul dat, poate deruta pe şco- 
lari în identificarea exactă a sunetelor. 
De aceea este necesară o muncă 
migăloasă de studiere a sunetelor, de 
care ne vom ocupa la locul potrivit. 
In contextul celor arătate mai 
sus, se înțelege că activitatea de 
predare — învăţare a citirii şi scrierii 
nu poate avea sorți de izbîndă fără 
suportul unor date ale lingvisticii. Un 
asemenea suport este cu atît mai 
necesar, cu cît, pornind de la relaţia 
dintre sunete şi litere, vom evidenția 
raporturile dintre pronunția literară şi 
ortografie (înțelegem prin ortografie 
ansamblul de reguli care stabilesc 
scrierea corectă a unei limbi; aplicarea 
practică a acestor reguli). În contextul 
acestor raporturi, este necesară cu- 
noaşterea unor norme de pronunțare 
corectă, ţinînd seama de principiul că 
“ceea ce poate rămîne nedistins în 
pronunțare poate, de asemenea, fi 
nedeosebit în scriere”. Luarea în 
considerare a acestui principiu atrage 
atenţia că pronunția corectă poate 
deveni un important instrument de 
prevenire a greşelilor de ortografie, ea 
facilitînd distingerea corectă a 
sunetelor. La rîndul ei, pronunția co- 
rectă este asigurată de cunoaşterea 
unor noțiuni elementare de fonetică. 
Aşa cum s-a mai arătat, scrierea 
noastră notează, în general, fiecare 
sunet printr-o literă. Acest lucru se 
face numai în măsura în care sunetul 
reprezintă o medie a diferitelor pro- 
nunţii corecte şi serveşte la diferen- 
ţierea unui cuvînt de altul. Unui ase- 
menea sunet îi spunem sunet tip”. 
“Relaţiile dintre inventarul de foneme 
şi inventarul de litere aruncă o primă 
lumină asupra raporturilor dintre 
pronunția literară actuală şi ortografia 
în vigoare şi duc la importante 
consecințe privitoare la modul de 
învăţare a scrierii corecte”. Corespon- 
denţa între sunetul-tip şi litere este 
însă, cum se exprimă G. Beldescu, 
univocă şi constantă, deoarece ace- 
eaşi literă poate să reprezinte mai 
multe tipuri sonore, acelaşi sunet-tip 

poate fi simbolizat în mai multe feluri, 
iar un grup de litere juxtapuse poate 
să nu redea decît un fonem. De 
aceea, apreciază autorul amintit 
“unitatea grafică cu rol distinctiv este 
nu litera”, ci grafemul. În consecință, 
ortografia limbii române se foloseşte 
de grafeme simple şi complexe (după 
structura lor), monofone sau monova- 
lente şi polifone sau polivalente, după 
numărul unităţilor sonore pe care le 
reprezintă în scris. 

Pentru a nu insista prea mult pe 
probleme de pură specialitate, vom 
menţine terminologia uzuală, limitîn- 
du-ne la precizările făcute mai sus. 
Considerăm că şi în acest fel putem 
formula consecinţele metodologice cu 
privire la procesul învățării scrierii 
corecte. 

Revenind, deci, la cîteva din 
consideraţiile de fonetică specifice 
limbii române, cu implicaţii de ordin 
metodologic, trebuie reţinut faptul că 
potrivit principiului fonetic după care 
scrierea notează, în general, fiecare 
sunet printr-o literă, în limba română 
există 31 de litere. Există însă cazuri 
cînd acelaşi sunet este redat prin litere 
diferite şi cînd aceeaşi literă redă 
sunete diferite. De asemenea, un grup 
de litere poate reda un singur sunet, 
iar o singură literă poate reda un grup 
de sunete. Astfel, grupurile de litere 
ch, gh, înainte de e, i, redau cîte un 
sunet K', g' (chimir, ghindă), tot aşa, 
grupurile che, chi, ghe, ghi, cînd au 
valoare nesilabică, redau tot cîte un 
singur sunet (cheamă, gheață), iar 
literele c şi g, înainte de e sau i redau 
consoanele c, g (cer, cine, ger, gintă). 
Cînd au valoare nesilabică, grupurile 
de litere ce, ci, ge, gi redau cîte un 
singur sunet (ceară, magiun). Litera 
x redă uneori sunetele cs (explozie), 
alteori sunetele gz (examen), iar 
literele â şi î redau aceeaşi vocală 
(român, mînă). Pe de altă parte, grupul 
de litere ch (urmat de e, Í) şi litera k-— 
redau acelaşi sunet (chimir, kilo- 
metru), iar grupul de sunete cs se redă 
fie prin litera x (expediție), cum s-a 
văzut, fie prin literele cs (ticsit). Toc- 
mai aceste situaţii speciale creează 
dificultăţi în activitatea didactică şi ele 
necesită soluţii aparte, care nu se pot 
sprijini numai pe pronunție. 


Familiarizarea elevilor cu 
sunetele, respectiv cu literele, impli- 
că, aşa cum se va vedea, studierea 
fiecărui sunet, exerciții de pronunțare 
corectă, în scopul prevenirii greşelilor. 
Fără a analiza, clasifica şi descrie. 
toate sunetele, ne vom limita doar la 
cîteva situaţii care sînt mai dificile, 
din punct de vedere al înțelegerii lor 
de către elevi şi care pot duce la 
greşeli frecvente, semnalate de altfel 
în lucrările de specialitate. 

Formele de plural ale unor sub- 
stantive, de exemplu pluralul: litere, 
opere, galere, precum şi cele la sin- 
gular de declinarea a III-a ca iepure, 
ginere, se termină în -e, ceea ce 
înseamnă că, prin adăugarea 
articolului -le, ele devin literele, 
operele, iepurele, ginerele, şi nu 
operile, literile, iepurile etc., 
modificarea desinenţei -e în i înaintea 
articolului -/e fiind nejustificată. 

Este necesară, de asemenea, 
precizarea că se scrie şi se pronunţă 
ă, nu e, la nominativ-acuzativ şi 
vocativul singular al substantivelor şi 
adjectivelor feminine de declinarea |: 
uşă, uriaşă, fruntaşă; grijă, plajă, 
şarjă (nu uşe, uriaşe, fruntașe; grije, 
plaje, şarje). Forma lor articulată de 
nominativ-acuzativ singular se scrie 
şi se pronunţă cu -a: uşa, uriaşa, 
fruntaşa; grija, plaja, şarja. Atragem 
însă atenţia că pluralul unor substan- 
tive şi adjective ca uriaşă, fruntaşă, 
plajă, şarjă se scrie şi se pronunţă cu 
e: uriaşe, fruntaşe, plaje, şarje. 

Diftongii, grupuri de sunete alcă- 
tuite dintr-o vocală şi o semivocală 
pronunţate în aceeaşi silabă, creează, 
de asemenea, dificultăţi atît în 
pronunțare, cît şi în scriere. lată 
cîteva asemenea cazuri: după ş, jse 
scrie şi se pronunţă ea nu a în cuvintele 
formate cu sufixele — eală, ean: 
greşeală; mureşean, orăşean, clujean 
etc. Tot cu ea, nu cu a, se scriu şi se 
pronunţă cuvinte cum sînt: seamă, 
seară, țeapă, țeapăn, zeamă. In 
schimb, se scrie şi se pronunţă ia, nu 
ea, după vocale, cînd există forme 
alternante cu ie: tăia, tăiat — tăiere, 
băiat — băieți. După vocale, cînd 
terminaţiile -iască, -iază alternează cu 
-iesc, -iez, se scrie şi se pronunţă ia 
nu ea: croiască — croiesc, alcătuiască 

— alcătuiesc, întemeiază — întemeiez. 

Atenţie specială impune şi dif- 
tongul je, care, uneori, este înlocuit 
în mod greşit cu vocala e. Astfel, 
potrivit normelor ortografiei române, 
cu unele excepţii”, se scrie şi se pro- 
nuntă je, nu e, la început de cuvînt 
sau la începutul unei silabe care 
urmează după o vocală: ieftin, iepure, 
ieşire; baie, claie, odaie, femeie, 
proiect, statuie, voie; atribuie, trebuie, 
treier. De asemenea, după consoane, 
acolo unde în limba literară se 
pronunţă ie, se scrie şi se pronunță 
ie, nu e: miei (subst. pl.), miercuri, fier, 
piept, pierde, vieți. 

Unele dificultăţi în scriere apar 
şi din cauza neconcordanţei, pe 
alocuri, dintre scriere şi pronunție. 
Este şi cazul pronumelui personal eu, 
el, ea, precum şi al verbului a fi la 
prezent, persoanele a Il-a şi a Ill-a 
(eşti, este) şi la imperfect, care, deşi 
se scriu cu e, se pronunţă: ieu, ia, 
ieste, ieram etc. 

Mai semnalăm, pentru evitarea 
unor posibile confuzii, că după 
consoană se scrie şi se pronunţă 
diftongul oa, nu ua: coadă, moară, 
soare, iar după vocală se scrie oa cînd 
există alternanță cu o: cuvios — 
cuvioasă, respectuos — respectuoasă 
şi ua cînd nu există asemenea forme 
alternante: a doua, noua, ziua. Se 
scrie totdeauna oa, nu ua, la început 
de cuvînt: oaste, oameni, oare. 

Precizăm, de asemenea, că la 
început de cuvînt şi de silabă care 
urmează după vocală se scrie şi se 
pronunță triftongul iai, iau: iau, suiai, 
suiau; îndoiau, iar după consoană se 
scrie şi se pronunţă triftongul eau: 
beau, şleau, vreau (dar miau). 

In scrierea consoanelor apar 
mult mai puține situații care ar putea 
crea dificultăți. O atenţie deosebită 
trebuie acordată unor cazuri speciale, 
cînd consoanele apar în grupuri. 

Un caz aparte de consoane în 
grup sînt aşa-numitele consoane 
duble. Unele dintre ele, cum sînt, de 
exemplu, cc, cu pronunţări diferite, nu 
prezintă dificultăţi: acces, accident, 
succes. Problema principală, în cazul 
consoanelor duble, este cea a 
derivatelor formate cu prefixul în-: 
cînd cuvintele de bază încep cu -n, 


în mod normal scriem şi pronunţăm 
nn. Deci: nva fi scris dublu acolo unde 
formaţia e analizabilă, în cazul lui 
înnegri (în + negru), înnopta (în + 
noapte), înnora (în + nor) etc. (Al. 
Graur). 

Deoarece nu se mai simt ele- 
mentele componente, se scrie cu un 
singur n, îneca, înota. 

Problemele lingvistice, de a 
căror rezolvare corectă depinde în 
mare măsură succesul în învăţarea 
cititului şi a scrisului, sînt mult mai 
numeroase, cele semnalate interve- 
nind însă mai frecvent printre cauzele 
care generează greşeli în scriere. 
Cunoaşterea şi rezolvarea lor corectă 
reprezintă o condiţie esenţială în 
prevenirea greşelilor de scriere. 
Efectuarea exerciţiilor de analiză şi 
sinteză fonetică este necesar a se 
face cu ajutorul indreptarului 
ortografic, ortoepic şi de punctuație. 


NOTE 


1 Valeria Guţu Romalo, Corec- 
titudine şi greşeală, Bucureşti, Editura 
Ştiinţifică, 1972, p. 10. 

2 Al. Graur, Mic tratat de ortogra- 
fie, Bucureşti, Editura Ştiinţifică, 1974, 
p. 13. 

3 Al. Graur, op. cit., p. 13. 

+ Al. Rosetti, Introducere în fone- 
tică, Bucureşti, Editura Științifică, 1963, 
p. 15. 

5 Al. Rossetti, op. cit., p. 19-20. 

8 Al. Graur, op. cit., p. 109. 

7 Al. Rosetti, Istoria limbii române 
1968, p. 437. 

8 G. Beldescu, Implicații didactice 
ale raporturilor dintre pronunția litera- 
ră şi ortografie — scrisoare metodică, 
Bucureşti, ICPCD, 1976, p. 3. 

? De pildă, în neologisme ca ecran, 
epocă, aerodrom, alee, agreez, efectuez 
se scrie şi se pronunţă e. 

Andrei EŞANU 
Valentina EŞANU 
Chişinău 


MANOIL GRECUL 

(? - 1467) - 

UN MARE DEMNITĂR 
LA CURTEA 
MUŞATINILOR 


În primii zece an de domnie a 
lui Ştefan cel Mare, un grec pe nume 
Manoil se considera unul dintre cei 
mai apropiaţi sfetnici ai săi. Cine a 
fost el? Literatura de specialitate oferă 
puţine date despre această personali- 
tate politică din anii '30-'60 ai sec. al 
XV-lea. Chiar şi alcătuitorii indicilor de 
nume la cunoscutele serii de izvoare 
istorice cum ar fi Documente privind 
istoria României! sau Documenta 
Romaniae Historica. A. Moldova? 
diferă în păreri şi întîmpină greutăți 
în identificarea acestui boier. De 
exemplu, această din urmă colecţie 
grupează materialele documentare la 
indici în jurul a două personalităţi cu 
acelaşi nume Manoil. O caracteristică 
cu totul sumară, de cîteva rînduri, a 
boierului Manoil o aflăm într-o lucrare 
aproape uitată astăzi privitoare la 
domnia lui Ştefan cel Mare?. In 
rîndurile de mai jos vom încerca să 
dezvăluim unele aspecte ale vieții şi 
activităţii boierului Manoil. 

În perioada imediat următoare 
de după domnia lui Alexandru cel Bun, 
în condiţiile războaielor fratricide dintre 
fiii şi nepoţii săi, dar şi în prima 
perioadă de domnie a lui Ştefan cel 
Mare, în viaţa politică a Ţării Moldovei, 
se impun ua şir de noi personalități. 
În rîndul acestora este şi un boier, 
înregistrat şi în documentele vremii 
cu numele de Manoil, Manoilă, 
Manulil, Manoilo, Manole sau Mănăilă. 
Pe parcursul a circa 31 de ani, cît el 


figurează în izvoarele vremii, acest 
boier a jucat un rol politic important la 
curtea mai multor voievozi ai Ţării 
Moldovei şi mai ales în sfatul domnesc 
(1457-1467) al lui Ştefan cel Mare. 

Pentru prima dată numele 
acestui boier este întîlnit la 23 mai 
1436 în calitate de membru în sfatul 
domnesc. “Pan Manoil”*, aşa îl 
înregistrează cărțile domneşti ale 
voievozilor llie şi Ştefan (1436-1442), 
este al 15-lea la număr din cele 31 de 
persoane ale divanului. În aceeaşi 
poziţie, cu acelaşi titlu de “pan Manoil” 
el figurează pînă la 17 ianuarie 14385. 
Titulatura de “pan” şi prezenţa sa 
aproape permanentă în sfatul 
domnesc, arată că Manoil încă de pe 
la 1436-1438 era deja boier de prim 
rang, adică făcea parte din elita 
boierească, din anturajul voievozilor 
moldoveni. 

in scurtă vreme, pan Manoil 
este numit într-o importantă funcţie 
administrativă şi militară la Hotin, 
probabil cea de pîrcălab, înlocuindu-l 
pe Stanciul Hotnog, atestat ca 
pîrcălab al acestei cetăţi încă la 21 
aprilie 14366, căci îl aflăm în cartea 
domnească al lui llie voievod figurînd 
în sfatul domnesc ca “pan Manoil de 
la Hotin”?, bucurîndu-se evident de 
toată încrederea şi aprecierea 
domnitorului, căci Hotinul era una 
dintre cele mai puternice cetăţi ale 
Moldovei. Într-o interpolație atribuită 
lui Misail Călugărul la cronica lui 
Grigore Ureche, reflectînd domnia lui 
Alexandru cel Bun, se menţionează: 
“Pîrcălabul de Hotin la acea margine 
despre Țara Leşască şi Căzăcească”, 
era “judecătorul tuturor la acel țănut”?. 
Deci era un demnitar cu largi 
împuterniciri în această parte a ţării, 
adică în întreg “ţinutul” Hotinului. El 
s-a aflat la Hotin cu anumite întreruperi 
din 20 ianuarie 1438 pînă la 2 iulie 
1455, adică pînă în primele luni ale 
ultimei domnii al lui Petru Aron?. De 
aici încolo, pînă la sfîrşitul vieţii (după 
10 ianuarie 1467), el apare permanent 
în sfatul domnesc a lui Petru Aron şi 
al lui Ştefan cel Mare doar cu titlul de 
“pan”, adică n-a mai deţinut funcţia de 
pîrcălab. 

După cum indică izvoarele vre- 
mii, în această perioadă îndelungată — 
peste 20 de ani (1436-1457) — de pînă 
la urcarea lui Ştefan cel Mare în tronul 
Țării Moldovei, “pan Manoi!”, participă 
la viaţa politică de atunci, plină de 
mari frămîntări şi primejdii. A cunos- 
cut, evident ca şi alți contemporani ai 
săi, atît măriri cît şi căderi, apărînd şi 
dispărînd de pe arena politică a vremii 
în funcţie de voievodul care reuşea 
să pună mîna pe tron. Astfel, de la 
prima mentiune datată în 1436 şi pînă 
la 17 ianuarie 1438 el se află în sfat 
pe aceeaşi poziţie. Este al 15-lea din 
31 de persoane la 1436 şi tot al 15- 
lea din numărul total de 21 de boieri 
la 1438. Dar îndată ce a fost numit în 
slujbă la Hotin şi într-un fel îndepărtat 
de curtea domnească, pan Manoil aici 
este înscris în sfatul domnesc doar 
al 24-lea din 33 de persoane. În 
rivalitatea pentru tronul țării dintre cei 
doi frați, Ilie şi Ştefan, pe parcursul 
anilor 1436-1447”, deşi s-a aflat în 
funcţia sa de la Hotin, pan Manoil, con- 
form izvoarelor vremii este adept şi 
susținător al lui Ilie (Iliaş) voievod şi 
al fiilor săi, Roman şi Alexandrel”, 
căci în timpul cît s-a aflat Ilie la tron, 
el figurează permanent printre boierii 
sfatului domnesc. Ba mai mult, trep- 
tat, rolul acestui boier creşte. În sfa- 
turile domneşti lui îi revine locul al 15- 
lea şi al 24-lea în anii 1440-1443, apoi 
al 8-lea, al 4-lea şi al 5-lea între mem- 
brii divanului domnesc în frunte cu fiii 
lui lliaş. În una dintre cercetările lui 
Nicolae lorga, în care sînt descrise 
evenimentele din anii '30-'40 ai sec. 
XV, cînd în timpul războaielor pentru 
tronul Moldovei au loc schimbări frec- 
vente, indirect, istoricul îl află prezent 
în aceste relații complicate şi pe boie- 
rul Manoil. La un moment dat “după 
orbire, — arată istoricul, — Marinca, 
soția polonă? a lui lliaş voievod, sili 
pe pîrcălabul hotinean Manoil a ceda, 
la 18 februarie 1444, în miinile lui 
loan, căstelanul de Czystov şi a lui 
Petru Odrovanski, palatinul din Liov, 
cele trei cetăţi” (Hotin, Țeţina şi 
Hmelovui)“3. Insă Manoil nu s-a grăbit 
să aducă la îndeplinire această 


poruncă, păstrînd cetatea sub 
controlul său, fapt ce însemna că 
vestita cetate a continuat să rămînă 
în stăpînirea moldovenilor. 

Cu totul altă situaţie este ates- 
tată în anii (1442-1447) cînd domnitor 
este Ştefan, iar Manoil figurează în 
sfatul domnesc doar o singură dată, 
pe 30 septembrie 1445", fiind în diz- 
graţie sau în opoziţie față de acest 
voievod. 

Situaţia se schimbă brusc odată 
cu venirea lui Roman voievod la tronul 
țării în 1447. Se pare că pan Manoil 
se afla în tabăra acestuia, de vreme 
ce este trecut în sfatul domnesc al 
lui Roman din 18 februarie 1448 cu 
numele de “Manoil cel Mare” 
(“Manouna Benukoro”)'5. Atiît acest 
din urmă document cît şi în alt docu- 
ment din 23 februarie 1448%, de altfel 
— ultimul izvor de la Roman voievod, 
pan Manoil figurează al 2-lea în sfatul 
domnesc. Înaltul dregător rămîne fi- 
del lui Roman chiar şi în perioada cînd 
acesta pierde tronul în folosul unchiu- 
lui său Petru. După unii istorici Manoil 
s-a retras împreună cu Roman în 
Podolia la susținătorul lor, regele 
Poloniei, păstrînd totodată şi controlul 
asupra Hotinului”. În aceeaşi relaţie 
emisă în Colomea la 23 februarie 1448 
de Roman-Vodă către vornicul Ditrich 
Buceațchi se aminteşte de credința 
panului Manoil de Hotin. În împrejurări 
necunoscute Roman este otrăvit chiar 
de unii din boierii săi. Manoil însă 
rămîne în tabăra fiilor lui lliaş, de astă 
dată a lui Alexandrel, fratele mai mic 
al lui Roman, pe care îl susţine în 
încercarea sa de a dobîndi cu sprijinul 
leşilor** tronul Ţării Moldovei în 1449. 
in această acțiune politico-militară, 
care s-a încheiat cu succes, boierul 
Manoil, după toate aparențele, a jucat 
unul dintre cele mai importante roluri, 
fie în calitate de sfetnic, fie în calitate 
de pîrcălab de Hotin, deoarece ulte- 
rior în sfatul domnesc al lui Alexandre! 
el ocupă poziţia a doua după boierul 
Oană. În perioada următoare 1449- 
1455 pan Manoil apare în sfatul dom- 
nesc doar în timpul scurtelor domnii 
ale lui Alexandre! (1449 mart. — octom.; 

1452 aug. — 1455 febr.; 1455 febr. — 
mai), lipsind în sfaturile domneşti ale 
lui Petru voievod (1447 iul. — sept.), 
Ciubăr voievod (1449 iarna), Bogdan 
voievod (1449 oct. — 1451 oct.), Petru 
voievod (1451 oct. — 1452 febr.; 1454 
aug. — 1455 febr.) (vezi tabelul 
cronologic de la sfîrşitul articolului). 
Din informaţiile pe care ni le ofe- 
ră cronicile vremii (acestea au fost se- 
lectate şi prezentate de Grigore Ure- 
che şi de interpolatorii de mai tîrziu, 
în Letopiseţul Țării Moldovei) consta- 
tăm cu deplină claritate, că în scurta 
domnie, de doi ani, Bogdan voievod, 
tatăl lui Ştefan cel Mare, a avut nume- 
roase ciocniri militare cu Alexandrel. 
Acesta din urmă, susținut de o seamă 
de moldoveni şi de oastea leşească, 
inclusiv şi de podoleni, a intrat în cîte- 
va rînduri în ţară pe la Hotin cu scopul 
de a-şi redobîndi tronul. Însă în aces- 
te campanii, descrise cu destule amă- 
nunte în cronica mai sus menţionată, 
Alexandrel cu ai săi suferă înfrîngere 
şi Bogdan reuşeşte să se menţină la 
tron. Ceea ce ne interesează nemijlocit 
în legătură cu evenimentele evocate, 
este faptul că în războaiele din anii 
1449-1451 pan Manoil s-a aflat per- 
manent în preajma lui Alexandrel şi a 
participat activ la acţiunile militare în 
calitate de pîrcălab de Hotin. Mai mult: 
în timpul cînd Alexandrel se află 
refugiat în Polonia, căutînd sprijin din 
partea regelui (pe care, de altfel l-a şi 
obținut) împotriva lui Bogdan, pîrcăla- 
bul pan Manoil a reuşit să menţină 
controlul lui Alexandrel asupra cetăţii 


Hotinului şi a împrejurimilor. Pan Ma- ` 


noil înlesneşte trecerea peste Nistru, 
pe la Hotin, a unui corp de oaste de 
moldoveni susținători ai lui Alexanarel 


şi a polcurilor poloneze, participînd 


foarte activ în această acţiune îndrep- 
tată împotriva lui Bogdan. Căci, con- 
form aceleiaşi surse cronicăreşti, în 
una din luptele dintre oastea lui Bog- 
dan şi cea a lui Alexandre! leşii au 
“trimis înainte'carăle cu pîrcălabul de 
Hotin (evident este vorba de pan 
Manoil — A.E.; V.E.) şi cu dînsul toți 


moldovenii şi podolenii”'2. În aceste 


lupte, după cum reiese din acelaşi 

izvor narativ, anume pîrcălabul de 
Hotin i-a salvat pe leşi de la dezastru 
total, după ce ei au suferit pierderi 
grele în luptele cu Bogdan voievod?. 
Astfel s-a consumat încă o tentativă 
a lui Alexandre! şi a grupării boiereşti, 
pe care o reprezenta de a ocupa scau- 
nul domnesc, iar pentru Manoil aceste 
evenimente au constituit încă un exa- 
men de fidelitate stăpînului său, sol- 
dîndu-se pentru el totodată cu acumu- 
larea unei importante experienţe mili- 
tare. Pe de altă parte, pînă la sfîrşitul 
scurtei sale domnii, Bogdan voievod 
în ciuda victoriilor obținute asupra riva- 
lului său Alexandrel, nu a reuşit să-şi 
impună controlul asupra cetăţii şi a 
ținutului Hotin, care au rămas în mîna 
pîrcălabului Manoil şi a “voievodului” 
său. Pentru a încheia acest episod, 
vom arăta că următoarele tentative ale 
lui Alexandrel de a veni la tronul ţării, 
confruntîndu-se de astă dată cu Petru 
voievod, vor veni de fiecare dată 
dinspre Hotin. Deci, relațiile lui Manoil 
cu Alexandrel erau dintre cele mai 
strînse şi că acest pîrcălab continua 
să deţină controlul cetăţii Hotin. 

Unii istorici îl consideră pe panul 
Manoil ca pe unul dintre epitropii 
minorului Alexandrel?, probabil pentru 
că el apare în sfatul acestuia primul 
sau al doilea între boieri. După 
înfrîngerea şi moartea lui Alexandrel 
(1455), în ultima sa domnie Petru Aron 
(1455 mai — 1457 apr.) reuşi să-l atragă 
de partea sa pe influentul boier Ma- 
noil, căci cu începere de la 7 iunie 
1455 Manoil figurează permanent în 
sfatul domnesc al acestuia (al 2-lea 
la număr), pînă la detronarea lui de 
către Ştefan cel Mare. Este interesant 
să observăm că dintre cele 11 cărți 
domneşti, cîte s-au păstrat din ultima 
domnie a lui Petru Aron numai în 
primele două (7 iunie, 2 iulie 1455) 
Manoil este înscris în sfatul domnesc 
ca “pan Manoil de Hotin”. În celelalte 
el figurează în aceeaşi poziţie, dar 
fără specificarea “de Hotin”. Ceea ce 
ne face să credem că Petru Aron, 
înțelegînd, probabil, influenţa pe care 
o avea Manoil la Hotin şi faptul că în 
preajma acestuia putea să apară 

vreun pretendent la tron, a hotărît să-l 
lipsească pe boierul nostru de înalta 
dregătorie de pîrcălab de Hotin, 
ținîndu-l alături în calitate de sfetnic 
foarte apropiat, cîştigînd prin aceasta 
şi controlul asupra cetăţii Hotinului. 
Pan Manoil este lipsit de dregătoria 
de piîrcălab la Hotin şi la 29 august 
14552 în funcţia de pîrcălab al cetății 
Hotin e numit un oarecare Sin. După 
înfrîngerea lui Petru Aron în fața lui 
Ştefan cel Mare, Sin a mai continuat 
să deţină dregătoria menţionată încă 
un timp, în favoarea celui dintii2*. 
Această supoziţie este confirmată şi 
mai mult prin actul din 5 iunie 1456, 
prin care Petru Aron şi adunarea ţării 
hotărăsc să răscumpere pacea de la 
turci. În acest document Manoil 
figurează în sfat fără de nici un titlu, 
iar Sin poartă titulatura de “pan Sin 
de la Hotin”. 

În actele din 8 septembrie 1457 
şi 11 noiembrie 1458% pan Manoil 
apare ca “fost pîrcălab de Hotin”. 
Acest fapt i-a determinat pe unii 
istorici?” să considere că Manoil a fost 
pîrcălab de Hotin pînă în primul an de 
domnie a lui Ştefan cel Mare, fapt 
neconfirmat, întrucît încă în 1455 
Petru Aron l-a numit pîrcălab în locul 
lui Manoil pe mai sus-pomenitul boier 
Sin. Izvoarele din această epocă 
atestă, la Hotin, doar cîte un singur 
pîrcălab. Şi încă un detaliu: Ştefan cel 
Mare reuşi să obțină controlul asupra 
cetăţii Hotinului, aflată din cauza lui 
Petru Aron sub stăpînire polonă din 
aprilie 1457, abia în 1463. 

Pornind de la realitatea că pan 
Manoil acumulase către această 
perioadă o bogată experienţă politică, 
iar pe deasupra mai ocupa şi un loc 
deosebit de înalt în sfatul domnesc 
al lui Petru Aron, credem că acest 
boier a avut de spus un cuvînt greu 
referitor la importantul act din 5 iunie 
1456 prin care se ia decizia de a plăti 
tribut Porții Otomane. 

Nu se cunosc evenimentele în 
detaliu, dar este cert că în scurtă 
vreme după venirea în tronul ţării a 
lui Ştefan cel Mare, boierul Manoil 
apare în sfatul domnesc al acestuia 


chiar în primul document emis de 
cancelaria domnească a voievodului, 
conținînd lista membrilor sfatului din 
8 septembrie 1457. Probabil, celebrul 
voievod hotărî (şi acţiunea îi reuşi) 
să-l atragă pe pan Manoil de partea 
sa, deşi acesta odinioară luptase 
împotriva tatălui său, Bogdan voie- 
vod, şi făcuse parte din sfatul dom- 
nesc al rivalului său Petru Aron. L-a 
“aşezat” foarte aproape de el, se pare, 
şi din considerentul că Manoil era pe 
atunci unul dintre cei mai experi- 
mentaţi, mai înţelepţi şi mai compe- 
tenti boieri ai Ţării Moldovei în proble- 
me de politică internă şi externă. Acest 
pas diplomatic, am spune, al lui Ştefan 
cel Mare în atitudinea față de Manoil 
făcea parte din cele mai importante 
acțiuni programatice ale sale, menite 
să atragă de partea sa un număr cît 
mai mare de boieri din taberele ostile 
lui. Istoricul |. Ursu, de exemplu, con- 
sideră că un important grup de boieri 
din sfatul domnesc al lui Petru Aron, 
printre care şi pan Manoil, fiind în 
strînsă legătură cu Ştefan, încă pînă 
la intrarea acestuia în ţară, au 
complotat împotriva celui dintîi. Ca 
urmare, nouă mari boieri, inclusiv 
Manoil, au fost acceptaţi imediat în 
sfatul domnesc al lui Ştefan cel Mare 
şi instalaţi în scaunele cele mai înalte 
ale sfatului domnesc. De aici încolo, 
pe parcurs de 10 ani, pînă la 10 
ianuarie 1467” (ultima menţiune a 
boierului Manoil în uricile domneşti), 
a rămas permanent unul dintre cei mai 
apropiaţi şi mai fideli sfetnici în 
treburile ţării, figurînd în sfatul 
domnesc primul sau al doilea. De 
exemplu, unchiul lui Ştefan cel Mare, 
Vlaicu, apare în divan alături de 
Manoil fiind în marea majoritate a 
cazurilor în urma acestuia. Nicolae 
lorga observă prezenţa “bătrînului 
Manoi!” în preajma tînărului voievod? 
chiar de la începutul domniei sale. 
Această poziţie a lui Manoil în sfatul 
domnesc, direct sau indirect, ne duce 
la gîndul că în primii zece ani de 
domnie a lui Ştefan cel Mare multe 
dintre cele mai importante probleme 
de stat, multe decizii de mare însem- 

nătate erau abordate şi rezolvate cu 
participarea directă şi energică a 
boierului Manoil. Astfel, cît timp a fost 
sfetnic apropiat al lui Ştefan cel Mare, 
pan Manoil a participat, se vede, 
foarte activ la elaborarea celor mai 
importante acţiuni de politică internă 
şi, mai ales, externă a Ţării Moldovei. 
Dintre acestea ar putea face parte 
acţiunile voievodului moldovean împo- 
triva coroanei poloneze în vederea 
înlăturării definitive din joc a rivalului 
său politic Petru Aron, precum şi cele 
de recuperare a cetăților Hotin şi 
Chilia. Lui pan Manoil după toate pro- 
babilităţile i s-a cerut sfatul atunci cînd 
tînărului voievod îi veni vremea să se 
căsătorească şi urma să aleagă 
candidatura cea mai potrivită şi atunci 
cînd domnitorul luă hotărîrea de a 
construi mănăstirea Putna, şi atunci 
cînd încerca să-i readucă în țară pe 
boierii pribegi, şi în acţiunile sale 
întreprinse în vederea înlăturării riva- 
lilor la tronul ţării, şi la promovarea 
politicii centralizatoare şi de transfer 
de putere din miinile diferitelor grupări 
ale marii boierimi în cele ale domnului“ 


Viitorul mare boier pan Manoil, 
a cărui carieră politică s-a conturat 
între anii 1436-1467, s-a născut, 
probabil, pe la începutul sec. al XV- 
lea, fiind de aceeaşi vîrstă cu lliaş 
voievod, fiul lui Alexandru cel Bun, 
născut pe la 1409*, alături de care a 
început să se afirme tot mai mult în 
viaţa politică de atunci. Nu se cu- 
noaşte unde s-a născut, dar mai cu- 
rînd într-o altă țară decît Moldova. 
insă, după toate probabilitățile, în 
scurtă vreme tatăl său, un protopop 
grec, se stabili la Suceava şi intră în 


cercurile ecleziastice (la Mitropolie, la` 


vreo biserică domnească sau la vreo 
mănăstire) foarte apropiate curții 
domneşti a Ţării Moldovei. Se poate 
presupune o colaborare a protopopului 
cu oamenii lui Alexandru cel Bun. Pe 
această cale,-încă din copilărie, tre- 
buia să fi avut loc apropierea dintre 
lliaş şi Manoil. Aceste împrejurări au 
putut să-i lege pe cei doi pe viaţă. In 
condițiile cînd lliaş deveni voievod al 


țării, el l-a adus pe Manoil la curtea 
sa, în calitate de membru al sfatului 
domnesc, dar nu înainte ca acesta să 
fi trecut stagiul respectiv, pe care îl 
aveau tinerii fii de boieri moldoveni la 
curtea domnească, pentru ca ulterior, 
acumulînd experienţă, să ajungă în 
înalte dregătorii de stat. Probabil nu- 
mai astfel putem explica fidelitatea lui 
Manoil față de lliaş şi urmaşii săi, pînă 
la dispariţia lor de pe arena politică a 
Ţării Moldovei pe la mijlocul anilor '50 
ai sec. al XV-lea. Indirect, legăturile 
strînse dintre fiul de voievod lliaş şi 
fiul protopopului Manoil sînt atestate 
în actul din 8 martie 1442 în care 
dintre 19 membri ai sfatului domnesc 
numai doi boieri sînt menţionaţi cu 
copiii lor, unul fiind Manoil. 

Pan Manoll era, aşa cum am afir- 
mat mai sus, fiul unui protopop. Obiîr- 
şia modestă este confirmată cînd se 
face precizarea: “Manull (fiu — A.E.; 
V.E.) al protopopului” (“nporonono- 
Buy”). Din izvoarele primei jumătăţi a 
sec. XV nu am reuşit să-i stabilim 
numele protopopului, locurile în care 
a activat şi funcţiile deţinute. Un 
detaliu, destul de important totuşi 
există. Astfel, în mai multe 
documente, care reflectă primii ani de 
activitate ai lui Manoil (între 1436- 
1447), el figurează cu numele Manoil 
Grecul sau Grecin (“Tpuuun”)%. 
Aceasta ar însemna, după opinia 
noastră, că tatăl lui (deci şi Manoil) 
era grec şi s-a stabilit în Moldova în 
timpul domniei lui Alexandru cel Bun 
sau în perioada imediat următoare, 
fapt puţin probabil. Deoarece şi Manoil 
vorbea greceşte, cunoscut de 
contemporanii săi ca fiind de neam 
grec, i s-a spus “Grecul”. Mai tîrziu, 
cu trecerea anilor, Manoil s-a 
moldovenizat, încadrîndu-se pe deplin 
în societatea moldovenească de 
atunci şi făcînd, după cum am arătat 
mai sus, o strălucită carieră politică 
la curtea domnească a mai multor 
voievozi ai Ţării Moldovei, atingînd 
apogeul activităţii sale în timpul dom- 
niei lui Ştefan cei Mare. 

De unde a venit şi cînd s-a sta- 
bilit în Moldova tatăl lui Manoil, proto- 

popul, cu familia, nu se cunoaşte. Să 
fi venit din Bizanț, pe cînd împărat era 
Manoil |I| Paleologul (1391-1425), de 
unde propabil se trage şi numele fiului 
său, ori din Crimeea de unde mulți 
greci au plecat sub presiunea invaziei 
otomane? Să se fi stabilit protopopul 
în Ţara Moldovei în condiţiile 
consolidării Mitropoliei autohtone, a 
întemeierii unor noi mănăstiri, în 
timpul aducerii moaştelor Sf. loan cel 
Nou la Suceava? Să fi fost invitat 
acest protopop în Moldova chiar de 
Alexandru cel Bun, sau de unul dintre 
urmaşii săi în calitate de duhovnic sau 
de dascăl de casă, cum se obişnuia 
pe atunci? Pe de altă parte se admite, 
în bază de dovezi destul de intere- 
sante, că după moartea primului 
mitropolit al Moldovei losif, 1415- 
1416, scaunul acestuia a fost ocupat 
de un mitropolit grec, Macarie, care 
la rîndul său a fost urmat de alți ierarhi 
greci pînă prin 1452%. În asemenea 
împrejurări s-ar putea presupune că 
acest protopop grec, tatăl lui Manoil a 
venit în Ţara Moldovei, însoţindu-l pe 
mitropolitul grec Macarie. Dar, în 
acelaşi timp, se cunoaşte şi un alt 
protopop, Constantin, care a activat 
în Moldova, cel puţin prin anii '30 ai 
sec. al XV-lea şi la 1438-1439 l-a 
însoţit pe un alt mitropolit al Moldo- 
vlahiei de neam grec, Damian, 
participînd alături de el la Sinodul de 
la Ferrara-Florenţa. 

Izvoarele vremii nu atestă 
proprietăţi, care să fi aparținut acestui 
mare demnitar în prima parte a vieții 
sale, lucru ce pare să iasă din comun, 
deoarece în epoca evocată, se ştie 
că mulţi dregători de asemenea rang 
erau înzestrați de către voievozii țării, 
inclusiv şi de Ştefan cel Mare “pentru 
slujbă dreaptă şi credincioasă”, cu 
sate, moşii şi alte proprietăți. Avînd o 
situație socială modestă, dar se ştie 
că anume bogăţia, stăpînirea de mari 
domenii funciare determinau, în primul 
rînd puterea de influență a boierimii 
de atunci şi prezenţa lor în sfatul 
domnesc, care, a fost totuşi, suportul 
apariţiei şi menţinerii lui Manoil în 
prim-planul vieţii politice mai bine de 


30 de ani? În asemenea împrejurări 
considerăm că Manoil a putut să se 
impună datorită faptului că era un om 
cu multă ştiinţă de carte, avînd un 
orizont larg şi o cunoaştere profundă 
a situaţiei politice din această parte a 
Europei. 

Într-o carte domnească din 8 
martie 1442 de la llie şi Ştefan 
voievozi? , precum şi într-un rezumat 
din 1452% ni se oferă o altă rară 
informaţie. despre Manoil. Potrivit 
acesteia el avea copii (“panul Manoil 
şi copiilor acestuia”), dar numele lor 
concrete nu sînt dezvăluite. După un 
alt izvor din 1493%, ajuns pînă la noi 
doar în expunere, aflăm că Anuşca şi 
Neacşa, fetele lui Mănăilă, vînd satul 
Mănăileşti. In acest caz presupunem 
că este vorba de fiicele lui Manoil 
Grecul, al cărui portret politic am 
încercat să-l schițăm şi care după 
stingerea sa din viaţă (1467) a lăsat 
moştenire un sat care îi purta numele. 
Alţi urmaşi ai lui Manoil, fie copii, fie 
nepoți, nu am reuşit să identificăm. 

Acest sat, Mănăileşti, vîndut de 
fiice în 1493, pare să fie cel menţionat 
într-un uric de danie al lui Ştefan cel 
Mare de la 8 octombrie 1487% şi este 
localizat de unii cercetători în ţinutul 
Neamţ“. In baza aceleiaşi surse din 
1493 Vladimir Nicu localizează acest 
sat în raionul Ungheni, Republica 
Moldova?. După izvoarele documen- 
tare din a doua jumătate a sec. al XV- 
lea şi perioada imediat următoare se 
întîlnesc şi alte sate, locuri purtînd 
acelaşi nume: lîngă Bacău“ “unde a 
fost Manoi!” pe Prut“ ş.a. Însă legarea 
acestora din urmă de numele lui 
Manoil Grecul se complică din cauza 


„prezenţei în această epocă şi a altor 


personalități cu numele Manoil: Manoil 
Gîrbovul (1440-1445), Manoil Raiciu 
(1453), Manoil Şerbici (1439-1444), 
Manoil lacovei (1471). 

Astfel, datorită calităților perso- 
nale, precum şi ştiinţei de carte, fiul 
unui simplu protopop a făcut o strălu- 
cită carieră pe parcurs de trei decenii. 
Ajuns în anturajul voievozilor moldo- 
veni încă în anii '30 ai sec. al XV-lea, 
Manoil Grecul a deţinut importante 

dregătorii, cum ar fi cea de membru 
al sfatului domnesc (1436-1438), 
pîrcălab de Hotin (1438-1455), apoi din 
nou sfetnic apropiat al lui Petru Aron 
(1455-1457) şi în cele din urmă al lui 
Ştefan cel Mare (1457-1467). Neîn- 
doielnic pan Manoil atinge apogeul 
carierei sale în prima perioadă de 
domnie a lui Ştefan cel Mare, cînd 
joacă rolul de sfetnic foarte apropiat 
al vestitului voievod, ocupînd perma- 
nent poziția întîia sau a doua în sfatul 
domnesc şi contribuind la consoli- 
darea ţării sub toate aspectele. 

ANEXĂ 
Tabel cronologic“ 


Alexandru cel Bun 
1400, februarie — 1432, ianuarie 
lliaş, fiul lui Alexandru cel Bun 
1432, ianuarie — 1433, noiembrie 
Ştefan al II-lea, fiul lui Alexandru 
cel Bun 
1433, noiembrie — 1435, august 
Iliaş şi Ştefan al II-lea, împreună 
1435, august — 1442, decembrie 
Ştefan al II-lea 
1442, decembrie — 1444, aprilie 


Ştefan al II-lea şi Petru al II-lea, 
fiul lui Alexandru cel Bun, împreună, 

1444, aprilie — 1445, aprilie 

Ştefan al Il-lea 

1445, iulie — 1447, iulie 

Petru al il-lea şi Roman al II-lea, 
fiul lui lliaş, împreună 

1447, iulie — 1447, septembrie 

Roman al ll-lea 

1447, septembrie — 1448, iulie 

Petru al |l-lea 

1448, februarie — 1449, martie 

Ciubăr, domnie şi filiaţie incerte 

1448 — 1449, iarna 

Alexandrei, fiul lui lliaş 

1449, februarie — 1449, octombrie 

Bogdan al II-lea, fiul lui Alexandru 
cel Bun 

1449, octombrie — 1451, octombrie 

Petru Aron, fiul lui Alexandru cel 


Bun 
1451, octombrie — 1452, februarie 
Alexandrel 
1452, februarie — 1454, august 
Petru Aron 
1454, august — 1455, februarie 
Alexandru 
1455, februarie — 1455, mai 
Petru Aron 


1455, mai — 1457, aprilie 

Ştefan cel Mare, fiul lui Bogdan 
al li-lea 

1457, aprilie —1504, iulie 

Chişinău 


ÎL CUNOAŞTEŢI 
BINE PE KLAUS 
HEITMANN? 


Da, e vorba despre acel Klaus 
Heitmann, pe care odinioară filologii 
noştri autohtoni, aserviţi ideologiei 
comuniste, îl făceau praf şi pulbere, 
considerîndu-l sovietolog burghez şi 
incriminîndu-i că denaturează ade- 
vărul despre limba şi literatura — 
desigur! — moldovenească. 

Şi mai e vorba că Domnia sa ne 
cunoaşte foarte bine limba şi lite- 
ratura, în analizele sale procedează 
onest, îşi argumentează riguros orice 
afirmaţie, fiind în măsură să ne 
deschidă bine ochii asupra multor 
adevăruri care odinioară ne erau 
refuzate. 

Desigur, Klaus Heitmann ştie că 
“după mijlocul secolului al XIV-lea, în 
nordul regiunii de migraţiune şi de 
limbă moldovenească a fost organizat 
Principatul Moldova, care foarte 
devreme, deja în jurul anului 1400, a 
ajuns pînă la Nistru şi Marea Neagră 
la nord şi la est” şi că el şi-a păstrat 
în mare parte intact acest teritoriu 
“pînă la începutul secolului al XIX-lea”. 

Prea bine, dar un atare adevăr 
cunosc azi chiar şi adepţii moldove- 
nismului primitiv de la noi. Or, Klaus 
Heitmann cunoaşte ceva deosebit de 
important, care le cam “scapă” moldo- 
veniştilor noştri. De exemplu, că “pe 
parcursul perioadei respective un val 
de migranţi români, oscilant ca 
intensitate, a trecut peste hotarele 
țării în regiunea Podoliei şi în Ucrai- 
na”. Aceştia erau români înfrînţi în 
luptele pentru tronul principatului şi 
care, emigiînd, încercau să scape de 
jugul turcesc. Mai apoi pe pămînturile 
polono-lituaniene au sosit adevărații 
colonişti români, la început ca rezultat 
al stăpînirii temporare turceşti şi 


Editura ARC 


asupra regiunii de dincolo de Nistru, 
cînd domnitorul Gheorghe Duca 
(1681-1684) din ordinul sultanului a 
unit Moldova şi Ucraina într-o uniune 
personală (Personalunion), mai apoi 
la inițiativa Rusiei. 

A Rusiei? se poate întreba 
cititorul neavizat. : : 

Da, a Rusiei, care, tinzînd să 
populeze regiunile pustii din sudul 
Imperiului, a început să atragă, încă 
pe vremea lui Petru Întîi, mase întregi 
de colonişti români. Ecaterina a ll-a 
a intensificat această politică de 
imigrare a românilor, mai ales după 
anexarea sudului Podoliei, ce apar- 
ținuse pînă la acea dată Turciei 
(1792), şi după ocuparea nordului 
Podoliei după cea de-a doua împărţire 
a Poloniei (1793), ajungînd astfel la 
Nistru. 

Cînd se zice în prezent că 
Transnistria e pămînt rusesc, autorii 
unui atare enunţ nu pun accentul pe 
politica de cotropire practicată de ruşi 
şi nici — Doamne fereşte! — pe ade- 
vărul că populaţia Transnistriei des- 
cinde, în temei, din români autentici. 
Mai mult, ei se fac a uita că în 1812 
Rusia a cotropit, fără să aibă vreun 
suport juridic, toată partea de răsărit 
a vechiului Principat Moldova, anume 
Basarabia de la Prut pînă la Nistru, 

stăpînind-o pînă în 1918. in acest an 
Basarabia, scăpînd de jugul țarist, se 
uneşte cu Patria-mamă România, iar 
românii autentici de peste Nistru, care 
în plan istoric n-au aparţinut niciodată 
Principatului Moldova, au rămas şi 
după 1918 la est de Nistru, fiind su- 
puşi în continuare unei rusificări 
acerbe, care — între altele — a dat rezul- 
tatele pe care le culegem astăzi, cînd 
oamenii din pârtea locului, acei români 
autohtoni care emigraseră în vechea 
Transnistrie, mai exact — urmaşii lor, 
nici nu vor să audă că sînt români get- 
beget. Printre altele, adevărul despre 
românii noştri transnistreni a fost 
dezvăluit în mod concret, argumentat 
şi convingător şi de Nicolae Dabija în 
cartea sa Moldova de peste Nistru — 
vechi pămînt strămoşesc (Chişinău, 
Editura Hyperion, 1990), carte arsă pe 
rug poate chiar de unii urmaşi direcți 
ai românilor autentici care au colo- 
nizat pe timpuri pămînturile de la est 
de Nistru. 

Filolog erudit, Klaus Heitmann 
reface cu justețe adevărul despre 
limba română din Basarabia şi 
Transnistria. “Reface” nu înseamnă că 
savantul declară simplist că limba 
noastră e română, ci vorbeşte despre 
“graiul moldovenesc al limbii române”, 
care “se deosebeşte de româna 
literară”, cercetătorul arătînd clar 
deosebirile (trei la număr în expunerea 
Domniei sale) şi constatînd cu toată 
justeţea că aceste deosebiri, deşi pînă 
la urmă insignifiante, au fost puse, în 
Moldova Sovietică, la baza teoriei 


celor două limbi romanice nord-: 


dunărene de sine stătătoare: română 
şi moldovenească. Ceea ce afirmă pe 
bună dreptate savantul german şi nu 
vor să înțeleagă nici pînă azi o parte 
a conaționalilor noştri din Basarabia 
şi din Transnistria este că “motivele 
care au făcut ca această limbă 
(“moldovenească” — 1.C.) să fie 
separată (de româna autentică — 1.C.) 
sînt, desigur, de natură preponderent 
politică”. 

Ne-am permis aceste referințe 
concrete şi amănunțite la textul 
articolului Limba şi literatura română 
în Basarabia şi Transnistria, cu care 
se deschide cartea lui Klaus Heitmann 
Limbă şi politică în Republica Moldova 
(Chişinău, Editura Arc, 1998), pentru 


a prezenta cît mai veridic modul de a 
simţi, de a cugeta şi de a descrie 
adevărurile despre noi al cunoscutului 
lingvist şi literat german. Nume, titluri, 
cifre, afirmaţii şi concluzii din cei mai 
diverşi autori — lingvişti, literați, 
politicieni din Republica Moldova, 
România, Rusia etc. — formează un 
arsenal bogat de instrumente cu care 
Domnia sa reconstituie starea de 
lucruri reală şi care îi asigură justeţea 
concluziilor. 

Klaus Heitmann nu trece uşor 
şi fugitiv peste adevărurile oarecum 
neconvenabile nouă, românilor avizaţi 
şi convinşi de justețea etnonimului şi 
a glotonimului nostru (vorba şi titlul 
unei cărţi a lui Nicolae Mătcaş: 
Român mi-e neamul, românesc 
mi-e graiul, Chişinău, Revista “Limba 
Română”, Asociaţia Culturală “Grai şi 
suflet”, 1998), ci ia în consideraţie 
diversele aspecte ale problemei şi 
formulează concluzii nu neapărat 
convenabile nouă, ci — principalul — 
juste pentru timpul respectiv şi în 
momentul concreț al evoluţiei limbii 
române în Basarabia şi Transnistria. 
De exemplu: “Unirea şi crearea 
statului român, iniţierea în cultura 
franceză, precum şi puternica orien- 
tare occidentală a limbii românești, 
păstrarea entuziastă a moştenirii 
latineşti pe contul limbilor slave şi 
orientale, abolirea alfabetului chirilic — 
toate acestea aproape că nu i-au afec- 
tat pe românii din imperiul țarist; ceea 
ce a determinat situaţia că în 1918, 
cînd basarabenii au devenit liberi sub 
aspect politic, “limba lar scrisă, 
puternic inluenţată de oralitate, 
arhaică şi împestrițată cu slavonisme, 
ortografiată cu chirilice, se deosebea 
în această parte a locului de limba 
vorbită în regat” şi — mai mult — că 
“naţionaliştii” basarabeni, mai întîi de 
toate în ceea ce priveşte conştiinţa 
lor naţională, nu se numeau români, 
ci moldoveni, vorbind peste tot despre 
neam moldovenesc şi limbă moldo- 
venească. Ei au acceptat întru totul 
regimul glotic impus de către guvernul 
țarist”, iar “în ceea ce priveşte masa 
majoritară a poporului basarabean, 
pare că aceasta la 1918 în genere nu 
avea sentimentul de unitate a nea- 
mului”. 

Klaus Heitmann arată pe viu, cu 
fapte concrete din istoria noastră, pe 
care domnia sa le cunoaşte la 
perfectie, cum, pornind de la deosebiri 
parțiale. şi insignifiante, cauzate de 
condiţiile social-politice din România, 
pe de-o parte, şi din Republica 
Moldova, supusă rusificării acerbe, pe 
de altă parte, savanţi şi pseudo- 
savanţi ca Leonid Madan, lon Ciobanu 
ş.a. au ajuns la teoria deocheată a 
celor două limbi romanice deosebite 
între ele, “moldoveneasca” fiind 
tratată mai curînd ca o limbă slavă 
decît propriu-zis romanică. Faptul că 
problemele limbii erau tratate, la noi, 
în exclusivitate prin prismă politică, 
ideologică, mai exact — comunistă, se 
poate vedea şi din titlul unei lucrări 
ideciobaniste, citat de autor: “Impo- 
triva închinăciunii în fața asfințitului 
în limba moldovenească”. 

Cercetătorul german depistează 
fapte pozitive, meritorii, progresiste 
din istoria dezvoltării limbii şi literaturii 
noastre, citînd articole, cărţi şi luări 
de atitudine ale lui Andrei Lupan, 
Vasile Coroban, lon Druţă etc. şi 
realizează o panoramă vastă a stării 
de lucruri din istoria limbii şi literaturii 
române din Basarabia şi Transnistria. 

Acelaşi, în fond, fiind modul de 
a trata subiectele abordate în artico- 
lele următoare ale cărţii — Româna: 
moldoveneasca, Moldoveneasca sub 
semnul restructurării şi al publicității, 
Limba şi națiunea în Republica 
Moldova şi Eminescu în Republica 
Sovietică Moldovenească —, subli- 
niem aici justețea majorităţii opiniilor 
formulate de Klaus Heitmann cu 
privire la cele cinci faze ale evoluţiei 
limbii şi ştiinţei noastre despre limbă 
(1924-1928, 1928-1932, 1933-1937, 
1937-1955, de la 1955 încoace), ul- 
tima perioadă fiind caracterizată 
succint prin noile norme ortografice 
din 2 august 1957, prin Dicţionarul 
ortografic al limbii moldoveneşti 
(cu elemente de ortoepie) din 1965 
(ed. a Il-a, 1978), seria de cărți 
Cultivarea limbii etc. Am rămas 
surprinşi foarte plăcut de recon- 
stituirea fidelă, onestă şi justă de 
către savantul german a discuţiilor 
referitoare la istoria şi problemele 
limbii noastre de după “articolul 


senzaţional al lui Valentin Mîndîcanu 
Veşmiîntul ființei noastre". Ne-a 
bucurat faptul că lingvistul şi literatul 
din îndepărtata Germanie cunoaşte 
bine, înţelege corect şi polemizează 
iscusit cu pseudosavanți moldoveni 
ca P. Moldovan cel din pseudocartea 
Moldovenii în istorie şi cu scriitori 
aderenti, între timp, la “moldovenism” 
ca lon Druţă. 

Toate aceste fapte şi aspecte 
ale cărții Limba şi politica în Repu- 
blica Moldova ne obligă să conchi- 
dem-cu plăcere că autorul ei, cunos- 
cutul lingvist şi literat german Klaus 
Heitmann, ne cunoaşte bine şi ne 
prezintă Occidentului în lumina 
adevărului adevărat. Tocmai de aceea 
este binevenită cartea sa pentru noi, 
românii din Republica Moldova. 
Citind-o cu răbdarea şi puterea de 
meditaţie strict necesare în cazul unei 
cărţi de ştiinţă, avem a ne îmbogăţi 
substanţial sub aspectul conştien- 
tizării absolut necesare a adevărului 
despre limba, literatura, istoria şi 
națiunea noastră, o parte a conaţio- 
nalilor noştri căpătînd posibilitatea 
fericită de a-şi corecta greşelile pe 
care le mai comit în tratarea subiec- 
telor deosebit de importante în viața 
conştientă a fiecărui om. 

Chişinău 


STUDIU IMPORTANT 
DESPRE TEZAURUL 
FRAZEOLOGIC 
ROMANESC* 


Se ştie că frazeologia este o 
ramură relativ tînără a lingvisticii. 
Problemele ce ţin de domeniul dat însă 
i-au preocupat pe specialişti de mai 
mult timp. Spre deosebire de lingvis- 
tica rusă, unde există zeci şi sute de 
studii în probleme de frazeologie, 
lingvistica română dispune de un 
număr mult mai mic. Monografia 
conferenţiarului Gh. Colţun, doctor în 
filologie, de la Universitatea de Stat 
din Moldova, vine să completeze 
această lacună. Lucrarea dată are o 
valoare deosebită pentru lingvistica 
română, deoarece autorul ia în 
dezbatere una dintre problemele-cheie 
ale frazeologiei: relaţia dintre frazeolo- 
gisme şi părţile de vorbire. 

Gh. Colţun face'iniţial o trecere 
în revistă a variatelor opinii ale mai 
multor cercetători (Al. Philippide, Al. 
Rosetti ş.a.) şi numai după aceasta 
îşi exprimă propria părere, dat fiind că 
frazeologia constituie în lingvistică un 
adevărat “poligon” de neîntrerupte 
experimente şi “înflăcărate bătălii” 
între părtaşii diverselor concepții. 

Elaborarea monografiei a fost 


*Gheorghe Colţun, Aspecte ale 
frazeologiei limbii române, Chişinău, 
1997. 


dictată, în primul rînd, de faptul că în 
lingvistica română problema relaţiei 
dintre frazeologisme şi părţile de 
vorbire e foarte puţin cercetată. 
Studiul respectiv înlesneşte cu mult 
însuşirea de către elevi, studenți şi 
profesori a bogatului tezaur frazeo- 
logic al limbii române. 

Lucrarea se constituie din patru 
compartimente. În fiecare dintre ele 
se ia în dezbatere una dintre cele 
patru părți de vorbire care pot avea 
corespondente printre frazeologisme: 
substantivul, adjectivul, verbul. şi 
adverbul. 

Compartimentele încep, respec- 
tiv, cu unele generalizări teoretice 
despre fiecare tip de frazeologisme şi 
numai după aceasta sînt scoase în 
evidenţă valorile semantice, structura 
gramaticală şi funcțiile sintactice ale 
tuturor tipurilor de frazeologisme. 

Autorul monografiei a observat, 
de exemplu, că frazeologismele 
substantivale pot îndeplini majoritatea 
funcţiilor sintactice. Spre deosebire 
de substantivele propriu-zise, care 
apar cel mai frecvent cu valoare de 
subiect, frazeologismele substantivale 
îndeplinesc această funcţie mai rar. 
În mod curent ele apar în funcţie 
sintactică de nume predicativ: “Ordinul 
dat de dumneavoastră e apă de ploaie” 
(Camil Petrescu); “Deşi sîngele apă 
nu se face şi cămeşa e mai aproape 
decît antereul, dar nepotul e salba 
dracului” (C. Negruzzi). 

Se constată că, din punct de 
vedere lexico-semantic, frazeolo- 
gismele substantivale, asemeni 
substantivelor propriu-zise, denumesc 
obiecte în sens larg. Aceste obiecte 
pot fi animate (stîlpul casei, capul 
familiei), cît şi inanimate (judecata lui 
Solomon). Conf. dr. Gheorghe Colţun 
concluzionează că din 160 de fra- 
zeologisme analizate, numai 58 denu- 
mesc ființe, adică obiecte animate, pe 
cînd 102 denumesc obiecte inani- 
mate. Noţiunile denumite de frazeo- 
logismele substantivale pot fi concrete 
(piatră în casă) şi abstracte (beţie de 
cuvinte). Din aceleaşi 160 de frazeo- 
logisme substantivale numai 69 
denumesc noţiuni concrete, în rest — 
noţiuni abstracte. 

După structură, frazeologismele 

substantivale se aseamănă cu îmbi- 
nările de cuvinte (firul Ariadnei, călcîiul 
lui Ahile, gurile rele, Cel de Sus, cal 
de bătaie, giscă de jumulit ş.a.). 

Cu o structură gramaticală mult 
mai“variată decît a substantivelor se 
prezintă frazeologismele adjectivale. 
In componenţa lor intră diverse părți 
de vorbire. Mai frecvent însă e prezent 
adjectivul. De aceea, din punctul de 
vedere al elementelor componente, 
frazeologismele adjectivale sînt 
clasificate în două grupuri mari: 

1) frazeologisme adjectivale ce 
au în structura lor adjective (bun de 
picior, tare de vînă, putintel la trup, 
bun la inimă, alb ca varul, rău de frig, 
gros de obraz, subțire de obraz ş.a.), 

2) frazeologisme adjectivale ce 
nu au în structura lor adjective (cu 
dare de mînă, a fi cu stea în frunte, a 
se tine cu nasul pe sus, i-a nins în 
barbă etc.). 

“Funcţia sintactică a frazeo- 
logismelor adjectivale este, în primul 
rînd, de nume predicativ (“Călca 
mărunt, deşi era /at în spete” (C. 
Petrescu); “lară mare şi tare-i în 
comună primarele” (Cezar Petrescu); 
sau funcţia de atribut (“La o masă 
lungă... şedea un tînăr lungureţ la chip 
şi cam adus din spete” (Cezar 
Petrescu). 

Uneori frazeologismele adjec- 
tivale se referă atît la subiectul 
propoziției, cît şi la verbul predicat al 
ei. Bineînţeles, funcţia sintactică 
poate fi de atribut circumstantial (A.C.) 
sau de complement predicativ (C.P.): 
“Copiii, cu ochii cîrpiți, (A.C.) se 
duceau la culcare” (|. Pas) sau “Copiii 
se duceau la culcare cu ochii cîrpiți 
(C.P.). 

Frazeologismele verbale consti- 
tuie fondul esenţial al tezaurului 
frazeologic al limbii române. După 
structura lor gramaticală, ele sînt 
împărţite în două grupuri mari: a) 
frazeologisme verbale echivalente 
structural cu îmbinările de cuvinte (a 
trage clopotele, a înghiţi găluşca, a-şi 
pune obrazul (pentru cineva), a se 
juca cu focul, a pune pe roate ş.a.); 
b) frazeologisme verbale echivalente 
structural cu propoziţiile (gheața s-a 
spart, i-a căzut steaua, a prins vulpea 
la rană, i-a cîntat cucul în față ş.a.). 

E necesar să menţionăm că în 
lucrarea dată, în primul rînd, sînt 
analizate legăturile gramaticale 
(internă şi externă) ale frazeo- 
logismelor verbale, avîndu-se în 
vedere legăturile gramaticale dintre 
elementele constitutive ale frazeo- 
logismelor şi ale relaţiilor acestora cu 
restul contextului. Autorul mențio- 

nează faptul că cercetarea procesului 
de formare şi funcționare a frazeo- 
logismelor, ca unități specifice în 
cadrul limbii, nu este posibilă fără 
analiza trăsăturilor sintagmatice 
specifice lor. Astfel, frazeologismele 
verbale pot avea două tipuri de legături 
gramaticale: a) legătură gramaticală 
internă (prin care se au în vedere 
relaţiile ce se stabilesc între ele- 
mentele componente ale frazeo- 
logismelor verbale) şi b) legătura 
gramaticală externă (prin care se are 


în vedere capacitatea frazeologis-" 


melor verbale de a intra în relații cu 
celelalte cuvinte ale textului). 

Domnul dr. Gh. Colţun demon- 
strează că frazeologismele verbale 
pot îndeplini diverse funcţii sintactice, 
nu numai de predicat sau de elemente 
ale unui anumit tip tradițional de 
predicat. În lingvistica română există 
puţine lucrări ce ar trata funcțiile 
sintactice ale frazeologismelor ver- 
bale. Atît în manualele universitare, 
cît şi în cele şcolare de limba română, 
problemei date i se acordă o atenţie 
minimă, ceea ce a dus şi duce la 
comiterea multor greşeli la efectuarea 
analizei sintactice a propoziţiilor şi a 
frazelor ce conţin frazeologisme. 
Aceasta are loc în pofida faptului că 
între frazeologie şi sintaxă există cele 
mai strînse legături. “Sintaxa, după 
cum menţionează cercetătorul L.I. Roi- 
zenzon, constituie, vorbind la figurat, 
un cîmp experimental pentru frazeo- 
logie, iar frazeologia, la rîndul ei, 
influențează foarte activ asupra 
sintaxei”. 

Din punct de vedere al numă- 
rului şi al frecvenţei lor în:limba ro- 
mână, frazeologismele adverbiale se 
plasează pe locul al doilea după cele 
verbale. Cu părere de rău, în lingvis- 
tica română sînt puţine lucrări ample 
în care ar fi cercetate frazeologismele 
respective. Aceasta se întîmplă, 
deoarece frazeologismele adverbiale 
sînt incluse în cadrul locuţiunilor 
adverbiale (Iorgu lordan). Meritul 
deosebit al frazeologului Gh. Colţun 
constă în faptul că dumnealui face o 
delimitare între frazeologismele 
adverbiale şi locuţiunile adverbiale, 
deşi atît unele, cît şi altele sînt for- 
mate din cuvinte care, folosite 


singure, n-au, de obicei, nimic comun 
cu adverbele: cu chiu cu vai, pe 
nepusă masă, c-o falcă-n cer şi una 
în pămînt, de-a frunza frăsînelului, 
fără doar şi poate ş.a. 

Ca şi adverbele, frazeologis- 
mele adverbiale îndeplinesc, de 
regulă, funcţia sintactică de comple- 
mente circumstanţiale de mod, de loc, 
de timp ş.a. La analiza sintactică, 
însă, prezintă dificultăţi frazeologis- 
mele adverbiale ce se aseamănă 
după structură cu propoziţiile. Ni se 
recomandă, pe bună dreptate, a nu 
considera atare frazeologisme adver- 
biale drept propoziţii subordonate, ci 
numai drept părţi de propoziţie, 
deoarece ele redau diferite circum- 
stanţe ale unor acţiuni şi nu un enunţ. 
De exemplu, în fraza “Ilnima-mi e 
moartă şi brațele fără putere, mergeţi 
unde vă vor duce ochii, căci oriunde, 
tot mai bine veți fi decît la mine” (N. 
Gane), frazeologismul unde vă vor 
duce ochii are funcţia sintactică de 
complement circumstanţial de loc 
(comp: mergeţi oriunde). 

Sintaxa frazeologismelor adver- 
biale creează şi alte probleme ce sînt 
soluționate în funcţie de contextul în 
care ele apar. 

Monografia cunoscutului frazeo- 
log Gh. Colţun este de un real folos 
pentru elevi, liceeni, studenţi, profe- 
sori şi pentru toţi acei ce vor să 
cunoască mai profund tezaurul 
frazeologic al limbii române. 

Nicolae CORLĂTEANU 
Chişinău 


CU PERSPICACITATE, 
INAINTE! 


LA O PREZENTARE DE 
CARTE* 


Am citit cu deosebit interes car- 
tea fostului meu student, lon Ciocanu, 
devenit cu timpul un bun profesor, 
educator de generaţii, mai ales un 
energic publicist şi bun polemist. 
Volumul de faţă este intitulat semnifi- 
cativ Zborul frînt al limbii române. 
Îmi pare că acest titlu sună în ton prea 
pesimist. Soarta limbii şi a culturii 
noastre în genere e privită cu o anu- 
mită neîncredere, care poate să ducă 
chiar la un deznodămiînt fatal. Dificul- 
tăţile prin care trece limba, ştiinţa, 


* lon Ciocanu, Zborul frînt al limbii 
române, Chişinău, 1999. 


tehnica nu cred că pot fi depăşite, 
într-o stare sufletească de deprimare, 
descurajare. 

Dacă după 28 iunie 1940 şi mai 
ales după sfirşitul celui de al doilea 
război mondial intelectualii basarabeni 
— cei aflaţi sau reveniţi acasă —, adică 
generaţia patruzecistă a secolului XX, 
ar fi nutrit atunci asemenea sentimen- 
te pesimiste, cred că nu mai puteam 
vorbi acum despre limba română, 
răspîndită pe teritoriul Basarabiei. In 
acele condiţii precare s-au găsit 
totuşi, ce-i drept foarte puţini, o mînă 
de oameni care păstrau în inimile lor 
credința fermă în vigoarea şi 
vitalitatea neamului nostru. Numai în 
felul acesta s-a ajuns ca astăzi — 
după şase decenii, la sfîrşit de secol, 
să dispunem de forţe intelectuale 
veritabile în cele mai diverse domenii 
(economie, istorie, filologie — înt sens 
larg, nu mai vorbim de ştiinţele fizico- 
matematice, chimico-biologice, agri- 
cole, medicinale sau de artele plas- 
tice, muzică, dans etc.). 

Fără îndoială, generației patru- 
zeciste, inclusiv autorului acestor 
note, i se pot face multe şi diverse 
reproşuri, mai ales din perspectiva 
situaţiei din ziua de astăzi. Că s-ar fi 


Prezeatări 4i recenzii 


putut face poate mai mult, dar acest 
“mai mult” ar fi putut duce şi chiar a 
dus la aplicarea unor măsuri drastice, 
pe care le-au suportat popoare întregi 
din fostul imperiu sovietic. Intr-adevăr, 
împrejurările istorice ne-au constrîns 
să fim departe de ceea ce ar fi trebuit 
să fim. Meritul principal al generației 
noastre (Andrei Lupan, E. Russev, V. 
Coroban, Għ. Bogaci, Ramil Portnoi, 
Bogdan Istru, |. Grosul, B. Chiroşcă, 
A. Ablov, V. Andrunachievici, Ta- 
deusz Malinovschi ş.a.) a fost şi 
rămîne că, la sfirşit de deceniu, secol 
şi mileniu, avem în Republica Moldo- 
va o serie întreagă de intelectuali care 
activează în cele mai diverse domenii 
(social-politic, economic, ştiinţific, 
tehnic, pedagogic etc.). Nu se poate 
nega nici faptul că în prezent s-a 
realizat într-o anumită măsură o 
“redresare lingvistică” în plan practic. 
Nu numai tinerii — elevi, studenţi —, ci 
şi oameni de vîrstă mijlocie, cum 
spune profesorul Anatol Ciobanu “de 
la portar pînă la parlamentar”, au 
început a vorbi şi a scrie mai expresiv, 
mai corect literar, mai româneşte, 
debarasîndu-se nu numai de şantism, 
ci şi de multe calchieri şi cuvinte 
schimonosite din limba rusă. Mulţi se 
interesează tot mai insistent de istoria 
şi de cultura neamului nostru. Se 
reflectă aceasta şi în cunoaşterea 
terminologiei latine, mai ales în cadrul 
medicinei, al ştiinţelor naturale, dar şi 
în cadrul ştiinţelor umaniste. Nu se 
poate nega că mergem totuşi înainte, 
dar destul de lent. 

Dovadă vie în acest sens este 
şi cartea lui lon Ciocanu. Multe a 
încercat dumnealui. Uneori a reuşit 
să-şi realizeze planurile. Mai ales 
atunci cînd se afla în fruntea 
Departamentului de Stat al Limbilor, 
deşi i-au rămas şi multe amintiri 
dureroase legate de lichidarea acestei 
instituţii. Dar oare, punînd mîna pe 
inimă -putem spune că acum, aproape 
după un deceniu de la declararea 
Independenţei Republicii Moldova şi 
de la adoptarea legislaţiei lingvistice, 
avem aceeaşi situaţie ca în 1940 sau 
1944? 


107 


Categoric — Nu! Cartea prezen- 
tată aici include aproape toate 
articolele pe care autorul le-a publicat 
în diverse reviste, ziare. Se eviden- 
țiază în acest fel concepția autorului, 
modul de prezentare a faptelor con- 
crete, la multe dintre care a fost par- 
ticipant activ, (“Să merităm sărbă- 
toarea”, “Respectarea şi ignorarea 
legislaţiei. lingvistice”, “Legislaţia 
lingvistică şi drepturile omului”, “Alecu 
Russo şi românitatea noastră” ş.a.). 

Cu durere în inimă a fost scris 
articolul “Zborul frînt al limbii române” 
(publicat şi în ziarul “Flux”, la 25-31 
august 1995). 

lon Ciocanu a fost şi rămîne un 
cetățean fidel al culturii şi ştiinţei 
strămoşeşti, pe care le apără cu toate 
forțele intelectuale de care dispune, 
aplicînd principiul formulat de el însuşi 
“Azi serbăm, fără să jubilăm, ci 
angajîndu-ne şi luptînd”. 

Da! Ne mişcăm lent, dar totuşi 
mergem înainte. Forțe intelectuale 
avem. Ceea ce ne lipseşte însă este 
sentimentul de solidaritate națională 
şi de atitudine corectă faţă de toți cei 
ce îşi trăiesc viaţa pe pămîntul nostru. 
Trebuie să înţelegem bine situaţia 
economică, politică a zilelor noastre. 
Consider că un mare neajuns ce se 
observă acum — creat de democrația 
înțeleasă în sens primitiv (face fieca- 
re ce vrea!) — este anume lipsa de 
solidaritate naţională. Democraţia 
adevărată presupune legături interne 
strînse, înţelegere deplină şi com- 
portare umană, înțeleaptă între mem- 
brii societăţii, chiar dacă aceasta e 
împărțită în diverse partide. Nu tre- 
buie ca fiecare să se vadă numaidecit 
şef, mare conducător. Trebuie ca 
fiecare să activeze, în primul rînd, ca 
membru activ în societate, contribuind 
nu prin vorbe, ci prin fapte, fiecare în 
domeniul său de activitate, la mişca- 
rea înainte a concetățenilor săi. Nu 
există în nici o ţară o democraţie 
ideală, dar tendinţa spre ea trebuie să 
fie în orice stat care a păşit pe 
această cale.. 

AETERNA 
LATINITAS 


Graţie dlui Eugen Munteanu şi 
dnei Lucia-Gabriela Munteanu, la 
editura Polirom (laşi) a apărut, în 
1996, exceptionala lucrare Aeterna 
Latinitas. Mică Enciclopedie a 
gîndirii europene în expresie latină. 
Autorii, pe bună dreptate, o numesc 
carte de înțelepciune, deoarece ea 
înglobează sintagme consacrate şi 
expresii celebre din tezaurul limbii 
latine, oferind “unui cititor răbdător şi 
interesat de temele majore ale tradiţiei 
culturale europene prilejul întîlnirii cu 
spiritul unor mari gînditori, înveşmîntat 
în haina de gală a latinii eterne”.! 

Aeterna Latinitas acoperă o 
arie variată: pe lîngă repertoriul 
cunoscut al clasicităţii greco-latine — 
poezie, gramatică, retorică, dialectică, 
filosofie, istorie, drept etc., — aici 
regăsim formulări memorabile, cele 
mai multe dintre ele introduse acum 
pentru prima dată în circuitul nostru 
cultural, din Sfintele Scripturi şi 
patristica latină, din teologia şi 
filosofia scolastică. 

Se ştie că şi civilizația romană 
a stat la baza civilizaţiei moderne 
universale, iar limba latină a fost 
considerată drept “limba maternă” a 
Occidentului. De-a lungul a multe 
secole, latina a fost considerată în 
Europa drept limba ştiinţei şi a culturii, 
a diplomaţiei şi a jurisprudenţei, a 
învățămîntului şi a bisericii. Nu doar 
în Antichitate, ci de-a lungul Evului 
Mediu şi pînă la sfîrşitul sec. al XVIII- 
lea mulţi cărturari, filosofi, scriitori, 
teologi, medici, oameni politici, jurişti 
şi-au scris opera în această limbă. 
Astfel încît putem afirma că maximele 
şi citatele cuprinse în această 
enciclopedie reprezintă înţelepciunea 
acestor mari gînditori. 

Prin urmare, volumul este un 


ghid indispensabil pentru toţi inte- 
lectualii: profesori, ziarişti, jurişti, 
pentru tineretul studios şi, în general, 
pentru toţi cei ce vor să se apropie de 
originile culturii europene şi de limba 
latină, “haina de gală a înțelepciunii”. 

Aeterna Latinitas îi poate fi, în 
mod special, extrem de utilă profe- 
sorului de latină în activitatea sa 
didactică, dat fiind că, prin unele 
maxime şi citate cuprinse în volum 
acesta are posibilitatea să ilustreze 
fie un aspect gramatical, fie o temă 
literară, lecţia devenind astfel mai 
atractivă şi mai interesantă. In plus, 
elevii se familiarizează cu idealurile 
morale şi civice din epoca istorică 
respectivă. Astfel, dacă profesorul 
predă verbele deponente, cu ajutorul 
indicelui tematic — /ndex nominum et 
rerum — el va putea selecta expresii 
în care apar verbele respective. De 
exemplu, verbul deponent /oqui 
figurează în peste 56 de maxime. lată 
cîteva dintre acestea: Solet aliud 
sentire et loqui — “Obişnuieşte una să 
gîndească şi altceva să spună” 
(Cicero); Stultus stulta loquitur — 
“Prostul spune lucruri prosteşti” 
(Euripides)*; Quando oras, Deo 
loqueris — “Cînd te rogi, lui Dumnezeu 
îi vorbeşti” (Augustinus, Enarr, 1,2)*. 
Un alt verb deponent — mori — apare 
în 39 de expresii. Bunăoară, Noli de 
mortuo inimico tuo gaudere, sciens 
quoniam omnes morimur — “Să nu te 
bucuri de moartea duşmanului tău, ca 
unul care ştii că toți murim” (Sir. 8, 
7%. 

Profesorul va întîlni, de ase- 
menea, maxime ce cuprind ablativus 
absolutus — o construcție sintactică 
specifică limbii latine. Astfel, Mutatis 
mutandis — “Schimbînd ceea ce 
trebuie schimbat”, cu referire la o 
comparatie; Mutato nomine de te / 
Fabula narratur — “Dacă schimbăm 
numele, despre tine / Povestea este 
relatată” (Horatius, Sat. 1, 1, 69); 
Reluctante natura irritus labor est — 
“Cînd natura se împotriveşte, orice 
efort este zadarnic”?. 

Dat fiind că această enci- 
clopedie include multe formule cele- 
bre din autorii latini — Caesar, Cicero, 
Vergilius, Horatius, Ovidius, Tacitus 
ş.a., — ea poate fi folosită şi la orele 

de literatura latină. Astfel, în cadrul 
predării operei lui Horatius, strălucit 
exponent al lirismului roman, temele 
odelor sale pot fi exemplificate cu 
citate devenite celebre. Motivul 
perenității operei literare poate fi 
ilustrat prin Exegi monumentum aere 
perennius —“Am înălțat un monument 
mai durabil decît arama” (Horatius, 
Od. 3, 30, 1), iar cel al trecerii 
ireparabile a timpului prin Eheu, 
fugaces Postume, Postume, labuntur 
anni — “Vai, Postume, Postume, anii 
se scurg în goană” (Horatius, Od. 2, 
14, 1). Din această odă transpare 
atitudinea de resemnare a autorului 
atît în fața scurgerii implacabile a 
timpului, cît şi în fața mortii inevitabile: 
“De bună seamă, noi toți care ne 
hrănim cu roadele pămîntului nu vom 
scăpa de împărăția lui Pluto, fie că 
sîntem regi, fie țărani săraci” (Ibi- 
dem). Însă Horatius nu persistă în 
această atitudine de pesimism, ci 
încearcă să-şi găsească consolare în 
lucrurile mărunte şi efemere ale vieții. 
Astfel, în Ode Ad Leuconoe ne 
sugerează să nu ne facem iluzii 
deşarte: “din cauza timpului scurt, 
scurtează-ți aspiraţiile; în timp ce 
vorbim, zilele au şi fugit”. “Bucură-te 
de ziua de azi” — Carpe diem!. 
“Încrede-te cît mai puţin în ziua 
următoare” (trad. n. — A.B.). Nu are 
rost să agoniseşti averi, deoarece 
cînd vei muri nu vei lua nimic cu tine. 
Tocmai pentru că Pulvis et umbra 
sumus — “Pulbere şi umbră suntem” 
(Od. 4, 7, 16)", nu ne rămîne altceva 
decît să urmăm îndemnul Nunc est 
bibendum, nunc pede libero pulsanda 
tellus! — “Acum trebuie să bem, acum 
trebuie să izbim cu piciorul slobod 
pămîntul” (Od. 1, 37, 1-2)”. 

Deşi Horatius semnează în Epi- 
curi de grege porcus — “un porc din 
turma lui Epicur'%, totuşi, el transcende 
hedonismul şi tinde spre idealul stoic, 
pe care îl ilustrează cu maximă 
elocvenţă. Prin versul Nocet empta 
dolore voluptas — “Plăcerea obţinută 
prin durere dăunează” (Epist.1, 2, 
55), el se detaşează de hedonism, 
optînd pentru virtute ca valoare 
supremă: Vilius argentum est auro, 
virtutibus aurum — “Argintul are un preţ 
mai mic decit aurul, iar aurul mai mic 


decît virtuțile” (Epist. 1, 1, 52)5. În 
acest context, imaginea ideală o 
reprezintă înțeleptul: Integer vitae 
scelerisque purus — “Cinstit în viață 
şi nepătat de crime” (Od. 1, 22, 1)f6, 
Pe lîngă idealul stoic despre datorie 
şi virtute, Horatius insistă asupra 
datoriei civice a romanului faţă de 
patrie: Dulce et decorum est pro patria 
mori — “Este plăcut şi frumos să mori 
pentru patrie” (Od. 3, 2, 13)”. 

Principiul călăuzitor al autorilor 
a fost să ofere o traducere fidelă a 
tuturor expresiilor incluse în volum, 
pentru a facilita “cititorului mai puțin 
familiarizat cu secretele gramaticii şi 
ale semanticii latine înțelegerea frazei 
latineşti cît mai aproape de litera ei”, 
ei însă nu se rezumă doar la trans- 
punerea literală. Astfel, Ad litteram 
apare mai întîi cu traducerea exactă 
“la literă”, specificîndu-se apoi şi 
sensul actual al expresiei: “cuvînt cu 
cuvînt, în mod literal”. Pe cînd în 
Dicţionar de citate şi locuţiuni 
străine al lui Barbu Marian, — ca să 
ne limităm la o singură comparație, — 
se prezintă numai sensul: “vorbă cu 
vorbă”2. De asemenea, şi Curricu- 
lum vitae este tradus mai întîi literal: 

“cursa vieţii”, apoi se indică sensul 
actual “Autobiografie”2!. În Dicţio- 
narul de citate este dată doar 
semnificaţia de “Notă biografică”??. Tot 
astfel, Ave, imperator (Caesar) 
morituri te salutant! în Aeterna 
latinitas apare cu traducerea “Să fii 
sănătos, Impărate, cei care vor muri 
te salută”, adăugîndu-se: “formula de 
salut a gladiatorilor, la începutul 
luptei”; cf. Dicţionarul de citate: 
“Slavă ţie, Impărate, cei care se duc 
la moarte te salută”2*. Totodată, luînd 
în considerare caracterul concis 
[sintetic] al limbii latine, autorii indică 
uneori între paranteze unele lexeme 
şi sintagme româneşti care sînt 
absolut necesare pentru a înțelege 
mai exact fraza latină. Astfel, Cons- 
cientia mille testes în versiune 
românească sună: “Conştiinţa (valo- 
rează cît) o mie de martori” (Quin- 
tilianus, 5, 11, 419%. 

Menţionăm că unele pasaje 
poetice sînt traduse în proză, autorii 
dînd prioritate exactităţii sensului şi, 
abia în al doilea rînd, poeticităţii 

versurilor. În consecinţă, rîndurile 
Donec eris felix, multos numerabis 
amicos / Tempora şi fuerint nubila, 
solus eris apar: “Cît timp vei fi fericit, 
vei număra mulţi prieteni. / Dacă 
vremurile vor fi înnorate, singur vei fi” 
(Ovidius, Trist. 1, 9, 5)%. Cf. B. 
Marian: “Cît timp vei fi fericit, în jur 
vei avea prieteni, roi; De vei ajunge-n 
restrişte vei fi-n negru ceas"?. 

Traducerea românească, de 
regulă, nu este însoţită de explicaţii 
ample, de natură enciclopedică, din 
considerentul menţionat deja — autorii 
au preferat să includă un număr cît 
mai mare de unităţi lexicografice 
(7777). Cu toate acestea, citatele prea 
concise au, pe lîngă traducere, şi 
indicaţii absolut indispensabile pentru 
înțelegerea adecvată a sensului lor. 
De exemplu, la Deus ex machina — 
“Dumnezeu (coborit) dintr-o maşină” — 
se adaugă: “referire directă la cobo- 
rîrea, în teatrul antic, a zeilor din cer 
cu ajutorul unui dispozitiv special; prin 
extensie, trimitere la ceva decisiv dar 
neprevăzut şi venit din afară”%. lar 
la sine die — “fără zi”, se precizează 
că este vorba despre o amînare 
nedeterminată”. 

Cît priveşte ortografia, autorii au 
adoptat-o pe cea clasică latină, 
renunțînd la unele particularități ale 
grafiei medievale: i semiconsonantic 
apare notat prin işi nu prin j (iugum şi 
nu jugum), diftongul ae apare ca atare 
(caelum şi nu celum); h în loc de ch 
(nihil în loc de nichil); rr, Il, tt în loc de 
r, |, t (în cuvinte precum terra, bellum, 
littera în loc de tera, belum, litera) etc. 

Aeterna latinitas mai cuprinde 
trei indices, în volum de 65 de pagini, 
ce sînt de un real folos pentru cititori. 

Un incontestabil merit al acestei 
cărţi de înţelepciune constă în icono- 
grafie, ea conținînd 210 ilustraţii alb- 
negru şi color, 32 de planşe în culori, 
toate acestea constituind într-adevăr 
mărturia cea mai vie de perpetuare a 
limbii latine, ca fundament lingvistic 
şi cultural al civilizaţiei şi culturii 
europene. 

În concluzie, Aeterna latinitas 
este cel mai cuprinzător dicționar de 
citate celebre în limba latină, apărut 
în ultimele decenii în România, deoa- 
rece, aşa cum menţionează şi autorii, 


spre deosebire de alte ediţii, cuprinde 
formulări memorabile din Sfintele 
Scripturi, din patristica latină, din 
teologia şi filosofia Evului Mediu şi, 
mai ales, din glorioasa epocă a 
scolasticii, toate acestea fiind puse 
acum pentru prima dată în circuit. 

JUBILAŢIA DIN 
TOTUL DESPRE MINE 
DE CONSTANTIN 
CHEIANU 


Odinioară, cu ani în urmă, nici 
prea mulți, nici prea puţini pentru o 
viaţă de om, autorul acestor rînduri a 
avut ocazia, într-o cronică asupra unei 
şedinţe a cenaclului literar universitar 
“M. Eminescu”, să atragă atenţia 
cititorului asupra unui talent nou, 
afirmînd că acesta va rămîne, fără 
îndoială, printre talentele actualităţii 
literare. 

Astăzi, am dori, ca în scrisul nos- 
tru să coboare cît mai multă emotie, 
topită în căldura cuvîntului apreciator, 
care să fie martorul ce sudează într- 
un bloc firele de nisip ale însemnărilor 
noastre critice, ca să putem săpa 
numele lui C. Cheianu. 

Timpul se dovedeşte prielnic 
pentru “debutul arghezian” al autorului 
cărții, cu un titlu dacă nu semnificativ, 
atunci enigmatic — Totul despre 
mine. Scriitorul pare nu numai un ar- 
tist cu gust sigur, ci şi cu darul unei 
exprimări clare şi precise, un gînditor 
în stare să teoretizeze diferite feno- 
mene şi tendințe, demn să se ridice 
de la cazuri particulare la generalități 
cu însemnate implicaţii: “Nimic din 
ceea ce-mi venea în cap nu seamănă 
cu un punct de pornire. Nu e de mirare 
că, în asemenea cazuri, e mai bine să 
laşi să înceapă totul de la sine” (p. 6). 

Dincolo de miracolul copilăriei lui 
Merişor, Constantin Cheianu este un 
om al gîndului, iar aceasta se vădeşte 
atît în scrisul, cît şi în creaţia sa artis- 
tică, unde “uneori toate pe lume sînt 
de natură să se contrarieze” (p. 11). 

Autorul n-a contat doar pe spon- 
taneitate şi pe intuitii, ci mereu le-a 
confruntat, le-a verificat, le-a împlinit 
cu ajutorul rațiunii, concluzionînd că 
“lucrurile plăcute nu sînt făcute să 
dureze” (p.17). Pedantul cititor e 


îndreptăţit a se întreba: să fie oare 
acest Constantin Cheianu atît de 
obiectiv şi judicios, şi cu desăvîrşită 
onestitate intelectuală şi bună credin- 
tă, cu o sinceritate şi o politețe fără 
greş atunci cînd rosteşte adevărul? 

incera confesiune răspunde de la 
sine că El, autorul, a avut “pentru o 
clipă senzaţia că — “este” — singur în 
întreg universul” (p. 23). Autobiograful 
detestă spiritul de gaşcă sau coteriile, 
nu cruță pe nimeni şi nimic, fără însă 
a fi brutal sau vexatoriu, fără a urmări 
efecte de critic care se vrea temut. 
Dimpotrivă, cu o modestie exemplară, 
cu o principialitate colegială, cu înaltă 
conştiinţă că serveşte cauza artei 
narative, el îşi exprimă părerile, cău- 
tînd să fie cît mai pătrunzător şi mai 
corect de unde şi senzaţia că este 
“singur în întreg universul” (p. 23). 
Protagonistul din volumul Totul des- 
pre mine priveşte peste momentul în 
care îşi exprimă doar viziunea proprie, 
consolîndu-se cu gîndul că în viață e 
de preferat uneori să te gîndeşti la cele 
trăite cîndva, decît să participi la 
evenimente noi (p. 35). 

Povestirea în care este exami- 
nată relația om-natură cuprinde 
secvenţe ce divulgă fervoarea proza- 
torului, pentru care natura este un 
templu unde ființa umană îşi dezvăluie 
capacităţile sale creatoare: “Intr-o altă 
dimineaţă, ne trezim cu cireşul nostru 

încărcat cu flori şi atunci mii de albine 
şi gize îl împresoară”. 

De fapt, cercăm savoarea unei 
secvenţe dintr-un imn închinat fru- 
museţilor primăvăratice, sunetelor 
secrete ale acestor laboratoare 
imense, de unde “îşi trag gustul micile 
fructe roşii. Cresc din acelaşi loc din 
care ies şi mugurii şi florile, deşi s-ar 
zice că nu au nimic în comun” (p. 5). 

Remarcabile prin claritate, prin 
puterea de a pătrunde în miezul lucru- 
rilor, precum şi prin capacitatea de a 
distinge esenţa şi a înlătura orice con- 
fuzie, sînt consideraţiile despre rolul 
observaţiei: “urmărind ce se întîmplă 
în jurul tău, uneori ai impresia că vezi 
lucrurile pentru prima oară” (p. 31). 

Examenul unei problematici de 
reală întindere include şi psihologia 
succesului de la Facultatea de “filolo- 
gie” cu “omul visului tău” pe care 
“atunci cînd îl găseşti, îţi umple fiinţa”. 
Paliativele, în acest sens, ţi-o umplu 
şi ele, dar numai pe jumătate, uneori 


chiar pe un sfert. Restul se umple cu 
altceva. “Restul e tăcere. În ce mă 
priveşte, cred că eram butie de 
altceva şi nu mă gîndeam la un lucru 
deosebit, pe care totuşi mi-l doream 
cu toată fiinţa: o femeie. Imi era totuna ` 
care” (p. 82). Constantin Cheianu este 
interesat de situația omului, de gradul 
lui de pregătire în raport cu noile 
circumstanţe şi mutații fundamentale 
ce se produc în conştiinţe. Fără a 
emite pretenţia de-a oferi soluţii de- 
finitive pentru “urîţii pămîntului”, 'auto- 
rul preferă derularea suprarealistă a 
istorisirilor şi analiza sugestiilor pe 
care viaţa le oferă la fiecare pas, iar 
“salvarea îţi vine uneori de acolo de 
unde nu te mai aştepţi” (p. 89). 
Dinamismul vieţii, propriu societăţii de 
pînă la “perestroica”, pe care o edifi- 
căm, implică modul nostru de a 
recepta şi acţiona temeiuri şi consis- 
tentă. Este ceea ce aceste mici nara- 
ţiuni surprind şi probează în pagini de 
autentică meditaţie. 

